
1. Religijos mokslo reikalas. 


Religijos mokslas yra kiekvienam žmogui visų svarbiau- 
sias ir štai dėlko. 

Dievas ir žmonės sudaro vieną šeimyną. Tos šeimynos 
tėvas yra Dievas, o žmonės Jo vaikai. Dievas labai myli 
savo vaikus — žmones. Įvyko nelaimė. Jau pirmasis žmo- 
gus nusidėjo, nepaklausė Dievo. Ta nuodėmė nelaimingais 
padarė visus Dievo vaikus, visus žmones. Betgi gerasis tos 
šeimynos tėvas — Dievas neapleido savo vaikų. Žmonėms 
iš nuodėmės nelaimės vaduoti Jis prižadėjo atsiųsti Išgany- 
toją. Tą savo prižadėjimą Dievas įvykino. Išganytojas 
tikrai atėjo ir atpirko žmones. Jie vėl gali tapti laimingi. 

Taigi religijos mokslas ir mokina, kaip tą gerąjį 
Dievą ir Jo siųstąjį Išganytoją, Jėzų Kris- 
tų, reikia mylėti, kaip reikia mums gyven- 
ti, kad būtumėm ištikimi Dievo vaikai ir 
susilauktumėm amžinosios laimės. 

Visa tai yra plačiai surašyta Šventajame Rašte. 


2. Kas yra Šventasis Raštas? 


Šventasis Raštas yra tai rinkinys kny- 
gų, kurias įvairiais laikais parašė Dievo 
išrinkti ir įkvėpti vyrai ir kurias tokio- 
mis pripažįsta Katalikų Bažnyčia. 

Vienos tų knygų, parašytos dar Kristui negimus, turi 
vardą Senojo Įstatymo knygų. Kitos gi, parašy- 
tos po Kristaus atėjimo, vadinamos Naujojo Įstatymo 
knygomis. 

Bažnyčios pripažintas Šventojo Rašto rinkinys turi vi- 
so 72 šventas knygas. 45 knygos priklauso Senajam Įsta- 
tymui, gi likusios 27 Naujajam Įstatymui. 


3. Kuriuo tikslu yra Šventasis Raštas mums duotas? 


Šventajame Rašte Dievas pareiškė žmonėms savo va- 
lią, kurią jie turi mylėti, gerbti ir pagal ją tvarkyti savo 
gyvenimą. 


4. Šventojo Rašto Senasis Įstatymas. 


Senojo Įstatymo knygos aprašo tuos kelius, kuriais Die- 
vas, šeimynos tėvas, vedė žmones nuo pasaulio su- 
tvėrimo ir pirmojo žmogaus nuodėmės iki 
Išganytojo atėjimo, 

Senojo Įstatymo knygų yra viso 45. Pagal savo turinį 
jos dalinamos: į istoriškas, mokomas ir prana- 
šų knygas. 

Istoriškų knygų yra 21, būtent: 5 Mozės kny- 
gos, Jozuės knyga, Teisėjų knyga, Rutos knyga, 4 Karalių 
knygos, 2 Kronikų knygos, Ezdros knygos, Neemijo knyga, 
Tobijo knyga, Juditos knyga, Esteros knyga ir 2 Makabie- 
jų knygos. 

Mokomų knygų yra 7, būtent: Jobo knyga, 
Psalmių knyga, Patarlių knyga, Pamokslininko knyga, Sa- 
liamono giesmių knyga, Išminties knyga ir Siracho išminties 
arba Ekleziastiko knyga. 

Pranašų knygų yra 17, būtent; Izajo pranašys- 
tė, Jeremijo pranašystė, Barucho pranašystė, Ezekielio pra- 
našystė, Danielio pranašystė, Ozės pranašystė, Joelio pra- 
našystė, Amoso pranašystė, Abdijo pranašystė, Jono pra- 
našystė, Mikejo pranašystė, Sofonijo pranašystė, Naumo 
pranašystė, Abakuko pranašystė, Agejo pranašystė, Zaka- 
rijo pranašystė ir Malakijo pranašystė, 

Izajas, Jeremijas, Baruchas, Ezekielis ir Danielis yra vadi- 
nami didžiaisiais pranašais, likusieji gi 12 mažai- 
siais pranašais. 

Visos Šventojo Rašto Senojo Įstatymo knygos parašy- 
tos ebrajų kalba. 


5. Kas yra Šventoji Istorija ir ko ji mus mokina? 


Šventoji Istorija yra tai sutrumpintas 
Šventojo Rašto knygų atpasakojimas. Kaip 
Šventasis Raštas, taip ir Šventoji Istorija yra Senojo ir Nau- 
jojo Įstatymo. 

Šventoji Senojo Įstatymo Istorija apsa- 
ko, kaip Dievas nutarė nusidėjusį žmogų iš nelaimės -va- 
duoti ir kaip tą savo nutarimą vykino. 

Šventoji Istorija mus mokina įvairių kilniausių 
liesų ir gyvenimo taisyklių. Tos tiesos ir gy- 
venimo taisyklės šiose knygelėse yra dedamos po kiekvieno 
Šventosios Istorijos įvykio atpasakojimo. 

Šventosios Istorijos įvykių kartojimui šiose knygelėse 
kiekvieno skyrelio gale dedama atitinkamų paklausimų. 
Atsakymus į paklausimus privalo susirasti patsai moki- 
nys. Ras jis juos tame pačiame skyrelyje, kurio gale yra 
pridėti paklausimai. 


ali 


Klausyk, Izraeliau: 


„Viešpats, mūsų Dievas, 


yra vienatinis Viešpats! 


Mylėsi Viešpatį, tavo Dievą, 
visa tavo širdimi, 
visa tavo siela, 
ir visomis tavo jėgomis! 
Šitie žodžiai tebūnie tavo širdyje, 
ir tu juos pasakok savo vaikams! 


5 Mozės knygos, 6, 4—7. 


1. Pasaulio sutvėrimas. 


(1. Dievas sutvėrė pasaulį iš nieko). Vienas tiktai Die- 
vas tėra amžinas, Jis buvo visuomet. Pasaulis gi ir visa, 
kas jame yra, 
ne visuomet 
tebuvo. Tą 
viską iš nie- 
ko sutvėrė 
Dievas, 

Pradžio- 
je, kol dar 
nieko  nebu- 
vo, Dievas 
sutvėrė dan- 
gų ir žė 
mę. Ta že- 
mė buvo tyra 
ir tuščia. Vi- 
sa ji buvo pa- 
plūdusi van- 
denimis ir pa- 
skendusi tam- 
sybėse, Ir tik- 
tai Dievo 
dvasia sklen- 
deno ant van 
denų. 

(2. Dievas pasaulį sutvarko ir apgyvendina). Dievas 
pradėjo pasaulį tvarkyti. Tvarkė pamažėl, šešiomis die- 


Dievas tarė: „Tepasidaro šviesa!“ ... (žiūr, 8 pusl). 

nomis. Tos dienos nebuvo paprastos dienos. Jos buvo la- 
bai ilgos. 

Pirmą dieną Dievas tarė; „Tepasidaro šviesa!“ Ir 
pasidarė šviesa. Ir praminė Dievas šviesą diena, o tam- 
sybes naktimi. 

Antrą dieną Dievas sutvėrė orą ir atskyrė dan- 
gaus vandenis nuo žemės vandenų. 

Trečią dieną Dievas atskyrė vandenis nuo 
žemės. Pasidarė sausuma. Dievas tarė: „Teželdo žemė 
žaliuojančias žoles ir vaisinius medžius!“ Ir 
taip įvyko. Visa žemė, kaip pavasarį, sužaliavo, priaugo 
žolių ir vaisinių medžių. 

Ketvirtą dieną Dievas sutvėrė saulę, mėnulį 
ir žvaigždes. 

Penktą dieną Dievas sutvėrė žuvis ir 
paukščius. 

Šeštą dieną Dievas sutvėrė įvairius gyvulius, 
žvėris ir žmogų. Tuo Dievas ir užbaigė pasaulio 
tvarkymą. 


(G. Dievas įsako švęsti sekmadienį). Septintą 
dieną Dievas ilsėjos, tai yra liovėsi tvėręs naujas esy- 
bes, nors nesiliovė laikęs savo globoje tai, kas buvo su- 
tverta. 

Tos septintosios dienos paminėjimui Dievas paskui ir 
įsakė žmonėms švęsti sekmadienį. 


Išvada. Pasaulis yra didelis ir gražus. Tą pasaulį Dievas 
sutvėiė iš nieko. Dievo galybė yra neapsakomai 
didelė. 


Sekmadienis yra Viešpaties diena. Tą dieną reikia eiti į 
bažnyčią ir melstis. Darbą dirbti sekmadienyje draudžiama. 


Ką Dievas sutvėrė pradžioje? Kaip Dievas pasaulį tvar- 
kė? Ką sutvėrė šeštą dieną? Ką Dievas veikė septintą 
dieną? 

2. Angelų sutvėrimas. 


(1. Dievas tveria angelus). Viešpats Dievas sutvėrė dan- 
gų, žemę, saulę, mėnulį, paukščius, žuvis, žvėris ir žmo- 
nes. Visus tuos Dievo tvarinius mes regime, jais grožimės. 
Be tų regimų tvarinių Dievas sutvėrė dar didelę daugybę 
tobulų, tyrų, protingų, bet neregimų dva- 
sių. Jas mes vadiname angelais. 

Angelas yra kur kas tobulesnis už žmogų. Angelai tu- 
ri protą, laisvą valią, bet neturi kūno. Dėlto tai mes ir Te- 
gėti jų negalime. 

Visi angelai buvo labai geri ir laimingi. Gyveno jie 
danguje pas Dievą. Pildė Dievo valią, garbino jį, taigi ir 
Dievas už tai juos labai mylėjo. 

(2. Blogų angelų maištas ir likimas). Bet ne visi an- 
gelai tokiais gerais ir Dievui ištikimais visuomet išliko. 
Vienas angelų vadų, vardu Liuciperas, pradėjo didžiuotis, 
panorėjo susilyginti su Dievu, jo nebeklausė ir sukurstė 
kitus angelus pakelti prieš Dievą maištą. Maištininkai an- 
gelai kartu sti savo vadu Liuciperu liko skaudžiai nubausti. 
Dievas ne tik atėmė iš jų visas savo malones, bet už pui- 
kybę ir neklausymą visus nugramzdino į praga- 
rą. Nuo to laiko visi tie angelai pavirto piktomis 
dvasiomis. Jie nekenčia Dievo ir labai pavydi žmo- 
nėms laimės, Patys dangaus nebetekę, jie visokiais būdais 
gundo žmones, kad žmonės nepatektų į jų apleistas danguje 
vietas. 

(G. Geryjų angelų laimė ir paskyrimas). Geriesiems an- 
gelams Dievas užmokėjo amžina laime danguje. Jie dau- 
giau nuodėmėn įpulti nebegali. Jie ir dabar tebegyvena 
danguje, tebestovi prieš Dievo sostą, gieda šventas giesmes 
ir garbina Dievą. Gerieji angelai visur ir visuomet žmonėms 
padeda. Jie saugo žmones nuo pagundų ir nuodėmių. 
Tautos, valstybės, miestai, sodžiai ir šeimynos yra angelų 
globojamos ir prižiūrimos. Kiekvienas žmogus irgi turi 
savo Angelą sargą. 

Išvada. Puikybė yra nuodėmė. Per puikybę angelai 
pavirto piktomis dvasiomis. Puikybė Dievui labai ne- 
patinka. 


Kas tai yra angelas? Kuo angelas tobulesnis už žmogų? 
Dėlko kai kurie angelai liko išmesti iš dangaus? Dėlko pik- 
tosios dvasios gundo žmones? „Ką veikia gerieji angelai? 


3. Pirmojo žmogaus sutvėrimas. 


(1. Dievas tveria Adomą). Sutvarkęs pasaulį, šeštą 
dieną, Dievas tarė: „Padarykime žmogų mūsų 
paveikslu ir panašumu. Tevaldo jis jūros žuvis, 
dangaus paukščius, žvėris ir visą žemę!“ 

Tai taręs, Viešpats Dievas padarė iš žemės žmogaus 
kūną; iš nieko sutvėrė turinčią protą ir laisvą valią 
nemirtingą sielą, įkvėpė ją negyvam kūnui, ir žmo- 
gus pasidarė gyva esybė. Tą pirmąjį žmogų Dievas pava- 
dino Adomu (tai yra iš žemės padarytu), 

(2. Dievas duoda žmogui įsakymą). Sutvėręs Adomą 
Dievas užveisė puikų sodą, Rojumi vadinamą, Tame 
sode augo puikių puikiausi medžiai ir įvairiausi skanūs 
vaisiai. Pačiame gi Rojaus viduryje augo du ypatingu me- 
džiu: Gyvybės medis ir medis pažinimo, kas gera 
ir pikta. Rojuje Dievas ir įgyvendino Adomą. Dievas 
viską jam leido, tiktai užgynė valgyti pažinimo me- 
džio vaisių. Dievas davė Adomui aiškų įsakymą: „Jei to 
medžio vaisių suvalgysi, tuojau numirsi!“ 

Čia Dievas atvedė Adomui visus gyvulius, žvėris ir 
paukščius, kuriuos jis pavadino tam tikrais vardais. 

(G. Dievas tveria Ievą). Adomas iki toliai buvo vie- 
nintėlis Rojaus gyventojas. Nebuvo jam su kuo draugauti. 
Taigi Viešpats Dievas tarė: „Negera žmogui būti vienam, 
padarykime į jį panašią jam padėjėją!“ Tuo tikslu užmig- 
dė Dievas Adomą giliu miegu ir išėmė vieną jo šonkaulį. Iš 
to šonkaulio sutvėrė Dievas pirmosios moteries kūną ir 
įkvėpė jam: iš nieko sutvertą nemirtingą sielą. Adomui pa- 

budus, Dievas atvedė jam moterį ir padarė jo drauge. Ado- 
mas pavadino ją Ieva arba visų žmonių mo: 
tina. 

Dabar Rojuje laimingai gyveno Adomas ir Ieva. Iš jų 
ilgainiui kilo visi žemės žmonės: 

Išvada. Pirmosios žmonių poros sutvėrimas rodo, kokia 
nepaprastai didele meile Dievas myli žmo- 
gų. Juk žmogus nebuvo Dievui reikalingas. Dievas sutvėrė 
žmogų norėdamas pasidalyti su juo savo laime. Žmogui su- 
teikiamos dideliausios dvasinės dovanos. Tiktai dėl Žmogaus 
Dievas sutvėrė visą, šį regimą pasaulį. 


Pirmieji žmonės gyveno Rojuje, Jie nesirgo, nekentėjo 
vargų, pabaigę amžių būtų su kūnais ėję į dangų. 


Kam Dievas sutvėrė žmogų? Iš ko sutvertas žmogaus kū- 
nas? Iš ko sutverta žmogaus siela? Koki yra žmogaus sie- 
la? Kokį įsakymą davė Dievas pirmajam žmogui? 


4. Pirmojo žmogaus nusikaltimas. 
Nuodėmės pasekmės. 


(1. Ieva ir Adomas paklauso žalčio suvedžiojimo). 
Laimingai gyveno pirmieji žmonės gražiajame Rojuje. My- 
lėjo jie Viešpatį Dievą kaip tikrąjį savo tėvą, o Dievas my- 
lėjo juos kaip gerus savo vaikus. Adomui ir Ievai netrūko 
nieko. 

Toki didelė Adomo ir Ievos laimė nepatiko pilnam pa- 
+ydo velniui, Jis ėmė galvoti, kaip čia tiems žmonėms tą 
jų laimę pražudžius. Proga greitai pasitaikė. 

Vieną kartą Ieva bevaikštinėdama po Rojų sustojo ties 
Dievo užgintu medžiu. Velnias pasivertęs žalčiu įšliaužė 
į tą medį ir gundindamas ją tarė: „Kodėl Dievas judum 
įsakė, kad nevalgytumėta visų sodo vaisių““ Ieva jam at- 
sakė: „Mudu valgova visų sodo medžių vaisius, išskyrus, 
štai, tik šitą medį. To medžio vaisiaus paragavę tuojau nu- 
mirtume, Taip mudum sakė Viešpats Dievas“. Čia gudru- 

sis žaltys Ievai ir sako: „Visai judu nenumirsita, Tik val- 
gykita! Pamatysita, kad liksita kaip dievai. Atsivers ju- 
dviejų akys, žinosita, kas yra gera ir kas pikta. Die- 
vas tai žino, dėlto ir draudžia judviem to medžio vai- 
sių liesti!“ 

Ieva paklausė gražių žalčio žodžių, nuskynė vaisių, pati 
jį valgė ir Adomui davė. Taip Adomas ir Ieva nusidėjo Die- 
vui įpuldamu į sunkią pirmąją nuodėmę. 

(2. Pirmosios nuodėmės pasekmės). Adomui ir Ievai 
akys tikrai 
atsivėrė, bet 
visai kitaip, 
negu | juodu 
manė. Dabar 
Hk juodu pa- 
matė, kad 
sunkiai nusi- 
dėjo, susipra- 
to esančiu 
nuogų ir bi- 
jodamu Die- 
vo pasislėpė 
sode, Greitai 
Dievas pašau- 
kė Adomą ir 
tarė: „Kame 
esi?“ Ado- 
mas atsiliepė: 
„Aš išgirdau 
tavo balsą ir 
pasislėpiau““, 


Dievas liepė savo angelams išvaryti Adomą ir Ievą i i 
iš Rojaus... (žiūr. 153 pusl). DS m 


vėl tarė: „Ar 
tu nevalgei užginto medžio vaisiaus?“ Adomas prisipaži- 
no valgęs, bet ėmė aiškintis, sakydamas; „Moteris, kurią 
man davei drauge, davė man tą vaisių ir aš valgiau“. Tuo- 

met Dievas paklausė Ievos: „Kam tu tai padarei?“ O ji 
taip aiškinosi: „Žaltys mane apgavo, ir aš valgiau“. 

Adomo ir Ievos žodžiuose nematyti jokio gailesčio, jo- 
kios atgailos. Taigi Dievas nepriėmė jų pasiteisinimo, bet 
už nuodėmę teisingai nubaudė. O tos jų nuodėmės pasek- 
mės — baisios. Pirmųjų tėvų, jų vaikų ir visų iš jų kilu- 
sių žmonių protas aptemo, valia palinko blo- 
gan, žmonės pradėjo sirgti ir mirti. Nega- 
na dar to, Dievas liepė savo angelams išvaryti Adomą ir 
1evą iš Rojaus ir saugoti vartus, kad juodu į jį atgal nebe- 
sugrįžtų. 


(G. Dievas žada atsiųsti Išganytoją). Adomo ir Ievos 
nelaimė buvo didelė, Vienoje akymirkoje ne tik jie patys, 
bet jų vaikai ir visi žmonės viską prarado. Betgi Dievas: 
tos žmonių nelaimės pasigailėjo. Varydamas Adomą ir 
Ievą iš Rojaus, Dievas prižadėjo atsiųsti žmonėms Išga- 
nytoją. Viešpats Dievas taip kalbėjo žalčiui, pagundžiu- 
siam Ievą: „Kadangi tu tai padarei, prakeiktas esi tarp vi- 
sų žemės gyvulių ir žvėrių! Tu šliaužysi pilvu ir ėsi žemę 
per visas savo gyvenimo dienas! Aš padarysiu ne- 
santaiką tarp tavęs ir tarp moteriškės. 
tarp tavo giminės ir jos giminės, Ji su- 
trins tavo galvą“. Ir tikrai. Marija pagimdė Me- 
siją ir per jį sutrynė šetonui galvą. 

Išvada. Nuodėmė yra visų didžiausia pa- 
saulyje blogybė. Ji įžeidžia Dievą, užtraukia didžiau- 


sias nelaimes, uždaro žmogui dangų. Nuodėmės reikia bijoti 
labiau negu visų kitų nelaimių. 


Kas pavydėjo Adomui ir Ievai laimės? Dėlko padaręs 
nuodėmę Adomas slepiasi? „Kokios yra pirmosios nuodėmės 
pasekmės? Ar tik Adomą ir Ievą Dievas tenubaudė? Kokį 
prižadėjimą Dievas davė pirmiesiems tėvams varydamas juos 
iš Rojaus? Ką Dievas kalbėjo žalčiui? 

5. Kainas ir Abelis. 


(1. Kaino ir Abelio aukos). Išvarytieji iš Rojaus Ado- 
mas ir Ieva susilaukė daug sūnų ir dukterų. Vyriausieji 
jų vaikai buvo Kainas ir Abelis, Kainas buvo žemdirbys, 
Abelis ganė avis. 

Vieną kartą Kainas ir Abelis atnašavo Dievui aukas. Kai- 
nas degino ant aukuro įvairius žemės vaisius, o Abelis gerą- 
sias savo ban- 
dos avis ir jų 
taukus.  Die- 
vas mielai 
priėmė Abelio 
auką, nes ji 
buvo daroma 
gryna širdimi 
ir geru noru. 
Į Kainą ir į jo 
auką Dievas 
visai | nepa- 
žvelgė. Mat, 
Kainas atna- 
šavo savo au- 
ką ne iš mei- 
lės ir nenoro- 
mis, Dėliai to 
Kainas taip 
labai ant bro- 
lio supyko, 
kad net jo 
veidas įdubo. 
Tuomet Vieš- 
pats Dievas jam tarė: „Kodėl supykai? Ir kodėl ta- 
vo veidas įdubo? Jei geras būsi, mylėsiu tave, kaip 


tavo brolį Abelį, o jei nedorai elgsiesi, būsi baustas. 
Valdyk pyktį!“ X 


„ Kainas ir Abelis atnašavo Dievui aukas... 
(žiūr. 14 pusl). 


5 


(2. Kainas užmuša brolį). Kainas nepasitaisė, Tėviš- 
kojo Dievo perspėjimo nepaklausė. Jis vis pyko, keršijo 
broliui, ir galop nutarė jį užmušti. Kartą Kainas maloniai 
pavadinęs savo brolį jam sako: „Ar žinai ką, broli, išeikiva 
į laukus!“ Gerasis Abelis, nieko pikta nemanydamas, pa- 
klausė brolio 
“ kvietimo | ir 
išėjo. Gerokai 
nuo namų pa- 
ėjus, Kainas 
pakilo prieš 
savo brolį 
Abelį ir jį už- 
mušė. 

Kiekviena 
nuodėmė tem- 
do protą. Taip 
buvo ir šį 
kartą. Baisi 
nuodėmė taip 
aptemdė brol- 
žudžio Kaino 
protą, kad 
jis nebežino- 


jo, ką darąs. 


Dievas jo 
klausė: „Kai- 
ne, kame ta- 
vo brolis Abe- 
lis? O jis, manydamas, kad jei Dievas klausia, tai tikrai 
nežino, piktai atsakė: „Nežinau. Argi aš esu mano brolio 
sargas?“ Kainas nesigailėjo nusidėjęs ir atgailos nedarė. 

(G. Kaino prakeikimas). Už tai Dievas skaudžiai su- 
barė Kainą šiais šodžiais: „Ką tu padarei? Tavo brolio 
kraujas šaukiasi į mane nuo žemės, Dėlto tu būsi pra- 


Kainas pakilo prieš savo brolį Abelį ir jį užmušė... 
(žiūr. 15 pusl). 

keiktas žemėje, kuri tavo brolio kraują sugėrė! Visur, vi- 
sur klajosi, bet niekur nerasi sau vietos!“ 

Dievo bausmė tikrai atėjo. Kainas nepasitaisė, atgailos 
nedarė, sąžinė jį nuolat griaužė, o jis iki mirties vis kla- 
jojo nerasdamas sau vietos žemėje. 


Išvada. Kiekviena nuodėmė temdo žmogaus 
protą. Žmogus nebemato, kas gera, kas jį žemina, kas jam 
pačiam kenkia. Kaino elgesys rodo, kaip baisios yra 
pavydo pasekmės. 


Dėlko Kainas nekentė savo brolio Abelio? „Kam Dievas 
Kainą perspėjo? Ką žmogui nuodėmė padaro? Ar Dievas viską 
žino? Dėlko Dievas „Kainui nuodėmės neatleido? 


6. Žmonių ištvirkimas prieš tvaną. 
Dievo kantrumas. 


(1. Dievas nutaria bausti ištvirkusius žmones). Žmonių 
skaičius žemėje greitai augo. Drauge augo ir didėjo jų 
nedorybės. Galutinai žmonės visai nebeklausė Dievo, visai 
sugedo. 

Dievas, tai matydamas, gailėjosi žmogų sutvėręs ir pats 
sau tarė: „Išnaikinsiu žmogų, kurį sutvėriau, taipogi gy- 
vūlius, kirminus ir paukščius, nes aš gailiuos juos sutvė- 
xęs!“* Vienas tiktai Nojus, vyras teisus ir tobulas, su savo 
šeimyna rado malonę Dievo akyse, nes buvo geras, 


(2. Nojus statosi laivą. Dievas kantriai laukia žmonių 
pasitaisymo). Taigi jam Viešpats Dievas ir sako: „Pasi- 
statyk sau didelį laivą, nes netrukus aš siųsiu tvaną! Visa, 
kas yra žemėje, pražus! Į laivą įeisi tu, tavo pati, Lrys ta- 
vo sūnūs ir trys jų žmonos. Laivan taipogi įvesi visų žvė- 
ių ir paukščių po du: po patiną ir patelę. Neužmiršk pa- 
siimti su savim visokio maisto sau ir gyvuliams!“ 

Nojus, klausydamas Dievo įsakymo, tuojau pradėjo sta- 
Lyti didžiulį laivą. Statė' jį net 120 metu. Per tą laiką jis 

perspėjinėjo visus ir sakė, kad žmonės taisytųsi, nes Die- 
vas siųsiąs tvaną. Laikas bėgo. Dievas kantriai laukė žmo- 
nių pasitaisymo. Žmonės betgi neklausė ir nesitaisė, 


(G. Žmonės nepasitaisė. Užeina tvanas). Po 120 metų 
laivas buvo pastatytas. Dievas įsakė Nojui eiti laivan. 
Nojus, kaip. 
jam buvo 
Dievo įsaky-“ 
ta, pasiėmė 
kartu su sa- 
vim savo šei- 
myną, gyvu- 
lius, maisto ir 
įėjo  laivan. 
Tuojau ėmė 
lyti smar- 
kiausias lie- 
tus. Lijo be 
jokios per- 
stogės 40 die- 
nų ir 40 nak- 
tų. Kaip be- 
matant pasi- 
darė didžiau- 
sis tvanas. 


Žmonės ver- 
kė, gailėjosi 


, 


2 2 Vanduo greitai apsėmė pačius aukščiausius kalnus... 
nedorai gyve- (žiūr. 17 pusl). 


nę, darė at- 

gailą, bet jau buvo vėlu. Lipo jie į kalnus ir medžių viršū- 
nes. Ir tas nieko negelbėjo. Vanduo greitai apsėmė pačius 
aukščiausius kalnus. Visa, kas gyveno žemėje, žuvo. Vienas 
tiktai Nojaus laivas ramiai sau plaukė vandenimis. 


(4. Tvanas baigiasi. Nojus išeina iš laivo). Galop lie- 
tus sustojo, Pasirodė saulutė. Praėjo 150 dienų. Tyano 


Šy. Senojo Įst. Istorija, 2 

vanduo ėmė sekti. Nojaus laivas apsistojo Armenijoje 
ant Ararato kalno. Nojus dar nėjo iš laivo, nės laukė 
Dievo įsaky- 
mo, Tik Die- 
vui liepus, 
jis apleido 
laivą ir išlei- 
do visus ja- 
me buvusius 
gyvulius | ir 
paukščius. 
Vanduo jau 
buvo išdžiū- 
vęs. 

Nojus čia 
pat pastatė 
aukurą ir at- 
našavo  Die- 
vui aukas, 
dėkodamas 
už  išgelbėji- 
mą. Ta auka 
patiko Die- 
vūui, . ir . jis 
Nojaus laivas apsistojo Armenijoje ant Ararato prižadėjo No- 

kalno... (žiūr. 18 pusl). 


jui, kad dau- 
giau nebebaus žemės tvanu, 


Išvada. Dievo kantrumas labai didelis. Die- 
vas žmones perspėja, ilgai laukia pasitaisymo ir baudžia tik 
tada, kada jie nepasitaiso. 


Ar Dievas kantrus? Dėlko Dievas baudė žmones tvanu? 
Kas išliko gyvas ir kokiu būdu? Ar gerus žmones Dievas 
myli? Kokį prižadėjimą davė Dievas Nojui išėjus iš laivo? 


Aa pzoinia; 


R, 
LP 


7. Nojus ir jo vaikai. 


(1. Chamas užtraukia ant savęs tėvo prakeikimą). 
Nojųs turėjo tris sūnus, kurių vardai buvo Semas, Cha- 
mas ir Japetas. Visi jie buvo kartu su tėvu laive ir 
tuo būdu nuo tvano išsigelbėjo. Iš tų trijų Nojaus sūnų 
yra kilę po tvano visi žmonės. Chamas turėjo sūnų K a- 
naaną. : 

Nojus ir sūnūs buvo žemdirbiai. Tas darbas jiems se- 
kėsi, Šalia žemės ūkio Nojus užveisė dar vynuogyną. Ne- 
žinodamas vyno stiprumo, kurio pirmą kartą buvo pasi- 
daręs, daug išgėrė, pasigėrė, pavirto ir gulėjo nusidengęs 
savo bute ant žemės. Chamas, Nojaus sūnus, pamatęs sa- 
vo tėvą girtą ir nuogą begulint, juokėsi iš jo ir pranešė 
apie tai savo broliams, Semui ir Japetui, Tačiau Semas 

ir Japetas nedoram Chamui nepritarė. Juodu paėmė ap- 
siaustą, atbulu priėjo prie gulinčio asloje tėvo ir apdengė 
juo tėvo nuogumą. Jųjų veidai buvo nukreipti i šalį ir 
juodu savo tėvo nuogumo nematė. 

(2. Nojus prakeikia Chamą ir laimina Semą su Jas 
petu). Išsipagiriojęs nuo vyno Nojus sužinojo, ką jam bu-- 
vo padaręs jo jaunesnysis sūnus Chamas. Taigi jis metė 
ant Chamo, jo sūnaus Kanaano ir visų jų ainių prakeiki- 
mą, sakydamas: „„Prakeiktas Kanaanas! Jis bus savo bro- 
liams vergų vergas!“ Dorus gi ir drovingus Semą su Japetu 
tėvas laimino, sakydamas: Pašlovintas teesie 
Viešpats Semo Dievas! Kanaanas tebūna jo vergas! 
Teišplečia Dievas Japetą ir tegyvena jis 
Semo padangtėse! Kanaanas teesie jo vergas!“ 

Nojaus pranašystės tikrai įvyko: Chamo ainiai verga- 
vo ir vergauja; Semo ainiai susilaukė Išganytojo; Japeto 
ainiai šiandieną valdo pasaulį. 


Išvada. Drovumas yra labai kilni dorybė. Ji puošia 
kiekvieną žmogų, šeimyną ir visą tautą. 


Nojus gyveno po tvano dar 350 metų. Jis mirė sulaukęs viso 
950 metų. 


Kiek Nojus turėjo sūnų? Kokie jų vardai? Iš kur Nojus 
ėmė vyno? Ar jis tyčia pasigėrė? Kaip pasielgė Chamas? Ką 
padarė Semas ir Japetas? Kaip tėvas Chamą prakeikė, o „Semą 
su Japetu palaimino? 


8. Babelio bokštas. Tautų išsiskirstymas. 


(1. Žmonės nusideda Dievui puikybe). Iš Nojaus ainių 
per ilgus amžius atsirado vėl labai daug žmonių. Jie skli- 
do platyn po žemę. Eidami iš rytų į vakarus jie rado di- 
delius lygius laukus Senaaro žemėje, tarp Tigro ir 
Eufrato upių, ir čia apsigyveno, Iki tol dar visi žmonės 
turėjo vieną kalbą ir vienokius žodžius. Šitoje lygumoje 
apsigyvenę, pilni puikybės, žmonės kalbėjosi tarp saves: 


9 


„Eikime, pasistatykime sau miestą ir bokštą, kurio viršūnė 
siektų dangaus! Tuo padarykime sau garsų savo vardą, 
pirma negu išsiskirstysime į visus kraštus“. Taip pasakę, 
žmonės ėmė savo nutarimą vykinti. Jie dirbo plytas, jas 
išdegdavo, iš kurių tuojau pradėjo statyti didelį miestą ir 
labai aukštą bokštą. 

(2. Dievas sumaišo žmonių kalbą. Tautos išsiskirsto). 
Dievui nepatiko tas puikybės pilnas žmonių sumanymas. 
Viešpats nužengė pamatytų miesto ir bokšto, kuri statė 
Adomo vaikai; ir tarė: „Štai jie yra viena tauta, ir visų 
jų viena kalba. Jie ėmė tai daryti dėliai savo puikybės 
ir nemes savo užmanymo, kolei jo pilnai neįvykins. Su- 
maišykime tat jų kalba, kad kits kito kalbos nebesuprastų!“ 
Taip taręs, Dievas sumaišė žmonių kalbą. Vieni nebegalėjo 
kitų suprasti. Nebegalėdami vienaip susikalbėti, pasidalijo 
įvairiomis tautomis, liovėsi statyti miestą ir bokštą, ir išsi- 
skirstė po visus kraštus. Ta vieta, kur Dievas sumaišė žmo- 
nių kalbą, liko pavadinta Babelis (tai reiškia sumai- 
šymas), 

Išvada. Puikybė Dievui labai nepatinka. Dievas prie- 
šinasi puikiems, nuolankiems gi duoda malonės. 


Kur žmonės sumanė statyti didelį miestą ir aukštą bokštą? 
Dėlko jie tekį nutarimą padarė? Kaip tą nutarimą vykino? 
Dėlko Dievui nepatiko žmonių sumanymas? Ką Dievas pa- 
darė? 


0) 

9. Abraomo pašaukimas. 


(1. Žmonės vėl genda). Žmonių skaičius ir po tvano 
labai greitai augo. Po kelių šimtų metų žmonėms vėl pa- 
sidarė ankšta vienoje vietoje gyventi. Tuomet jie sklido 


Abraomas su turtais ir bandomis persikėlė į „Kanaano 
kraštą... (žiūr. 24 pusl.) 


po platųjį pasaulį, plėtėsi į visas puses, ir vėl ėmė gesti. 
Žmonės, kaip bematant, vėl užmiršo vieną tikrąji Dievą. 
Jo vietoje pradėta garbinti tvariniai. Atsirado dargi tokių 

žmonių ir tautų, kurios pačios dirbosi sau stabus iš aukso, 
sidabro, akmens arba medžio ir jiems meldėsi. Tikrojo 
Dievo tikėjimas 
vis nyko ir ny- 
ko. Tai buvo 
priešinga Dievo 
valiai. Juk dar 
Rojuje Dievas 
aiškiausiai buvo 
žadėjęs atsiųsti 
žmonėms Išga- 
nytoją. O čia 
toks pilnas žmo- 
nių nuo Dievo 
nutolimas,  ėji- 
mas vien savais 
keliais. Dievas 
būtų galėjęs 
žmones  išnai- 
kinti, kaip tai 
įvyko tvano 
metu. Tačiau 
šį kartą savo 
valiai | vykinti 
Dievas pasiren- 
ka kitokį kelią. 

(2. Abraomo 
išrinkimas). Ma- 
tydamas " žmo- 
nių sugedimą, 
Viešpats Dievas 
nutarė išrinkti 
vieną kurią tau- 
i tą, Jaikyti ją sa- 
Ž vo globoje, saugoti nuo stabmeldystės, kad ji iki Išgany- 
tojui ateisiant grynai išlaikytų tikėjimą į tikrąjį Dievą. 


Uro 
miestas. 

Tos būsimos tautos tėvu - Dievas išrinko dievobaimin- 
gą ir dorą vyrą Abraomą. Jis gyveno Kaldejoje, 
Ūro mieste. Vieną kartą apsireiškė Dievas Abraomui ir 
tarė: „Išeik iš savo žemės, nuo savo giminių, ir iš savo 
tėvo namų. Eik į žemę, kurią aš tau parodysiu! Aš pa- 
darysiu iš tavęs didelę tautą, palaiminsiu tave ir išaukš- 
tinsiu tavo vardą. Tavo giminėje gims Išgany- 
tojas, kuris atneš palaimą visoms žemės 
tautoms“. 


(G. Abraomas apsigyvena Kanaane). Abraomas pa- 
klausė Dievo įsakymo. Tuojau su savo žmona Sara, bro- 
lėnu Lotu, visais tarnais, turtais ir bandomis iš gim- 
tojo Ūro persikėlė į Kanaano kraštą. Kanaano že- 
mė buvo derlinga ir labai Abraomui patiko. Čia antru kart 
vėl apsireiškė Abraomui Dievas ir pasakė, kad jam ir jo 
ainiams atiduosiąs tą žemę, kurioje jis dabar gyveno, To- 
je vietoje, kur pasirodė Viešpats Dievas, dėkingas Abra- 
omas pastatė aukurą ir aukojo aukas, 

Dievas laimino Abraomą naujoje gyvenimo vietoje. 
Viskas jam klojosi. 


Išvada. Dievas yra geriausias mūsų tėvas, 
pasaulio Viešpats. Jo įsakymų reikia klausyti. 


Ar galima garbinti tvarinius? Dėlko negalima? Kokis Die- 
vo įsakymas tai draudžia daryti? Kokiam tikslui Dievas išsi- 
rinko sau Abraomą? Kokį jam davė prižadą? Kur Abraomas 
apsigyveno? Iš kur atėjo? 


10. Abraomo taikingumas ir gerumas. 


(1. Abraomas persiskiria su Lotu). Apsigyvenusiu Ka- 
naano žemėje Abraomas su Lotu versdavosi gyvulių au- 
ginimu. Ir vienas ir antras turėjo dideliausias bandas avių, 
jaučių, asilų ir kupranugarių. Laikui bėgant tos bandos 
vis didėjo. Pradėjo joms nebeužtekti ganyklų. Iš čia kil- 
davo dažni vaidai tarp Abraomo ir Loto bandų piemenų. 

Tai matydamas, ramus ir taikingas Abraomas pasikvietė 
vieną kartą Lotą ir tarė: „Meldžiamasiš, tenebūna vaidų 
tarp manęs ir tavęs, tarp mano piemenų ir tavo piemenų, 
nes mudu esava broliu, Aš tavęs prašau, skirkis, meldžia- 
masis, nuo manęs! Kraštas didelis, vietos yra! Jei tu eisi 
kairėn, aš pasitrauksiu dešinėn pusėn; jei tu išsirinksi de- 
šinę, aš kairėn eisiu“. Lotas išsirinko sau gražią, der 
lingą lygumą pagal Jordano upę, taigi pasitraukė į 
rytus, ir apsigyveno Sodomos mieste, Abraomas tru- 
pūti pasislinko į vakarų pusę. Taip du broliu ramiai ir 
gražiai persiskyrė. 

(2. Abraomas atvaduoja Lotą). Praslinkus kiek laiko 
Jordano lygumos kraštą užpuolė svelimi valdovai.» Jie su- 
naikino Sodomą, Gomorą ir kitus to krašto mies- 
tus. ' Apiplėšė gyventojus ir daugybę jų išsivarė nelaisvėn. 
Gyvenęs Sodomoje Lotas kartu su visa savo šeimyna ir 
visais turtais taip pat pateko belaisvių skaičiun. Sužino- 
jęs brolėno nelaimę, kurį jis taip mylėjo, Abraomas ap- 
ginklavo tris šimtus su viršum savo tarnų, pasikvietė pa- 
galbon kaimynus, ir šoko vytis priešininkus. Jau toli, toli 
juos pasivijęs, užpuolė nakčia, nugalėjo, atėmė visą jų gro- 
Hį ir atyadavo nelaisvėn paimtus žmones.  Atvaductųjų 
tarpe buvo ir Lotas. Visi jie grįžo į savo gyvenamąsias vie- 
tas. Abraomui grįžtant, jo pasitikt išėjo Sodomos karalius 
ir Melkisedekas, Salemo karalius. Melkisedekas bu- 
vo karalius, bet drauge ir kunigas. Sutikęs Abraomą, jis 
atnašavo Dievui duoną ir vyną, dėkodamas už priešų nu- 
galėjimą. Sodomos karalius prašė Abraomo grąžinti tik 
žmones. Atimtus gi iš priešų turtus jis prašė pasilikti sau. 
Tačiau Abraomas nieko sau nepasiliko: viską sugrąžino. 

(G. Dievas atsimoka Abraomui už gerumą). Kaip su 
brolėnu, kaip su kaimynais, taip lygiai broliškai elgėsi 
Abraomas ir su visais žmonėmis. Toks nepaprastas Abra- 
omo gerumas labai Dievui patiko. Dievas už tai Abraomui 
gausiai atsimokėjo, nes pats dviejų angelų lydimas pas jį 
atsilankė. Įvyko tai taip. 

Vieną kartą, karštą vasaros dieną, pačiame vidudienyje, 
sėdėjo Abraomas savo padangtės angoje. Kilstelėjęs akis, 
pamatė netoliese praeinančius tris keleivius. Abraomas 
greitai išėjo iš padangtės, priėjo prie keleivių, žemai nusi- 
lenkęs juos pasveikino, ir tarė vyresniajam; „Viešpatie! 
Jei aš esu tavo malonės vertas, neaplenk savo tarno! Aš 
atnešių truputį vandens, nusiplaukite savo kojas ir pasilsė- 
kite visi čia po medžiu! Aš atnešiu duonos, pasistiprinkite, 
kol toliau eisite!“ Keleiviai sutiko ir užėjo. Nusiplovė ko- 
jas, pasilsėjo, pavalgė. Rengdamasis išeit vyresnysis ke- 
leivis tarė Abraomui: „Grįždamas kitais metais apie tą 
laiką vėl užeisiu tavęs aplankyti, tada jau tavo žmona Sa- 
ra turės sūnų“. "Tik dabar Abraomas tesuprato, kokių čia 
pas jį būta svečių. Tai buvo Dievas su dviem angelais. 
Visi trys buvo priėmę žmogaus kūną, 

(4. Abraomas užtaria Sodomos gyventojus). Keleiviai 
apleido svetingą Abraomo pastogę ir keliavo Sodomos lin- 
kon. Abraomas juos toli lydėjo. Taip beeinant vyresnysis 
keleivis pasakė Abraomui, kad Dievas žadąs bausti Sodo- 
mos ir aplinkinių miestų gyventojus už dideles jų paleistu- 
vystes, kurių Dievas jau nebepakenčiąs, Čia du angelai at- 
siskyrė nuo vyresniojo keleivio ir nuėjo Sodomos link. 
Pasilikęs su Viešpačiu Abraomas ėmė jo prašyti, kad pa- 
sigailėtų nelaimingųjų. Abraomas sakė: „Nejaugi pražu- 
dysi teisingą drauge su nedorėliu? Maž rasis mieste pen- 
kios dešimtys teisingųjų; argi gali jie pražūti drauge su 
blogaisiais?“ Viešpats atsakė: „Gerai, jei rasiu Sodomoje 
penkiasdešimt gerų žmonių,  dėliai jų dovanosiu visam 
miestui“. Abraomas atsakydamas tarė: „Sykį pradėjęs, 
kalbėsiu į mano Viešpatį, nors esu dulkė ir pelenai. O jei 
lig penkių dešimčių stigs penkių teisingųjų, argi sunaikinsi 
visą miestą?“ Viešpats tarė: „Nesunaikinsiu, jei tik ten 
rasiu keturiasdešimt penkis gerus žmones“. Abraomas vėl 
tęsė: „O jei ten rasis keturios dešimtys gerų, ką padarysi?“ 
Viešpats: „Nešunaikinsiu ir dėliai keturių dešimčių. „Mel- 
džiu, Viešpatie“, tarė Abraomas — „nepyk, jei aš dar kal- 

bėsiu! O jei ten atsiras trys dešimtys, kaip bus?“ Atsakė: 
„Nieko nedarysiu, jei ten rasiu ir tris dešimtis“. „Kartą 
pradėjęs“, tarė Abraomas — „dar kalbėsiu į mano Vieš- 
patį. O jei ten bus atrasta dvidešimt?“ Atsakė: „Nežudy- 
siu ir dėliai dvidešimties“. Abraomas vėl tarė. „Maldauju, 
Viešpatie, nepyk, jei dar sykį atsiilepsiu. O jei ten bus 
rasta dešimt gerų žmonių?“ Viešpats prižadėjo: „,„Nenaikin- 
siu ir dėl dešimties“. Čia Viešpats liovėsi kalbėti su Abra- 
omu ir nuėjo. Abraomas taip pat sugrįžo namo, 

Tačiau veltui Abraomas derėjosi su Viešpačiu. Sodo- 
mos mieste nebuvo nei dešimties dorų žmonių. + Dori ten 
buvo tik keturi: Lotas, jo žmona ir dvi jų dukterys. Die- 
vas, bausdamas Sodomą, tų keturių nepražudė. Dievo 
siųsti angelai išvedė Lotą ir jo šeimyną, ir Dievo bausmė 
jų nepalietė. 

Išvada. Maldos galybė yra labai didelė. 
„Daug gali nuolatinė teisiojo malda“. (Jok. 5, 16). 


Dėlko Abraomas skyrėsi nuo Loto? Kaip persiskyrimas 
įvyko? Ar Abraomas brolėną mylėjo? Kaip jį atvadavo? Ką 
siūlė Abraomui Sodomos karalius? Ar jis siūlymą priėmė? 
Kaip Dievas atsimokėjo už Abraomo gerumą? Ar Abraomas 
užtarė Sodomos gyventojus? Kaip su Viešpačiu derėjosi? Ar 
Viešpats jo prašymą išklausė? 


11. Sodomos nubaudimas. 


(1. Pas Lotą užeina du angelai). Tą pat dieną, vakarop 
du angelu, kuriuodu buvo pas Abraomą, atėjo Sodomon. 
Lotas lyg tyčia sėdėjo miesto vartuose. Pamatęs keleivius 
jis atsikėlė, žemai prieš juos nusilenkė ir tarė: „Užsukita, 
meldžiamieji, į jūsų tarno namus. Ramiai čia pernakvo- 
site, o rytoj vėl galėsite keliauti savo keliu!“ Keleiviai su- 
tiko, ir užėjo į Loto namus. Šeimininkas prirengė vaišes, 
pavaišino keleivius. Dabar svečiai tarė Lotui: „Visus žmo- 
nes, kurie tik priklauso tavo šeimynai, išvesk iš šito miesto, 

nes mes šitą vietą sunaikinsime. Sodomos gyventojų nuo- 
dėmių garsas pasidarė labai didelis Viešpaties akyse, Mu- 
du esava siųstu miestą sunaikinti“, 


(2. Angelai išveda Lotą iš Sodomos). Anksti rytą, vos 
dienai brėkštant, angelai liepė Lotui skubintis sakydami: 
„Greičiau kelkis, imk savo žmoną ir abi savo dukteri, ku- 
riedvi turi, kad ir tu drauge nepražūtumei dėliai miesto 
nedorybių!“ Lotui perdaug nesiskubinant, juodu paėmė jį, 
jo žmoną ir dvi jo dukteri už rankų ir išvedė už miesto. 
Čia palikdamu juos tarė: „Gelbėk savo ir savųjų gyvybę, 
neatsigręžk atgal, arti niekur neapsistok, kad nepražūtu- 
mėt!“ Lotas su sayaisiais skubiai bėgo į Segoro miestą. 
Jau saulė buvo užtekėjusi, kada jis su savo šeimyna įėjo 
į Segorą. 


(G. Dievas sunaikina Sodomą ir Gomorą). Kaip tik 
angelai išvedė iš miesto Lotą, tuojau Sodomos, Gomoros 
ir kitų miestų apylinkę ištiko baisus lietus ir didelė per- 
kūnija su žaibais. Nuo perkūnijos užsidegė gausūs visame 
tame krašte dervos sluoksniai žemėje, Pakilo neapsakomai 
didelis gaisras. Rodėsi tartum Viešpats ant Sodomos ir 
Gomoros lydina siera ir ugnimi. Miestai sudegė, visos apy- 
linkės žemė įdubo, atsivėrė dideliausias ežeras, Miestų ir 
apylinkės gyventojai, gyvuliai ir augalai žuvo. Atsivėręs 
dideliausias ežeras tebetelkšo ir šiandieną. Jojo vanduo 
labai sūrus ir jame nėra jokio gyvo daikto. Dėliai to tas 
ežeras ir liko pramintas Negyvąja jūra. 

Loto žmona neiškentė neatsižvelgusi; ji bebėgdama su 
vyru ir dukterimis iš Sodomos pažvelgė atgal į deganti 
miestą ir pavirto druskos stulpu. 


Atsikėlęs anksti rytą Abraomas nuėjo į tą vietą, kur 
jis vakar ant kalnelio buvo su Viešpačiu kalbėjęs. Abra- 
omas pažvelgė į Sodomos it Gomoros pusę, Matė aukštai 
visa padange kylančius nuo žemės dūmus su. liepsna. Tai 
degė Sodoma ir Gomora. 


d 


Išvada. Dorus žmones Dievas saugoja. „Vieš- 
pats sergi visus jį mylinčius, išnaikins gi visus nusidėjėlius“. 
(Psalm. 144, 20). 


Kokie keleiviai pas Lotą užėjo? Ką jie Lotui pasakė? Ko- 
kių įsakymų davė Lotui angelai išvedę ji už miesto? Kas an- 
gelų įsakymo nepaklausė? Kokiu būdu Dievas sunaikino So- 
domą ir Gomorą? Kaip atsirado Negyvoji jūra? Dėlko ji taip 
vadinama? 


12, Abraomo auka. 


(1. Dievas Abraomą bando). Kaip Viešpats Dievas 
buvo žadėjęs, taip ir įvyko. Lygiai po metų Sara pa- 
gimdė sūnų, kurį tėvas praminė Izaoku. 

Abraomas labai mylėjo Izaoką. Su juo guldavo, su 
juo keldavo, nes sūnuje laukė Dievo prižadų įvykinimo ir 
sau paguodos senatvėje. Bet vaikui jau paaugėjus, štai, 
Dievas nori Abraomą išbandyti, Mat, Dievas norėjo su- 
žinoti ir įsitikinti, ką Abraomas daugiau myli; sūnų Iza- 
oką, ar Dievą. Taigi vieną naktį, dar prieš aušrą, vai- 
dinasi jam Dievas ir sako; „Abraome, Abraome!“ Jis at- 
sakė: „Štai aš!“ Dievas jam ir sako: „Imk savo vienatinį, 
kurį taip myli, sūnų Izaoką, eik į Regėjimo žemę, ir 
tenai ant Morijos kalno paaukosi jį man kaipo degina- 
mąją auką!“ Abraomas sudrebėjo, Nusigando. Atsibudo. 
Nežinojo, kas bedaryti. Juk sūnelis buvo vienintėlė jo vil- 
tis ir paguoda. Izaokas, jo vaikai ir jų vaikų vaikai turėjo 
likti didelė tauta ir susilaukti Išganytojo. O čia reikia 
ji Dievui atnašauti, Bet greitai atsiminęs, kad Dievas jam 
tą sūnų davė, Abraomas klauso Dievo įsakymo, 


(2. Abraomas klauso Dievo). Nesakydamas nei žodžio 
Abraomas keliasi, Nakčia prirengia asilą, prisiskaldo aukai 
malkų, paima su savim du bernu ir sūnų Izaoką, ir lei- 
džiasi kelionėn. Kelionė buvo ne trumpa. Reikėjo nuke- 
liauti: 85 kilometrai. Tik trečią dieną pasiekė Abraomas 
kelionės tikslą, Pakėlęs akis iš tolo pamatė Morijos kalną. 

Abraomas sustojo prieškalny ir tarė dviem savo bernam: 

„Palaukita čionai su asilu! Aš gi ir vaikas užeisiva į kal- 

ną, ir kada pagarbinsiva, sugrįšiva pas judu“. Abraomas 
paėmė  mal- 
kas, uždėjo 
jas sūnui ant 
pečių, patsai 

“ gi nešėsi ran- 
kose ugnies ir 
peilį. 

Taip jiem- 
dviem drauge 
beeinant, Iza- 
okas ir sako 
savo tėvui: 
„Tėveli! Štai 
ugnis ir mal- 
kos: o kame 
yra  degini- 
mui auka“? 
-—- „Dievas 
parūpins, ma- 
no sūnau, sau 
auką!“ — at- 
sakė susirūpi- 


„Tėveli! Štai ugnis ir malkos: o kame yra deginimui | NMĘS tėvas lip- 
auka?“... (žiūr. 30 pusl.j. damas aukš- 
tyn į kalną, 

(G. Izaokas išlieka gyvas). Atėjęs į vietą, kurią jam 
Dievas buvo nurodęs, Abraomas pastatė aukurą ir sudėjo 
ant jo malkas. Paskui skubiai pagavęs surišo Izaoką ir 
paguldęs jį ant aukuro jau, jau tiesė ranką su peiliu ir no- 
rėjo aukoti sūnų. Bet čia staiga Viešpaties angelas pa- 
griebė tėvui už rankos ir sušuko tardamas; „Netiesk savo 
rankos ant vaiko ir nieko jam nedaryk! Dabar matau, kad 
bijaisi Dievo ir dėliai manęs nepasigailėjai net savo viena- 

tinio sūnaus!“ Abraomas pakėlė akis ir pamatė užpakalyje 
aviną, įsipainiojusį ragais erškėtyne, kurį ėmęs ant to pat 
aukuro paaukojo Dievui sūnaus vietoje. 


(4. Dievas laimina Abraomą). Už parodytą paklus- 
numą Dievas Morijos kalne vėl palaimino Abraomą ir per 
angelą taip jam kalbėjo: „Kadangi tu tai padarei ir nepasi- 
gailėjai dėl manęs savo vienatinio sūnaus, aš tave pa- 
laiminsiu ir tavo giminę padarysiu taip 
skaitlingą, kaip skaitlingos yra dangaus 
žvaigždės bei jūros krante smiltys. Tavo 
giminėje gims Išganytojas ir per jį bus 
palaimintos visos žemės tautos!“ Pilnas ne- 
apsakomo džiaugsmo išklausė Abraomas šią angelo kalbą. 
Linksmas sugrįžo su sūnum į savo namus ir laimingai gy- 
veno. 


. 

Išvada. Dievą reikia mylėti labiau už vis- 
ką, kas tik yra pasaulyje. „Kas myli sūnų ar dukterį labiau 
nekaip mane, tas manęs nevertas“. (Mat. 10, 37). 


Dėlko Abraomas taip labai mylėjo sūnų? „Kam Dievas 
Abraomą bandė? Ar patiko Dievui Abraomo paklusnumas? 
Kaip Dievas Abraomui už paklusnumą atsimokėjo? 


13. Izaoko vestuvės. 


(1. Eliezeris keliauja į Mezopotamiją). Abraomas visai 
paseno ir turėjo daug metų. Izokas užaugo, Senas tėvas 
nutarė prieš mirsiant išrinkti jam gerą žmoną. Tokios ka- 
naniečių tarpe nebuvo. Vieną kartą Abraomas pasišaukė 
vyriausiąjį savo tarną Eliezerį ir jam sako: „Mano sū- 
nui atėjo laikas vesti. Šito krašto kananietės mergaitės 
man nepatinka. Prisiek man Viešpaties, dangaus ir žemės 
Dievo, vardu, kad mano sūnui nepaimsi žmonos iš kana- 
niečių mergaičių tarpo, bet nukeliausi į mano gimtinę šalį 
ir ten mano giminių tarpe pasistengsi surasti tinkamą jam 
žmoną!“ Tarnas Abraomui prisiekė. 


lag 


Ilgai nelaukdamas Eliezieris, pasiėmęs dešimtį savo po- 
no kupranugarių ir šiaipjau daug visokių brangių dovanų, 
iškeliavo į Mezopotamijos miestą Haraną. Laimingai 
atvykęs į numatytą vietą, jis nėjo į miestą, bet sustojo su 
kupranugariais ir tarnais už miesto pas šulinį. Jau arti- 
nosi vakaras, Tuo laiku miesto moterys ir mergaitės pa- 
prastai ateidavo pas šulinį vandens. Toks paprotys buvo 
ir tebėra visuose rytų kraštuose. Laukdamas iš Dievo 
patarties, Eliezeris pradėjo melstis sakydamas; „Viešpatie, 
meldžiu tavęs, būk šiandieną su manim ir padėk mano 
valdovui, Abraomui! Štai aš stoviu prie šulinio, ir šito 
miesto gyventojų dukterys greit išeis vandens semtų. Jei 
mergaitė, kuriai aš pasakysiu: Palenk savo ąsotį, duok 
man atsigerti, pasakys: Gerk, aš ir tavo kupranugarius pa- 
girdysiu! — tai ji ir bus ta, kurią tu skyrei savo tarnui 
Izaokui už žmoną“, t 

(2. Eliezeris susitinka su Rebeka). Vos tik Eliezeris 
pabaigė savo maldą, štai eina prie šulinio ąsočiu ant pe- 
ties nešina graži, jauna mergaitė. Ji atėjo prie šaltinio, pri- 
sisėmė ąsotį vandens ir buvo begrįžtanti namo, Čia priėjo 
prie jos Eliezeris ir tarė: „Duok man iš savo ąsočio tiu- 
putį vandens atsigerti!“ Mergaitė atsakė: „Gerk tamsta, 
kiek nori!“ ir greitai nuleido ąsotį ant savo rankos, O jam 
atsigėrus, ji dar pridūrė: „Aš dar ir tamstos kupranuga- 
riams pasemsiu vandens“. Tai pasakiusi, ji išpylė ąsotį į 
lovį, pasėmė daugiau, pripylė lovius ir pagirdė visus jo 
kupranugarius. Eliezeris žiūrėjo į visą tai ir tylėjo. Kada 
mergaitė pagirdė kupranugarius, jis davė jai dovanų: bran- 
gius auksinius auskarus ir tokias pat apyrankes, ir tarė: 
„Kieno tu esi duktė? Pasakyk man, ar yra tavo tėvo na- 
muose vietos pernakvoti?“ Mergaitė atsakė: „Aš esu Ba- 
tuelio duktė, Nakoro anūkė. Mano vardas Rebe- 
ka. Šiaudų ir šieno pas mus daug, vietą nakvynei turime 
erdvią“. Išgirdęs tą atsakymą, Eliezeris dėkojo Dievui sa- 
kydamas: „Palaimintas teesie Viešpats, mano valdovo Abra- 
omo Dievas, kuris mane tiesiu keliu atvedė į mano val- 

dovo brolio namus!“ Tuo tarpų mergina nubėgo namo, 
parodė gautąsias dovanas ir papasakojo, kas atsitikę, 

(G. Eliezeris gauna Rebeką Izaokui už žmoną). Rebeka 
turėjo brolį vardu Labaną. Jis skubiai išbėgo už mies- 
to pas šulinį, teberado nepažįstamąjį svečią, užsikvietė jį 
į savo namus, pastatė ir pašėrė jo kupranugarius ir pa- 
tiekė svečiui vakarienę. Tačiau svečias nevalgė, bet tarė: 
„Nevalgysiu, kol nepasakysiu savo reikalo“. Ir čia jis ap- 
sakė visa: kad jis esąs Abraomo tarnas, kad gavęs įsaky- 
mą surast Izaokui žmoną, kaip čia atvykęs ir kas įvykę 
pas šulinį. Eliezeriui baigus savo pasakojimą, mergaitės 
tėvai ir brolis Labanas pasakė: „Toki, matyt, yra Viešpa- 
ties valia. Štai Rebeka: "prieš tave, imk ją ir eik, ir tebūna 
tavo valdovo sūnaus žmona, kaip Viešpats kalbėjo!“ Tai 
išgirdęs Abraomo tarnas, parpuolė ant žemės ir kniūpščias 
dėkojo Dievui. Paskui išsiėmęs auksinius ir sidabrinius 
indus, brangius rūbus ir kitas dovanas apdalijo jomis Re- 
beką, jos brolį ir motiną. Kitą dieną anksti jis jau iškelia- 
vo kartu su Rebeka atgal į Kanaano kraštą ir laimingai 
sugrįžo namo. 

Izaokas Rebeką vedė ir labai gražiai sų, ja gyveno. 


Išvada. Ge ras ir ištikimas tarnas yra bran- 
gus žmogus. "Tokį tarną reikia mylėti, gerbti ir branginti. 
Iš Eliezerio gali visi mokytis, kaip reikia tarnauti. 


Dėlko Abraomas nenorėjo, kad jo sūnus vestų kananietę? 
Kokį Eliezeris gavo įsakymą? Kaip jis susitiko su Rebeka? 
Kodėl jis ją Izaokui išrinko? Kodėl tėvai ir brolis sutiko ją 
išleist už Izaoko? 


14. Ezavas ir Jokūbas. 


(1. Dievas duoda Izaokui du sūnu). Ilgoką laiką Izao- 
kas ir Rebeka nesusilaukė vaikų. Bet juodu karštai meldė 
Dievą, kuris pagaliau išklausė jų prašymą. Izaokui ir Re- 
bekai Dievas davė net du dvynu sūnu — Ezavą ir Jo- 
kūbą. Pirmagimys Ezavas buvo visas plaukuotas ir rūs- 

tus, o Jokūbas priešingai, buvo aiškaus, skaistaus veido. 
Jiemdviem užaugus Ezavas tapo įsimylėjusių medžiotoju, 
Jokūbas buvo ramaus būdo ir bevelijo ganyti savo tėvo 
Landas. Ezavas retai kada namie tebūdavo, 0 Jokūbas 
niekuomet nesiskirdavo nuo savo tėvų. Tėvai abu vaiku 
lygiai mylėjo. Bet Izaokas labiau mylėjo smarkų Ezavą, 
lėtas Jokūbas labiau tiko apsukriai Rebekai, 


(2. Ezavas parduoda Jokūbui pirmagimystę). Vieną 
sykį Jokūbas išsivirė miltienės. Tuo laiku sugrįžo iš lauko 
'"Ezavas ir sako jam: „Duok man, broli, to rausvo viralo, 
nes aš bemedžiodamas labai pavargau ir išalkau!“ Jokū- 
bas jam atsakė: „Mielai tai tau padarysiu, tik tu parduok 
man savo pirmagimystę!“ Ezavas iš karto nesutiko, spyrėsi, 
bet buvo alkanas ir pagaliau prisiekė parduodąs. Seno- 
vėje pirmagimystė buvo labai branginama, Mat, pirmagi- 
mys sūnus gaudavo tėvo palaiminimą, o tėvui mirus jis 
likdavo visos šeimynos galva, Taip būtų buvę ir su Eza- 
vu. Tačiau jis nebrangino tėvo palaiminimo ir už miltie- 
nę pardavė jį jaunesniajam broliui. 


(5. Izaokas rengiasi laiminti pirmagimį sūnų). Nuo to 
atsitikimo praėjo daug metų. Izaokas paseno ir apako. 
Nujausdamas netolimą savo mirtį jis pasišaukė vyresnįjį 
sūnų Ezavą ir sako: „Mano sūnau! Matai, kad pasenau 
ir nežinau savo mirties dienos. Imk savo ginklus, saidoką 
ir kilpinį, ir eik medžioti. Jei ką sumedžiosi, pagamink 
man iš to valgį, kaip žinai, kokį aš mėgstu, ir man at- 
nešk. Juk tu esi pirmagimys mano sūnus ir aš, pirma 
negu numirsiu, noriu tave palaiminti!“ Ezavas paėmęs 
savo ginklus išėjo medžioti, 

(4. Rebeka nori išgauti tėvo palaiminimą Jokūbui). 
Izaoko kalbą su Ezavu girdėjo Rebeka, Vos tik Ezavas 
išėjo medžioklėn, ji pasišaukė savo mylimąjį sūnų Jokūbą 
ir jam sako: „Girdėjau tavo tėvą kalbant Ezavui apie pirma- 
gimio palaiminimą, kurį jam nori suteikti.  Ezavas jau 
ir medžioti iškeliavo. Ar matei? Dabar, mano sūnau, pa- 


Sakai 


klausyk mano patarimo, Nuėjęs pas kaimenę atnešk man 
du geriausiu ožiuku. Aš iš jų pagaminsiu labai tavo tėvo 
mėgstamą valgį. Tu tą valgį įneši tėvui, jis pavalgys ir pa- 
laimins tave, mano sūnau!“ 

Jokūbas pradžioje bijojo ir nenorėjo tėvo apgaudinėti. 
Jis net motinai kalbėjo: „Žinai, kad mano brolis Ezavas 
plaukuotas, 0 
aš plikas, Jei 
mano tėvas 


mane pačiu- 
pinės, pajus 
apgaulių, tai 
bijausi, kad 
užuot palai- 
minimo  ne- 
užsitraukčiau 
ant savęs jo 
prakeikimo!“ 


Bet Rebeka 
suramino sū- 
nų  sakyda- 


ma: ,,Tas pra- 
keikimas, ma- 
no sūnau, te- 
krinta ant 
manęs!  Pa- 
klausyk ma- 
nęs ir nuėjęs J L ia ŠU IŠ 
atnėšk, ką sa: Izaokas suteikė ak 56 er palaiminimą. 
kiau!“ Jokū- 

bas nebesipriešino. Jis nuėjo, atnešė du ožiuku ir atidavė 
juos motinai, "= 


(5. Jokūbas gauna tėvo palaiminimą). Valgis greitai 
buvo parengtas. Rebeka apvilko Jokūbą geriausiais Eza- 
vo rūbais, ožiukų kailiais apvyniojo jo rankas ir kaklą, 
kad jis būtų toks gauruotas, kaip Ezavas. Taip aptaisytas 

Jokūbas, valgiu nešinas, įėjo pas tėvą. Izaokas apčiupinė- 
jęs jo rankas ir kaklą palaikė Jokūbą Ezavu. Paskui val- 
gė atneštuosius valgius ir gėrė vyno. Pavalgęs senelis tė- 
vas pasikvietė arčiau prie savęs Jokūbą, liepė jį save pa- 
bučiuoti, ir senovės papročiu ištiesęs ant jo rankas su- 
teikė jam pirmagimio palaiminimą. 

(6. Ezavas pervėlai atėjo). Vos tik Jokūbas spėjo iš- 
eiti, štai, sugrįžo iš medžioklės Ezavas. Ir jis su valgiais 
įėjo pas tėvą. Pamatęs, kad liko apgautas, jis labai supy- 
ko ir norėjo broliui atkeršyti. Ezavas verkė, prašė tėvą 
ir ji palaiminti. Palaimino Izaokas Ezavą, bet jau nebe 
pirmagimio palaiminimu. 

(7. Jokūbas išbėga nuo brolio). Tuo tarpu Jokūbas, 
pabūgęs brolio keršto, išbėgo Haranan pas savo mo- 
tinos Rebekos brolį Labaną. 


Išvada. Melas, apgaudinėjimas yra nuodė- 
m ė. Meluoti, apgaudinėti, kad ir gerą tikslą turėtumei, niekada 
negalima. 


Ezavo ir Jokūbo gyvenimas rodo, kad meluotinegali- 
ma. Dievas melagius baudžia.  Nubaudė Dievas Rebeką. Ji 
turėjo persiskirti su mylimu sūnumi. Nubaudė Dievas Jokūbą. 
Jis turėjo kentėti ir slapstytis nuo Ezavo tolimoje šalyje. Už 
nebranginimą pirmagimio teisių liko nubaustas ir Ezavas. Pir- 
magimio palaiminimas atiteko Jokūbui 


Kaip Ezavas pardavė savo pirmagimystę? Dėlko senovėje 
pirmagimystė taip buvo branginama? Kaip Jokūbas išgavo tėvo 
palaiminimą? Ar bepalaimino tėvas Ezavą? 


15. Jokūbas bėga į Mezopotamiją. 

(1. Jokūbas bėga nuo Ezavo). Ezavas labai pyko ir 
nekentė Jokūbo dėliai palaiminimo, kuriuo jį tėvas buvo 
palaiminęs. Jis nuolat kerštavo ir buvo nutaręs brolį už- 
mušti. Tai buvo pranešta Rebekai, kuri pasivadinus savo 
sūnų Jokūbą jam tarė: „Tavo brolis Ezavas nori tave 1ž- 

mušti. Dabar tat, mano sūnau, paklausyk mano prašymo 
ir bėk pas mano brolį Labaną. Gyvenk ten tol, kol ne- 
atsileis tavo brolio rūstybė!“ Jokūbas tuoj atsisveikino su 
savo tėvais ir tėviške, ir pėsčias iškeliavo į tolimą kelią. 

(2. Jokūbui sapne apsireiškia Dievas). Jokūbo kelionė 
buvo varginga. Vieną kartą nuvargęs kelionėje jis pasi- 
dėjo akmenį po galva ir užmigo lauke. Sapne matė kopė- 
čias. Jos stovėjo ant žemės, bet jų viršus siekė dangų. To- 
mis kopėčiomis tai į viršų, tai į apačią lipo Dievo angelų 
pulkai. Pačiame viršuje pasirėmęs ant kopėčių buvo pats 
Viešpats Dievas... Jis Jokūbui tarė: „Aš esu Abraomo ir 
tavo tėvo Izaoko Dievas. Žemę, ant kurios miegi, 
duosiu tau ir tavo giminei. Tavo giminė 
praplis, kaip žemės dulkės; į vakarus ir 
į rytus, į šiaurę ir į pietus. Tavo giminė- 
je gims visų žemės tautų Laimintojas! Aš 
būsiu su tavim, kur tik tu eisi. Aš tave vėl parvesiu į šitą 
žemę, iš kurios tu dabar bėgi“. 

(G. Jokūbas daro apžadą).  Pabudęs iš miego Jokūbas 
tarė: „Tikrai Viešpats yra šitoje vietoje, o aš to nežino- 
jau! Čia yra ne kas kita, kaip tik Dievo na- 
mai ir dangaus vartai“. Rytą atsikėlęs Jokūbas 
ėmė tą akmenį, kurį buvo sau pasidėjęs po galva, užpylė 
ant jo aliejaus ir pastatė lyg kokį paminklą, kad čia jam 
apsireiškė Viešpats. Pas tą akmenį jis padarė apžadą, sa- 
kydams: „Jei Dievas mane sergės kelyje, jei laimingai su- 
grįšiu į mano tėvo namus, šitoje vietoje pastatysiu altorių 
ir aukosiu Viešpačiui aukas“. 


(4. Jokūbas tarnauja pas Labaną). Jokūbas keliavo t0- 
liau ir laimingai atvyko į Harano miestą pas savo dėdę 
Labaną. Sužinojęs priežastį, dėliai kurios seserči'as pas 
ji atvyko, dėdė mielai sutiko, kad Jokūbas pas ji pasiliktų. 
Jokūbas pristojo pas dėdę tarnauti ir ganė jo bandas. Čia 
jis ištarnavo lygiai 20 metu. Vedė Labano dukteris; pir- 
ma vyresniąją — Li ją, paskui jaunesniąją — Rakelę. 

Dievas, kaip buvo žadėjęs, laimino Jokūbą ir jo darbus. 
Čia Jokūbas susilaukė net vienuolikos sūnų, kurių 
jauniausias gavo Juozapo vardą. Betarnaudamas pas 
Labaną Jokūbas labai pralobo: turėjo daug avių, jaučių, 
kupranugarių, asilų, visokio turto, daug tarnų ir tarnaičių. 


Išvada. Atgaila, vargas, nelaimė žmogų pa- 
taiso. „Dievą mylintiems visi dalykai išeina į gerą“. (Ro- 
mėn. 8, 28). 


Dėlko Ezavas Jokūbo nekentė? Ką jis ketino broliui pa- 
daryti? „Kur Jokūbas išbėgo? Kieno patariamas? Kaip Jo- 
kūbui kelyje apsireiškė Dievas? (Ką jam Viešpats prižadėjo? 
Kokį Jokūbas padarė apžadą? Ką jis veikė pas Labaną? Ar 
Dievas jį ir jo darbus laimino? 


16. Jokūbo sugrįžimas į tėviškę. 


(1. Dievas įsako Jokūbui grįžti atgal). Labanas, ma- 
tydamas seserėną pralobus, pradėjo jam pavydėti, Jokūbui 
pas dėdę pasidarė lyg per ankšta. Čia jam apsireiškė Die- 
vas ir tarė: „Grįžk į savo tėvų žemę, pas savo gimines! 
Aš būsiu su tavim“. Jokūbas tuoj pakilo, pasiėmė visą 
savo turtą, bandas, žmones ir visą, ką tik čia begyvenda- 
mas buvo įgijęs, susodino savo vaikus ir pačias ant ku- 
pranugarių ir iškeliavo atgal pas savo tėvą Izaoką Kana- 
ano žemėn. Pasiekęs Kanaano žemės ribas jis vėl pradėjo 
bijoti savo brolio Ezavo. Tuo tikslu nusiuntė pirm savęs 
pasiuntinius pas Ezavą, kurie praneštų, kad jo brolis grįž- 
tąs atgal į tėviškę. Pasiuntiniai grįžo ir pranešė: „Buvome 
pas tavo brolį Ezavą, ir štai jis su 400 vyrų skubinasi ta- 
vęs pasitiktų“. Jokūbas dar labiau nusigando ir baimės 
apimtas pradėjo melsti Dievą sakydamas: „Viešpatie, išgel- 
bėk mane iš mano brolio Ezavo rankos!“ Taip taręs, jis 
atskyrė net 3 dideles gyvulių bandas dovanoms broliui 
Ezavui, kad tik jo pyktį galėtų permaldauti. "Tos Eandos 
viena paskui kitos buvo genamos pirma Jokūbo ir jo šei- 
mynos. O pats jis pasiliko tą naktį savo stovykloje. 

(2. Jokūbas gauna Izraelio vardą). Atsikėlęs kitą rytą 
dar nešvintant, Jokūbas liepė keliauti savo žmonėms ir 
vaikams pirma, pats gi truputį užtruko stovyklos vietoje. 


"Čia Jokūbui pasirodė angelas. Jis turėjo vyro išvaizdą. 


Tas nepažįstamas vyras kibo į Jokūbą. Prasidėjo ristynės. 
Jokūbas buvo tvirtesnis. Nepažįstamasis matydamas nega- 
lėsiąs nugalėti, prisilietė jo kulšies gyslos ir ji tuojau nu- 
džiūvo. Vyras tarė Jokūbui: „Paleisk mane, nes jau 
aušta!“ Jokūbas atsakė; „Aš tavęs nepaleisiu, kol manęs 
nepalaiminsi“. Nepažįstamasis Jokūbą palaimino ir tarė: 
„Toliau tu vadinsies nebe Jokūbas, bet Izraelis“ (t. y. 
Dievo kareivis), Čia Jokūbas nepažįstamąjį vyrą paleido 
ir jis išnyko iš jo akių. Nuo to laiko Jokūbas pradėjo vie- 
na koja šlubuoti. 

Gavęs angelo palaiminimą, Jokūbas pasivijo savuosius 
ir keliavo toliau. 


(G. Ezavas susitaikina su Jokūbu). Dabar  kilstelėjęs 
akis Jokūbas pamatė Ezavą, kuris vyko priešais su 400 
vyrų. Broliui prisiartinus, Jokūbas pirmasis nulipo nuo 
kupranugario, išėjo priešais ir nusilenkė iki žemei septynis 
kartus prieš brolį. Ezavo pyktis buvo perėjęs, jis puolė 
Jokūbui ant kaklo, jį apkabino, bučiavo ir verkė iš džiaugs- 
mo. Pamatęs moteris ir vaikus Ezavas tarė: „Kieno yra 
šitie vaikai?“ Jokūbas atsakė: „Tai kūdikiai, kuriuos 
Dievas man davė“. Čia Jokūbo žmonos ir vaikai priėję nu- 
silenkė prieš Ezavą. — „O ką reiškia tos kelios gyvulių 
bandos, kurias aš čia vykdamas patikau?“ — paklausė 
Ezavas brolio. Jokūbas tarė: „Tai mano tau skiriamos do- 
vanos, kad tu ant manęs nepyktumei“.  Ezavas atsakė: 
„Labai ačiū! Aš pats turiu daug gyvulių, man užtenka; 
kas tavo, tebūna tau!“ Ir tik broliui labai prašant, Ezavas 
1esutiko priimti iš jo tas dovanas, Tuo būdu broliai susitaiki- 
no ir Ezavas sugrįžo namo. | Jokūbas su savo bandomis 
pamažėl slinko tėviškės linkui, ir į ją po kelių dienų lai- 
mingai pagrįžo. 


eina 


(4. Jokūbas vykina savo apžadą). Jokūbas dar tebera- 
do gyvą savo tėvą Izaoką. Tėvo ir sūnaus džiaugsmas po 
tokio ilgo nesimatymo buvo neapsakomai didelis, Dabar 
Jokūbas atsiminė apžadą, kurį jis buvo padaręs bėgdamas 
iš tėvo namų pas Labaną. Taigi jis nuvyko į tą vietą, kur 
jam sapne buvo apsireiškęs Viešpats Dievas, pastatė, kaip 
buvo žadėjęs, altorių ir atnašavo ant jo Dievui aukas. 

Sugrįžusiam į tėviškę Jokūbui Dievas davė dar dvyliktą 
sūnų, — kuris liko pramintas Beniaminu. 


Išvada. Artimo prasikaltimus ir padarytas 
skriaudas reikia atleisti. „Atleiskite ir bus jums at- 
leista“, (Luk. 6, 37). 


Nuo Jokūbo garbės vardo Izraelis (Dievo kareivis) jo 
ainiai liko praminti izraelitais. Žydai tą vardą labai 
mėgsta. 


Dėlko Jokūbas nutarė grįžt į Kanaaną? Kaip jis manė 
permaldauti Ezavo pyktį? Kokį antrą vardą gavo Jokūbas ir: 
dėlko? Koks buvo Jokūbo su Ėzavu susitikimas? Kokį ap- 
žadą Jokūbas buvo padaręs ir kada jį įvykino? 


17. Juozapo jaunystė. 


(1. Juozapas tėvo numylėtas vaikas). Jokūbas-Izraelis 
turėjo dvylika sūnų. Jų vardai buvo šie: Rubenas, Si- 
meonas, Levis, Judas, Iskaras, Zabulonas, 
Gadas, Aseras, Danas, Neftalis, Juozapas 
ir Beniaminas. Jauniausieji jų buvo Juozapas ir 
Beniaminas. Tėvas labiau už, kitus savo vaikus mylėjo 
nekaltą ir paklusnų Juozapą. Juozapas buvo gražus ir ma- 
lonus vaikas, Jis visuomet buvo su tėvu, klausė jo, ir, kur 
tik galėdamas, visur jam padėdavo. Vaikui paaugėjus, Jo- 
kūbas pasiūdino jam dailų margą apsiaustą, kokio netu- 
Tėjo nei vienas kitas jo vaikas. Toki nelygi meilė 
šeimynoje yra peiktinas dalykas. Nelygios 
meilės pasekmės visuomet yra apverktinos. Ir Jokūbo šei- 
myna dėliai nelygios meilės turėjo daug iškentėti, 2 

(2. Broliai nekenčia Juozapo). Broliai matė, kad tėvas 
myli Juozapą labiau už kitus, ir pradėjo jo nekęsti, Jie 
net nustojo kalbėti su Juozapu. Dar daugiau erzino brolius 
Juozapo sapnai, kurios jis papasakodavo savo broliams. 
Tie sapnai tikrai buvo reikšmingi, „Man rodėsi“, — sakė 
vieną kartą Juozapas broliams savo sapną, — „kad mes 
rišame lauke pėdus, ir mano pėdas tarsi atsikėlė ir stovėjo, 
o jūsų pėdai aplink stovėdami nusilenkė mano pėdui“. — 
„Žinom, žinom! Ar tiktai neketini būti mūsų karaliumi?“ 
— pasakė išklausę jo pasakos broliai. 


(G. Brolių pyktis vis didėja). Juozapas sapnavo dar 
kitą sapną, kurį irgi broliams apsakė. Jis kalbėjo: „Mačiau 
sapne lyg kad saulę,/mėnulį ir vienuoliką žvaigždžių nu- 
silenkiant man“, Čia jau ir tėvas, girdėjęs Juozapo pasaką, 
subarė jį tardamas: „Nejaugi, sūnel, aš, tavo motina ir 
tavo broliai nusilenksime tau iki žemės?“ Tie tai sapnai 
ir šnekos pakurstė brolių pavydą ir neapykantą į Juozapą. 
Jie vis stengėsi kaip nors jam įgelti ir jį pajuokti. Tik 
vienas senas tėvas dažnai tylomis svarstė mylimojo sūnaus 
sapnų reikšmę. Tuo tarpu nekaltas Juozapas augo ir bu- 
vo laimingas. Jis mylėjo nie tiktai Dievą, senąjį tėvelį, bet 
lygiai ir visus be išimties savo brolius. 


Išvada. Meilė neša laimę. Kur vaikai nemyli savo 
tėvelių ir savitarpy nesikenčia, ten laimės niekuomet nėra. 


Dėlko Jokūbas taip Juozapą mylėjo? Kas tai yra nelygi 
meilė? Ar nelygi vaikų meilė yra šeimynoms naudinga? Dėlko 
broliai nekentė Juozapo? Ar galima broliams nesikęsti? Ką 
vaikas privalo mylėti? 


18. Juozapo išvežimas į Aigiptą. 


(1. Juozapas lanko ganančius bandas brolius). Visi Jo- 
kūbo sūnūs ganydavo bandas. Vienas tik Juozapas bū- 
davo su tėvu namie. Beniaminas dar buvo visai mažutis. 
Kartą, jau suėjus Juozapui šešioliką metų, pasišaukė ji 


A 


To EL A 


tėvas ir sako: „Tavo broliai gano bandas Sikemo ša- 
iyje. Eik ir pažiūrėk, ar gerai klojasi tavo broliams ir 
galvijams, ir pranešk man, kas darosi!“ Juozapas išėjo. 
Ilgai jam teko brolių ieškoti. Mat, nuganę ganyklas vie- 
noje vietoje pasislinkdavo su bandomis kitur. Taip buvo 
ir šį kartą. Nuėjęs į Sikėmą, Juozapas brolių ten neberado. 
Jie jau buvo 
nuginę netoli 
Dotaino. 
Nuėjo jis į 
Dotainą. Bro- 
liai dar iš to- 
lo pamatę 
Juozapą tarė- 
si jį užmušti. 
Jie  kalbėjo- 
si: „Žiūrėki- 
te, ateina sap- 
nuotojas! Už- 
muškime jį ir 
įmeskime į 
seną šulinį, O 
tėvui pasaky- 
sime, kad jį 
žvėrys su- 


draskė. Tuo- 

met ir pasiro- 

dys, ką jam 

-.„ broliai pardavė Juozapą Madijanitų pirkliams... padės jo sap- 
(žiūr. 45 pusl.) 55 = 

nai!“ Gal bū- 


tų taip ir padarę. Bet čia už Juozapą užstojo patsai vy- 
riausiasis brolis Rubenas. Jis broliams sakė: „Ne, neuž- 
muškite jo ir nesutepkite rankų brolio krauju! Verčiau 
įmeskite jį į aną šulinį, kurs yra tyruose! Broliai pa- 
klausė Rubeno patarimo. Taip broliams besitariant, štai, 
ateina ir Juozapas. Tuojau jie jį pagavo, nuvilko gražųjį 

margą apsiaustą ir įleido senan šulinin, kuriame nebebuvo 
vandens. Taip apsidirbę su Juozapu broliai susėdo valgyti. 


(2. Juozapo pardavimas pirkliams). Jiems bevalgant 
keliavo pro šalį keliauninkai pirkliai. Judas pamatęs jų 
apkrautus prekėmis kupranugarius tarė savo broliams: ,„Ar 
žinote ką? Kokį mes turėsime pelną nužudę mūsų brolį? 
Verčiau jį pardavus, štai, šiems pirkliams! Ir rankos liks 
brolio krauju nesuteptos!“ Visi pritarė jo žodžiams, Ir 
einant pro šalį Madijanitų pirkliams, broliai ištraukė 
Juozapą iš šulinio ir pardavė jį už dvidešimt sida- 
R brinių. Juozapas: gailiai verkė, prašė pasigailėti, bet vel- 
tui. Jo niekas neklausė. Pirkliai su Juozapu nukeliavo sa- 
vais keliais, 


(G.Jokūbas apverkia Juozapą). Pirkliams nukeliavus, 
broliai papjovė oželį, sumirkė Juozapo apšiaustą jojo krau- 
juje ir nunešę jį tėvui tarė: „Šitą rūbą mes radome lauke. 
Ar tai tik nebus tavo sūnaus Juozapo rūbas?“ Senas tėvas 
š pamatęs sukruvintą sūnaus apsiaustą verkdamas sušuko: 

„Taip, tai mano sūnaus rūbas! Laukinis žvėris jį sudras- 
kė!“ Jokūbas labai Juozapo gailėjosi. Kuomet tik jis jį 
prisimindavo, visuomet gailiai verkdavo. Tėvas tikrai ma- 
nė, kad Juozapą žvėrys sudraskė. 


Išvada. Tyčiotis iš tėvų labai negražu. To- 
kius vaikus Dievas baudžia. 


Ką blogo Juozapas buvo padaręs savo broliams? Už ką 
jie ji norėjo užmušti? Kaip reikia broliams savitarpy gyventi? 
Ar mylėjo Juozapo broliai savo tėvą? Ar galima iš tėvų ty- 
Čiotis ir jiems širdį užgaulioti? 


19. Juozapas kalėjime. 


(1. Juozapas Putiparo namuose). Pirkliai nuvežė Juo- 
zapą Aigipto žemėn ir pardavė Paraono (paraonas 
reiškia Aigipto karalius) kariuomenės vadui Putiparui, 
Juozapas apsigyveno savo pono namuose, uoliai ir sąži- 

ningai ėjo visas jam pavestas pareigas, ir greitai įgijo visų 
pasitikėjimą ir meilę. Putiparas pamėgo Juozapą ir pa- 
statė jį vyriausiu savo dvaro užvaizdu. Visi kiti kad ir 
seni Putiparo tarnai turėjo Juozapo klausyti, Patsai Die- 
vas dėl Juozapo palaimino Putiparo namus ir žmones. 
Viskas, rodos, klojosi kuogeriausiai, Bet Dievas kar- 
tais bando dorų žmonių gerumą. Tas pats 
atsitiko ir su Juozapu. Jį Dievas norėjo išbandyti, 

(2. Juozapas apskųstas ir įmestas kalėjiman).- Nedora 
Putiparo žmona labai neteisingai apskundė Juozapą savo 
vyrui. Tas patikėjo pačios žodžiais, labai supyko, ir įsa- 
kė niekuo nekaltą ir ištikimą sau jaunikaitį įmesti kalė: 
jiman. Įsakymas tuojau buvo įvykintas, Juozapas liko 
įmestas į kalėjimą. 

(G. Juozapas lieka kalinių perdėtiniu).- Juozapas turė- 
jo gryną sąžinę. Jis gerai žinojo, kad nekaltai kenčia, 
taigi ir kalėjiman patekęs nei kiek nenusiminė, Mat, bu- 
vo didžiai pasitikėjęs Dievu. Taigi Dievas laimino jo ne- 
kaltybę ir gerumą. Ir čia greitu laiku ne tik kaliniai, bet 
ir pati kalėjimo valdžia pamėgo Juozapą. Jis liko paskir- 
tas kalinių vyresniuoju. 


(4. Juozapas aiškina kaliniams sapnus). Kartu su Juo- 
zapu tame pat kalėjime buvo du prasikaltusiu aukštu Pa- 
raono valdininku: jo vynapilys ir duonkepys. Įeina vieną 
rytą pas juodu Juozapas ir randa abu baisiausiai nuliū- 
dusiu ir susirūpinusiu. Klausia jų, kas pasidarę. Pasisako 
sapnavusiu baisius sapnus, o nesą, kas juos išaiškintų. 
„Dievas geriausiai sapnus aiškina!“ — pasakė Juozapas, 
ir prašė jam apsakyti sapnus. Vynapilys ir duonkepys pa- 
pasakojo, ką sapnavę. Juozapas klausė. Išklausęs jų pa- 
sakų jis jiemdviem ir sako: „Tu, vynapily, po trijų dienų 
būsi laisvas, ir vėl kaip tarnavęs tarnausi Paraonui! Ne- 
užmiršk tuomet manęs ir užtark pas karalių, kad paleistų, 
nes aš nekaltai čia kenčiu!“ Tas prižadėjo, — „O tu, duon- 
kepy“, — sakė kitam Juozapas, — „po: trijų dienų būsi 

nužudytas!“ Juozapo žodžiai nebuvo tušti. Lygiai po tri- 
jų dienų vynapilys jau vėl tarnavo Paraonui, o duonke- 
pys tapo nužudytas. Laimingas vynapilys greitai užmiršo 
savo prižadą užtarti Juozapą, ir jis dar du metu išbuvo 
kalėjime, 
Išvada. Nelaimėmis Dievas žmogų bando. 
Jei žmogus bandymą atlaiko, Dievas jį anksčiau ar vėliau -iš- 
aukština. 


Dėlko Putiparas Juozapą mylėjo? Ar galima ką nors be 
reikalo skųsti? „Kokiu tikslu Dievas kartais siunčia žmogui 
nelaimių? Ar dera žmogui nelaimėje nusiminti? Ar visiems 
sapnams galima tikėti? Kas geriausiai gali sapną išaiškinti? 


20. Juozapo išaukštinimas. 


(1. Paraono sapnai ir jo susirūpinimas). Po dviejų me- 
tų Paraonas sapnavo sapną. Sapnavo jis, būk stovįs pa- 
upyje. Iš upės išėjusios septynios labai gražios ir 1iebios 
karvės ir ganiusiosi pievoje. Štai, po valandėlės išsinėru- 
sios iš upės kitos septynios karvės, bjaurios ir labai sulie- 
sėjusios, ganiusiosi toje pat pievoje, o paskui staiga puo- 
lusios ir prarijusios riebiąsias karves. Pabudęs Paraonas 
vėl užmigo ir sapnavo kitą panašų sapną. Sapnavo jis, 
būk iš vieno grūdo išdygusios septynios pilnos ir gražios 
varpos. Netoliese iš kito grūdo vėl išdygusios kitos septy- 
nios varpos, bet tuščios ir saulės nusvilintos, ir tos tuščio- 
sios prarijusios pilnąsias. Paraonas pabudo, susimąstė ir 
susirūpino, Sapnuotu sapnu labai jį įbaugino. Dienai iš- 
aušus suvadino Paraonas visus Aigipto žynius ir išmin- 
čius ir atpasakojęs jiems savo sapnus reikalavo, kad jie 
jam tuodu sapnu išaiškintų. Bet niekas jų to padaryti ne- 
galėjo. Ė 3 

(2. Paraonas kviečia pas save Juozapą). Tik dabar 
anas karaliaus vynapilys atsiminė Juozapą, kuris įm taip 
puikiai buvo sapną išaiškinęs. Jis pranešė apie tai kara- 
žiui. Karaliui paliepus, tarnai tuojau atvedė iš kalėjimo 

Juozapą. Paraonas jam tarė: „„Sapnavau sapnus ir nėra, 
kas man juos išaiškintų. Aš girdėjau tave juos atspėjant 
išmintingiausiai, Ar tai tiesa?“ Juozapas nusižeminęs at- 
sakė; „Dievas, o ne aš duos Paraonui laimingą atsakymą“. 

(G. Juozapas išaiškina Paraono sapną). Paraonas viso 
savo dvaro akyvaizdoje papasakojo, ką buvo sapnavęs. 
Visa  išklau- 
sęs Juozapas 
ir sako: „Abu 
karaliaus sap- 
nu tą pačią 
reikšmę turi. 
Jais Dievas 
Tamstai pa- 
rodė, kas rei- 
kia dabar da- 
ryti, | Septy- 
nios gražios 
karvės ir sep- 
tynios pilnos 
varpos  reiš- 
kia septyne- 
rius | derlin- 
gus metus. O 
septynios lie- 
sos karvės ir 
septynios tuš- 
čios varpos 
reiškia septy- 
nerius bado 
metus, kurie bus visame Aigipte po tų septynerių vaisin- 
gųjų metų“, 


Juozapas atsakė: „Dievas, o ne aš duos Paraonui 
laimingą atsakymą“... (žiūr. 46 pusl.) 


(4. Naudingas Juozapo patarimas Paraonui).  Užbaigęs 
sapno aiškinimą Juozapas dar pasakė vieną labai naudingą 
patarimą. Jis Paraonui taip kalbėjo: „Taigi dabar Tamsta 
turi rasti vieną išmintingą ir darbštų vyrą. Jį Tamsta pri- 

valai paskirti viso Aigipto viršininku, kad jis derlingaisiais 
metais sutaupytų užtenkamai duonos bado metams“. 

(5. Juozapas lieka Aigipto viršininku). Sapno aiškini- 
mas ir duotasai Juozapo patarimas labai patiko Paraonui. 
Jis nieko kita neieškodamas mielai uždėjo Juozapą visos 
Aigipto žemės viršininku. Čia pat nusimovė nuo savo 
rankos žiedą ir užmovė jį Juozapui. Paskui apvilko jį 
puikiausiais rūbais ir, užkabinęs jam ant kaklo aukso 
grandinę, liepė vežioti karaliaus ratais po miestą. Įsakė 
taip pat visiems jo klausyti ir visur vadinti Paraono vieti- 
ninku. Juozapas ištikrųjų liko visos Aigipto žemės virši- 
ninku. Taip Dievas užmokėjo Juozapui už jo nekaltybę 
ir gerumą. 

Išvada. Tiesa, nekaltybė ir dora visados 


ima viršų. Jei Dievas už tiesą, nekaltybę ir dorą neužmoka 
žemėje, tai būtinai dar gausiau užmoka už tai danguje. 


Kokius Paraonas sapnavo sapnus? Ką Dievas tais sapnais 
norėjo parodyti? Kaip Juozapas sapnus išaiškino? Kokį davė 
Paraonui patarimą? 'Kuo atsimokėjo Juozapui Paraonas? Kas 
buvo Juozapo išaukštinimo vyriausias veikėjas? 


21. Juozapas ir jo broliai Aigipte. 

(1. Juozapas šeimininkauja Aigipte). Juozapo pasaky- 
mu netrukus atėjo septyneri geri metai. "Tais metais javų 
užderėjo labai daug. Įvairiuose Aigipto miestuose buvo 
pastatytos valstybės klėtys. Juozapas įsakė supirkinėti 
penktąją derliaus dalį ir pilti klėtysna. Laike derlingųjų 
metų jos visos liko pilnos pripiltos grūdų. Po tų derliaus 
metų atėjo septyneri bado metai. Visame Aigipte nieko 
neužderėdavo. Greitai visur įsigalėjo badas ir skurdas. 
Betgi Aigipte buvo duonos. Juozapo dėka visos valstybės 
klėtys buvo pilnos javų. Juozapas jas atidarė ir pardavi- 
nėjo grūdus aigiptėnams. Visi tuo neapsakomai džiaugėsi. 

(2. Ir Kanaane prasidėjo badas). Bado metai buvo ne 
vien Aigipte, bet ir kituose aplinkiniuose kraštuose. Ka- 

naano žemę, kurioje gyveno Jokūbas su sūnumis, taipogi 
ištiko didelis badas. Jokūbas, išgirdęs, kad Aigipte gali- 
ma pirkti javų, išsiuntė tenai su pinigais visą dešimtį savo 
sūnų. Tik patsai jauniausias sūnus Beniaminas pasiliko 
su tėvu namie. 

(G. Juozapas bando brolius). Jokūbo sūnus laimingai 
atkeliavo Aigiptan. Nuėję pas Paraono vietininką Juozapą 


“ ViDURŽEMIO JŪRA 


JUOZAPO RROLIŲ KELIONĖS 
AIGIPTAN - 400 silom. 


jie žemai jam nusilenkė ir prašė parduoti javų. Juozapas 
iškarto pažino savo brolius. Jam čia tuojau ir prisiminė 
jaunystės sapnas apie linkstančius prieš jį brolių pėdus. 
Broliai jo nepažino. Juozapas sumanė išmėginti parda- 
vusių jį kitados brolių pasitaisymą. "Tuo tikslu per ver- 
tėją jis pradėjo šiurkščiais žodžiais juos kaltinti ir sakė: 
„Jūs esate žvalgai! Ne duona jums rūpi! Jūs atėjote apžiū- 
rėtų silpnesnių mūsų šalies vietų, kad paskui galėtumėt 
mus pulti!“ Broliai, tai išgirdę, nusigando. Nusiminę, beveik 
verkdami, per vertėję jie atsakė: „Ne, mes neturime jokių 
piktų užmanymų.  Atkeliavome duonos pirktis. Mūsų yra 
dvylika brolių, visi vieno tėvo sūnūs. Visųjauniausias pa- 

liko su tėvu, vieno gi visai nebėra“. Juozapas betgi ne- 
klausė jų pasiteisinimo ir kaipo šnipus visus liepė įmesti 
kalėjiman, Juozapo tarnai tuojau įvykino savo valdovo 
įsakymą. Eidami į kalėjimą broliai gailiai verkė; Jie. taip 
tarp savęs saviškai kalbėjosi: „Teisingai dabar kenčiame, 
nes prasikaltome mūsų broliui! Matėme jo sielvartą, kada 
mus  malda- 
vo, 0  neiš- 
klausėme. 
Teisingai ken- 
čiame!“ Juo- 
zapas matė 
brolių  pasi- 
taisymą ir 
gailestį, bet 
tuo kart dar 
nepasisakė 
esąs jų bro- 
liu. Po trijų 
dienų jis iš- 
leido brolius 
iš kalėjimo, 
smulkiai  iš- 
kvotė apie jų 
seną tėvą ir 
jauniausią jį 
namie likusį 


brolį; paskui 
pripylė  pil-  »Aš esu Juozapas, jūsų brolis...“ (žiūr. 50 pusl.) 


nus jų maišus 
grūdų ir, įsakęs antru kart važiuojant atsivežti ir aną 
brolį, išleido namolei, 

(4. Juozapas prisipažįsta savo broliams). Pirkta duona 
neskalsi. Jokūbas su sūnumis greit ją suvalgė. Reikėjo 
vykti Aigiptan vėl duonos pirkti. Atvyksta broliai Aigiptan 
antru kart, Atsivežė su savim, kaip buvo įsakyta, : brolį 


Šv. Senojo Įst. Istorija, 4 

Beniaminą. Juozapas maloniai juos priėmė, bet dar kartą 
bandė savo brolius, norėdamas sužinoti, ar jie nepavydi 
Beniaminui, ir ar gailisi seno tėvo. Galop įsitikinęs, kad 
"broliai tikrai jau pasitaisė, jis jiems pasisakė kas esąs. Jis 
prašalino savo tarnus, ir pats vienas su broliais pasilikęs 
verkdamas sušuko: „Aš esu Juozapas! Ar dar gyvas mano 
tėvas?“ Broliai persigando. Jie bijojo keršto, Bet Juozapas 
vietoje keršto maloniai prabilo į drebančius brolius: ,,Aš 
esu Juozapas, jūsų brolis, kurį pardavėte Aigiptan. Betgi 
nesibijokite ir nesisielokite! Dievo valia aš čia atsiųstas ir 
Dievas padarė mane viso Aigipto viršininku!“ Broliai nu- 
rimo. Juozapas verkdamas visus išbučiavo ir gausiai ap- 
dovanojo. Išleisdamas namolei įprašė, kad tuojau kartu su 
senu Jokūbu, savo tėvu, visi atsikeltų gyventi Aigiptan. Mat 
dar buvo likę keli bado metai. Broliai linksmi iškeliavo 
namolei. į 


Išvada. Atgailojančiam artimui reikia pra- 
sikaltimus atleisti, „Jei tavo brolis tau nusideda, pa- 
bark jį, ir jei gailisi, atleisk jam!“ (Luk. 17, 3). 


Nelygios tėvų meilės vaisiai Jokūbo šeimynoje tik dabar 
pasibaigė. Per tą laiką prisikentėjo visi: tėvas Jokūbas, sū- 
nus Juozapas ir nekentusieji jo broliai. 


Ko nori Juozapas iš savo brolių pirm jų kaltės dovano- 
jimo? Ar galima keršyti? „Kodėl Juozapas broliams nekeršija? 
Ką mums rodo ir ko moko Juozapo istorija? Kaip privalo 
gyventi broliai-sesutės šeimynoje? 


22. Jokūbas su šeimyna Aigipte. 

(1. Jokūbas sužino, kad Juozapas gyvas). Pilni džiaugs- 
mo sugrįžo Jokūbo sūnūs namo pas tėvą. Apsakė jam visą 
savo kelionę. Pranešė, kad jo sūnus Juozapas gyvas, yra 
Paraono pagelbininku ir valdo visą Aigipto žemę. Senis 
Jokūbas knioštelėjo. Išgirdęs apie Juozapą tarsi pabudo iš 
gilaus miego. Netikėjo net jų žodžiams, kol nepamatė 

brangių sūnaus dovanų. Ir pradėjo verkti džiaugsmo aša- 
romis. Po valandėlės atgijusia dvasia sušuko: „Gana man, 
jei dar mano sūnus Juozapas gyvas! Pirm negu mirsiu, 
turiu dar jį pamatyti!“ 


(2. Jokūbas keliauja į Aigiptą). Taigi nieko nelaukda- 
mas susikro- 
vė Izraelis vi- 
są savo tur- 
tą, pasiėmė 
kaimenės ir 
iškeliavo Ai- 
giptan, Drau- 
ge su juo ke- 
liavo 70 jo šei- 
mynos ŽmMo- 
nių. Pereida- 
mas Aigipto 
sieną Jokū- 
bas atnašavo 
Dievui auką 
ir prašė pa- 
galbos  toli- 
mesnei kelio- 
nei. Ir tikrai 
kelionė sekė- 
si laimingai. 
Greitai visi 
jie buvo Ai- 
gipte. Gavęs 

EA žinią apie savo tėvo kelionę, patsai Juozapas išvažiavo jo 
pasitikti, 


Jokūbas pasiėmė kaimenes ir iškeliavo Aigiptan.. - 
(žiūr, 51 pusl) 


| (G. Juozapas susitinka su tėvu). Susitikusiu bučiavosi 
ir apsikabinusiu iš džiaugsmo verkė. Senas tėvas tarė Juo- 
zapui: „Dabar tai galėsiu ramiai numirti, nes pamačiau ir 
palieku tave gyvą!“ 

(4. Izraelitai apsigyvena Geseno žemėje). Juozapas nu- 
vedė savo tėvą ir brolius pas Paraoną. . Paraonas labai 
maloniai juos priėmė. Paskui išklausinėjo: iš kur jie, ko 
atkeliavo ir kuo verčiasi. Paklausė taipogi, kiek Jokūbui 
metų. — „Man jau šimtas trisdešimt metų!“ — atsakė 
senelis. Paraonas sužinojęs, kad Jokūbas ir jo sūnūs ver- 
čiasi gyvulininkyste, kad iš to ir duoną valgo, dovanojo 
jiems turtingą gražiomis pievomis Geseno kraštą. Jo- 
kūbas apsidžiaugė ir padėkojęs Paraonui už tokią malonę 
su visa savo šeimyna ir kaimenėmis apsigyveno Gesene. 
Dievas laimino, ir viskas jam gerai klojosi. 

(5. Jokūbo pranašystė apie Išganytojo atėjimą. Jokūbo 
mirtis). Senelis Jokūbas išgyveno Aigipte dar 17 metų. 
Prieš mirtį jis suvadino visus savo vaikus ir visus juos 
palaimino. Laimindamas Judą Jokūbas aiškių aiškiausiai 
pasakė, kad pasaulio Išganytojas gims jo giminėje. Jokū- 
bas sakė: „Nebus atimtaiš Judolazda ir va- 
dasiš jo giminės, kol neateis Siųstinasis 
(t. y. Mesijas), ir jo tai lauks tautos“, Palaiminęs 
vaikus ir vaikų vaikus ir prisiekdinęs juos, kad jį palai- 
dotų Kanaano žemėje, senelis ramiai numirė. Juozapas 
gerbė tėvo valią. Jis pats nuvežė tėvo kūną Kanaano že- 
mėn ir ten jį palaidojo. 

(6. Juozapo gerumas broliams. Juozapo mirtis). Jokū- 
bui mirus, Juozapo broliai pradėjo bijoti brolio, kad jis 
kartais  neatsimintų  iškentėtos neteisybės ir nepradėtų 
jiems už tai keršyti. Jie visi atėjo pas Juozapą, kniūpšti 
nusilenkė prieš jį iki žemei ir tarė: „Atleisk, broli, šitą ne- 
teisybę, kurią mes tau esame kartą padarę.“ Juozapas tai 
išgirdęs apsiverkė. Jis matė brolių pasitaisymą ir visa 
jiems iš širdies atleido. Jis jiems kalbėjo: „Nebijokite! 
Tiesa, jūs turėjote prieš mane piktus užmanymus, bet Die- 
vas apvertė juos į gerą, kaip dabar patys matote, Būkite 
ramūs! Aš rūpinsiuos jumis ir jūsų vaikais“, 

Juozapas po savo tėvo mirties gyveno dar penkias- 
dešimt keturius metus. Jis susilaukė šimto dešimties 


E ba 


metų amžiaus. Prieš mirsiant jis sukvietė savo brolius ir 
taip jiems kalbėjo: „Praėjus nemaža: laiko po mano mir- 
ties, Dievas jus aplankys ir išyes iš. šitos 
žemės į tą šalį, kurią jis prisiekė duoti 
mūsų tėvams Abraomui, Izaokui ir Jokū- 
bui (t. y. į Kanaano kraštą). „Eidami iš čia paimkite 
drauge su savim ir mano kaulus!“ Tai taręs Juozapas nu- 
mirė. Jo kūnas liko įbalsamuotas ir padėtas karstan Aigipte. 

Išvada. Geri vaikai yratėvų paguoda. Tokius 


vaikus laimina Dievas ir gerbia žmonės. Tai rodo gerojo Juo- 
zapo pavyzdys. 


Dėlko Dievas išgabeno Jok ūbą-ir jo gi- 
minę iš Kanaano ir apgyvendino Aigipte? 
Matėme, kokiu būdu pateko į Aigiptą Juozapas. Matėme, 
kaip jį ten broliai susirado. Matėme, kaip bado verčiamas 
Jokūbas atvyko su savo šeimyna į Aigiptą ir čia apsigy- 
veno. Viskas, rodos, vyko labai paprastai. Tačiau ištikrųjų 
buvo kitaip. Veikė čia ne Juozapas, ne jo broliai ir tėvas Jo- 
kūbas, bet per juos veikiąs Viešpats Dievas. 
Minėti asmens buvo tik Dievo veikimo įrankiai, kuriais jis 
pasinaudojo savo valiai vykint. O ta Dievo valia 
buvo toki. 

Abraomui, Izaokui ir Jokūbui Dievas buvo žadėjęs pa- 
daryt jų giminę didele ir galinga tauta. Dievas savo 
pažadą vykino. Jokūbas į Haraną bėgo vienui vienas, 
su keleivio lazda rankoje. Grįžo atgal su vienuolika sūnų, 
su daug tarnų ir su dideliais turtais. Tokiai nedidelei Jo- 
kūbo šeimynai gyvent Kanaane buvo pavojinga: ją lengvai 
būtų nusmelkusios kitos čia gyvenusios kananiečių tautos. 
Kad tą pavojų prašalintų, Dievas leido tokias aplinkybes, 
kurios, kaip matėme, privertė Jokūbą išsidangint į Aigiptą. 
Aigipte per Juozapą Jokūbas ir jo šeimyna randa malonų 
priėmimą. Jokūbas ir jo sūnūs veltuo gauna iš Paraono 
turtingą gražiomis pievomis Geseno kraštą, kuriame ir ap- 
sigyvena, Per Juozapo užtarimą jie paliuosuojami visiems 

laikams nuo visokių Paraonui ir jo valdžiai mokamų mo- 
kesnių. Aigiptas buvo tada didelė ir galinga valstybė. Jo- 
kūbo giminei negrėsė jokie pavojai. Taigi tos sąlygos 
buvo labai patogios Jokūbo giminei augt ir plėstis po visą 
Geseno kraštą. Tas Dievo pažadas tikrai vyko. 
Jokūbas atkeliavo į Aigiptą su 70 žmonių šeimyna, Izrae- 
litai Aigipte išgyveno apie 430 metų. Per tą laiką Jokūbo 
giminė pasidarė didelė tauta. Izraelitų skaičius jau siekė 
virš 2000000 (du milijonai) žmonių. Tokiai skaitlingai 
tautai nebebuvo jokio pavojaus gyvent Kanaane. Dabar 
Dievas ir pasirūpina savo tautą grąžint į Kanaano kraštą. 
Taigi Jokūbo apsigyvenimas Aigipte 
buvo reikalingas Dievo valiai, vykint. 


Ar mylėjo Juozapas savo tėvą? Kaip reikia tėvelius mylėti? 
Ką įsako ketvirtasis Dievo įsakymas? Kokiame Aigipto krašte 
izraelitai apsigyveno? Kokią pranašystę pasakė mirdamas Jo- 
kūbas? Ką pasakė prieš mirsiant Juozapas? 

(Daugmaž 1500—1450 m. pirm Kristaus gimimo) 

23. Mozės jaunystė. 


(1. Aigipto karaliai persekioja izraelitus). Jokūbo ai- 
niai, vadinami dar ebrajais arba izraelitais, gyveno Ai- 
gipte keturis šimtus trisdešimt metų. Per tą laiką jų skai- 
čius labai išaugo. Iš vienos šeimynos išaugo didelė tauta. 
Juozapui mirus, Aigiptą, užvaldė kiti Paraonai, kurie nepa- 
žino nei Juozapo, nei izraelitų. Nauji valdovai bijojo dide- 
lio izraelitų augimo, ir tuojau visokiais būdais pradėjo juos 
persekioti: varė plytas dirbti, liepė piramidas, miestus sta- 
tyti ir kitus sunkius darbus dirbti. Bet juo smarkiau Pa- 
raonai izraelitus persekiojo, juo labiau jų skaičius augo. Pa- 
galiau Paraonas įsakė visus izraelitų gimusius vyriškos ly- 
ties vaikus skandinti Nilo upėje. Žiaurus įstatymas buvo 
vykinamas. Gimusieji kūdikiai buvo skandinami, tik mer- 
gaitėms niekas nieko nedarydavo. Visa izraelitų tauta pra- 
dėjo vaitoti ir prašė Dievo pagalbos. Galop Dievas karštų 
jų maldų išklausė. 

(2. Mozė gema ir krepšelyje paleidžiamas upėn). Vie- 
niems tėvams gimė kūdikis. Vaikas buvo labai gražus ir 
sveikas. Motina nutarė vaiko neskandinti. Ištisus tris mė- 
nesius ji visokiais būdais slapstė vaikelį. Pagaliau bijo- 
dama susekimo ir bausmės ji paėmė medinę pintinę, iš- 
tepė ją sakais, įdėjo kūdikėlį, ir paleido ją Nilo upės nen- 
dryne netoli kranto. Upės gi pakrantyje, kitame nen- 
dryne, paslėpė savo dukterį saugoti, kas atsitiks su ma- 
žutėliu. 

(G. Mozės iš vandens ištraukimas ir auginimas). 
Štai, netrukus atėjo ton vieton Paraono duktė maudytis. 

Pamačiusi nendryne pintinę, ji pasiuntė tarnaitę ją atnešti. 
Atidengusi pintinę ir radusi joje verkiantį kūdikėlį, gailė- 
damosi gražaus vaiko ji tarė: „Tai ebrajų vaikas! Reikia 
jis auginti!“ Tai pamačiusi, atbėgo dabojusi broliuką sesuo 
ir tarė karalaitei: „Aš galiu rasti.ir pašaukti moteriškę, 
kuri sutiktų auginti šį kūdikėlį!“ Karalaitė sutiko. Mer- 
gaitė greitai 
nubėgo ir pa- 
šaukė savo 
motiną. ' Ka- 
ralaitė atida- 
vė jai mažu- 
tėlį, ir prašė 
gražiai jį au- 
ginti, Ta, ži- 
noma, mielai 
apsiėmė, nes 
tai buvo jos 
pačios  vai- 
kas, Taip kū- 
dikėlis liko 
išgelbėtas ir 
augo pas sa- 
vo gerąją mo- 
tiną. Paaugė- 
jusį vaiką Pa- 
raonaitė atsi- 


ėmė pas save 
„Tai ebrajų vaikas! Reikia jis auginti!“ į karaliaus 
(žiūr. 56 pusl.) 


rūmus ir pa- 
darė jį savo sūnum. Pramintas jis tapo Moze, kas 
aigiptiečių kalboje reiškia „iš vandens ištrauk- 
tas“.: Mozė gyveno Paraono rūmuose, išaugo į didelį 
vyrą ir išėjo visus Aigipto mokyklų mokslus. Taip Die- 
vas užaugino izraelitų tautos vadą, kuris išvedė ją iš 
Aigipto. 


EB 


Išvada. Dievo Apvaizda valdo pasaulį, tau- 
tas ir atskirus žmones. „Kaip nesuprantami yra 
Dievo teismai ir nesusekami jo keliai!“ (Romėn. 11, 33). 


Kaip Paraonai persekiojo izraelitus?  Dėlko jie taip darė? 
Ar protingas buvo Paraono įsakymas? Ką nelaimėje darė izra- 
elitai?  Dėlko Dievas išklausė izraelitų maldų? 


24. Mozė tautos vadas. 


(1. Mozė užtaria izraelitus). Nors Mozė užaugo Para- 
ono rūmuose, betgi dar jaunas bebūdamas sužinojo esąs 
izraelitas. Jis tuo didžiavosi ir karštai mylėjo savo tautą. 
Užaugęs, Mozė pamatė visas Paraonų savo tautiečiams 
daromas nuoskaudas. Bandė net juos pas karalių užtarti. 
Bet veltui. 

(2. Mozė pabėga į Madijanitų žemę). Kartą Mozė už- 
tardamas izraelitą užmušė vieną aigiptietį. Sužinojo apie 
tai Paraonas. Pabūgęs bausmės, Mozė apleido Aigiptą ir 
apsigyveno Madijanitų žemėje. Čia jis pristojo pas madi- 
janitų kunigą Jetrą piemenim, Jetras pamėgo Mozę ir 
išleido už jo savo dukterį. Mozė laimingai gyveno. Grei- 
tai jis susilaukė vaikų ir ilgus, ilgus metus ganė savo uoš- 
vio bandas, 

(G. Dievas apsireiškia Mozei degančiame krūme). 
Vieną kartą nuginė Mozė savo uošvio bandas toli į tyrų 
gilumą. Čia jas beganydamas staiga pamatė degantį 
krūmą. "Mozė nustebo. Krūmas degė, bet sudegti negalėjo. 
Susidomėjęs eina artyn ir nori pamatyti, kodėl tas krūmas 
dega, o nesudega. Staiga iš vidurio krūmo girdi balsą: 
„Moze, Moze!“ Mozė atsakė: — „Aš čia, klausau!“ Bal- 
sas iš krūmo toliau tęsė; „Neik čionai arčiau ir nusiauk 
savo apavą, nes, vieta, kurioje stovi, yra šventa žemė!“ 
Mozė stabtelėjo. O balsas tęsė: „Aš esu Abraomo, Izaoko 
ir Jokūbo Dievas!“ Dabar tik Mozė suprato, kad degan- 
čiame krūmeė jam reiškiasi Dievas. Tat nusiavė: kojų 
apavą, užsidengė veidą, nes nedrįso pažvelgti į Dievą. 

Dievas kalbėjo: „Aš mačiau mano 'tautos prispaudimą 
Aigipte. Girdėjau jų šauksmą dėliai naštos sunkumo!“ 

(4. Mozė gauna įsakymą išvesti tautą iš Aigipto). — 
„Tu turi eiti pas Paraoną ir išvesti mano tautą, Izraelio sū- 
nus, iš Aigiptol“ Mozė pabūgo taip sunkaus uždavinio. 
Jis net pradėjo atsikalbinėti, kad patys izraelitai jam neti- 
kėsią: „Jei jie kartais paklaus: kas tave siuntė? — ką aš 
jiems pasakysiu?“ tarė Mozė. "Tuomet Dievas jam sako: 
„Pasakyk, kad tave siuntė Jahvėl“ (= Kuris yra). 

(5. Mozė gauna galią daryti stebuklus). Mozei vis dar 
atsikalbinėjant, Dievas jo paklausė: „Ką tu dabar laikai 
savo rankoje?“ — „Lazdą!“ — atsakė Mozė. — „Mesk ją 
žemėn!“ Mozė numetė lazdą, kuri staiga virto žalčiu. Mozė 
išsigando, buvo net pradedąs nuo jo bėgti, bet Dievas 
jam vėl sako: „Dabar tiesk savo ranką ir imk žaltį už 
uodegos!“ Mozė paėmė, ir žaltys vėl virto lazda. „Jei tau 
izraelitai netikės, tai tikės tam ir kitiems stebuklams, ku- 
riuos darysi“, — sakė balsas iš krūmo, 

(6. Mozė gauna padėjėją Aroną). Mozė dar atsikalbi- 
nėjo prieš Dievą iškalbos stoka, Bet Dievas pasakė, duo- 
siąs jam draugą, jo brolį Aroną, kuris už jį visur kalbėsiąs. 
Aronas būsiąs jo padėjėjas. 

(7. Mozė grįžta Aigiptan). Dabar tik Mozė sutiko pa- 
siduoti Dievo valiai. Jis tuojau kėlėsi ir sugrįžo Aigip- 
tan. Dievui padedant, Mozė surado savo brolį Aroną. 
Abu juodu nukeliavo į Geseno žemę, ir apreiškė izraelitams 
Dievo valią. Visa tauta, kaip vienas žmogus, įtikėjo brolių 
žodžiams. Visi laukė greito išėjimo iš to krašto, kuris taip 
nesąžiningai ir neteisėtai buvo izraelitus suvaržęs, 


Išvada. Dievo balso reikia klausyti. Dievo 
balsas gali reikštis įvairiais būdais: per Bažnyčią, per tėve- 
lius, per mokytojus, gimines, draugus ir t. t. 


Kas gali daryti stebuklus? Dėlko Dievas teikia Mozei galią 
stebuklus. daryti? Kaip Dievas pats save pavadino, kokiu 
vardu? 

25. Izraelitams leidžiama išeit iš Aigipto. 


(1. Mozė ir Aronas eina pas Paraoną). Mozė su Aro- 
nu drąsiai nuvyko pas Paraoną ir Dievo vardu parei- 
kalavo tuojau išleisti izraelitus iš Aigipto. Bet Paraonas nei 
kalbėti apie tai nenorėjo. Jis tik rūsčiai jiedviem atsakė: 
„Kas yra tas Viešpats, kurio aš turėčiau klausyti? Aš ne- 
pažįstu jokio 
Viešpaties ir 
izraelitų ne- 
leisiu!“ Mozė 
ir Aronas pra- 
šė, maldavo, 
(kad/Paraonas 
išleistų tautą. 
Bet tie prašy- 
mai nieko ne- 
padėjo. Para- 
onas buvo 
kietas kaip 
akmuo ir iz- 
raelitų išeiti 
neleido. At- 
virkščiai, jis 
liepė juos dar 
sunkesniais 
darbais  pri- 
spausti, kad 
jie nei laiko 
neturėtų apie ... jie padarė stebuklą su lazda (žiūr. 60 pusl.) 
išėjimą  sva- 
joti. Taigi Izraelio tautai užėjo dar sunkesni laikai. Betgi 
jie karštomis maldomis šaukėsi Dievo 
pagalbos ir Dievas jų neapleido. 


(2. Dievas baudžia Aigiptą įvairiomis bausmėrhis). 
Dievas vėl liepė Mozei eiti pas Paraoną. Mozė draug su 

Aronu ėjo vieną, antrą, trečią kartą. Juodu prašė Paraoną 
geruoju leisti tautai, išeiti. Parodymui, kad juodu paties 
Dievo siųstu, jie padarė stebuklą su lazda. Ir tai nieka ne- 
padėjo... Paraonas izraelitų vis neleido. "Tuomet patsai 
Dievas per Mozę pradėjo sunkiausiomis bausmėmis bausti 
visą kraštą. . Sakysim, Nilo ir kitų upių vanduo buvo pa- 
; virtęs krauju 
ir žmonės 
mirė trošku- 
liu, nes ne- 
buvo ko ger- 
ti. Kiek vė- 
liau visą 
kraštą ištiko 
baisiausias 

maras, ir visi 
gyvuliai | iš- 


nyko, Arba 
vėl, piktvar- 
lių priviso 
tiek daug, 
kad nebebu- 


vo ir  žmo- 
nėms kur pa- 
sidėti. Arba, 
iš tyrumų at- 
skrido skėriai 
ir sunaikino 
„+ dangaus angelas išmarino visus Aigiptiečių pir- visus Aigipto 

magimius vaikus... (žiūr. 60 pusl.). 


2 laukus ir miš| 
kus. Tos bausmės nelietė tik Geseno žemės 
ir jos gyventojų., Tokių ir panašių Dievo bausmių 
Aigiptas iškentėjo net dešimt. Baisiausia betgi buvo 
paskutinioji. Tą bausmę skaudžiausiai atjautė visi aigip- 
tiečiai. Dievui liepiant nužengė iš dangaus angelas ir vieną 
naktį išmarino alei vienam visus aigiptiečių pirmagimius 


vaikus. Visa- 
Ž me  Aigipte 
p pasidarė ne- 
L girdėtas  vi- 
suotinis verk- 
smas. Patys 
į aigiptiečiai 
puolė pas Pa- 
raoną ir pra- 
šė išleisti Iz- 
raelio tautą. 
Paraonas, ku- 


rio  pirmagi- 
mis tą naktį 
taip pat mirė, 
nebeiškentė- 

į jo.Jis pasišau- 
; kė Mozę su 
Aronu ir liepė 
vestis izraeli- 
tus iš Aigipto, 
kur tik jie no- 


rį. Mozė to tik Paraonas pasišaukė Mozę ir liepė vestis izraelitus ... 
(žiūr. 61 pusl.) 


ir telaukė, 


Išvada. Kas priešinasi Dievo valiai, tas 
rengia sau pražūtį Kas Dievo valiai pasi- 
duoda, tas rengia sau laimę. 


Ką darė Mozė su Aronu izraelitų iš Aigipto paliuosavimui? 
Ar Paraonas tuojau sutiko izraelitus išleisti? Kokiomis bausmė- 
mis Dievas baudė Aigipto kraštą už izraelitų neišleidimą? Koki 
bausmė buvo skaudžiausia? Ar Dievo bausmės buvo ir Geseno 
žemėje? 

26. Perėjimas: per Raudonąją jūrą. 


(1. Izraelitai apleidžia Aigiptą). Gavę per Mozę lei- 
dimą išeit iš Aigipto, izraelitai greitai susirengė, pasiėmė 
visą savo turtą ir Juozapo kaulus, ir leidosi kelionėn. Ke- 
leivių buvo labai daug. Vienų tik vyrų išėjo apie 600 000, 
neskaitant nei moterų nei vaikų. Viso izraelitų buvo tada 
jau apie 2000000 (du milijonu) žmonių. Mozė su visa 
tauta traukė į rytus, Žadėtosios Kanaano žemės 
linkui, 


(2. Paraonas vejasi izraelitus). Dievas stebuklingu bū- 
du rodė savo tautai kelią. Visoje kelionėje prieš izrae- 
litus slinko debesies stulpas. Dieną jis buvo tamsus ir 
dengė keleivius nuo karštų saulės spindulių, o naktį puikiai 
švietė. Taip bekeliaudami izraelitai trečią dieną pasiekė 
Raudonąją jūrą ir sustojo pasilsėti. Tuo tarpu Pa- 
raonas pradėjo gailėtis išleidęs iš savo krašto tiek gerų 
darbininkų. Tatai nieko nelaukdamas. jis ima savo rink- 
tinę kariuomenę, seka išėjusių pėdomis ir pasivijęs juos 
jau ties jūra rengiasi visus grąžinti atgal. Izraelitai pa- 
matę aigiptiečius labai nusigando ir puolė prie Mozės. 
Mozė ramino tautiečius ir sakė: „Nebijokite, Viešpats kovos 
už jus!“ Ir tikrai taip įvyko. 


(G. Izraelio tauta pereina Raudonąją jūrą). Tik pabai- 
gė savo kalbą Mozė, o jau Jebesies stulpas persimetė 
užpakalin ir apsistojo tarpe izraelitų ir aigiptiečių. Izraeli- 
tams jis po senovei švietė, o aigiptiečiams metė tokį šešėlį, 
kad jie nieką negalėjo matyti. "Tuomet Mozė, paprašęs 
Dievo pagalbos, paėmė lazdą ir ištiesė ranką ant jūros. 
Vanduo tuojau persiskyrė ir stovėjo kaip mūras dešinėje ir 
kairėje pusėje. Pradėjo pūsti karštas rytų vėjas ir išdžiovino 
jūros dugną. Izraelitai įėjo jūron ir visi su savo manta bei 
gyvuliais sausai ją perėjo. Tik dienai brėkštant aigiptiečiai 
pamatė juos jau kitame jūros krante. Tuo pat keliu leidosi 
jie juos vytis ir įsivijo į vidurį jūros. 

(4. Aigiptiečiai žuvo jūroje). Bet staiga pakilo baisi 
audra. Iš debesies stulpo žaibavo ir trenkė perkūnai į Pa- 
raono kariuomenę. Ta jo kariuomenė pakriko ir susimaišė. 
Paraonas buvo besukąs atgal, bet jau buvo vėlu. Mozė vėl 


„vanduo susiliejo ir paskandino Paraono kariuomenę... 
(žiūr. 63 pusl.) 


ištiesė ranką su lazda ant jūros, vanduo susiliejo ir paskan- 
dino visą Paraono kariuomenę. . Izraelitai, pamatę kaip ste- 
buklingai juos Dievas išgelbėjo, džiaugėsi ir garbės giesme 
pagarbino Viešpatį. 

Išvada. Dievas yra galingas Viešpats. Klauso 


; jo debesys, klauso vėjai, jūra ir perkūnai. Žmogus taip pat 
2 turi Dievo klausyti. 


Iš Aigipto išėjimas buvo labai svarbus įvykis. Tam įvy- 
kiui iš kartų į kartas minėt Mozė, Dievui paliepus, izraelitams 
įsakė švęsti Velykų šventes. Tas Mozės įsakymas tebe- 
vykinamas iki šiai dienai. Velykos švenčiamos pavasario metu. 
Per Velykas izraelitai valgo neraugintą duoną, kurią šiandieną 

paprastai vadinama macais. Tai daroma dėl to, kad izrae- 
litai, bėgdami iš Aigipto, kepė ir valgė papločius, nes raugintos 
duonos kepti nebuvo kur. Macai ir yra ploni paplotėliai. 


Kokis izraelitų skaičius išėjo iš Aigipto? Ką jie su savim 
pasiėmė?  Dėlko DParaonas norėjo izraelitus sulaikyti? Kaip 
izraelitai perėjo Raudonąją jūrą? Kas atsitiko su Paraonu ir 
jo kariuomene? 


27. Stebuklai kelionėje. 


(1. Dievas pasaldina kartų vandenį). Perėję Raudonąją 
jūrą, izraelitai laikydamiesi jos krantų slinko į pietus. Grei- 
tai prasidėjo dideli Arabijos tyrai. Tokiose vietose 
vanduo beveik retenybė, Taigi ir izraelitai keliavo ištisas 
tris dienas ir neužtiko vandens. Trečią dieną jie rado van- 
dens, bet jis buvo taip kartus, kad gerti jo nebuvo galima. 
Ištroškę keleiviai pradėjo murmėti prieš Mozę, sakydami: 
„Ką gersime? Reikės mirti nuo troškulio“. Mozė šaukės 
Dievo pagalbos. Viešpats parodė jam medį, kurio šakas 
įmerkus į vandenį vanduo prarasdavo kartumą ir jį buvo 
galima gerti, Mozė liepė to medžio šakų primesti į vandenį, 
vanduo salstelėjo, ir visi žmonės atsigėrė, 


(2. Izraelitų tauta penima putpelėmis ir mana). Izrae- 
litai ėjo toliau. Bekeliaudami beveik ištisą mėnesi žmonės 
suvalgė visą maistą, kurį buvo pasiėmę išeinant iš Aigipto. 
Pritrūkus maisto, visa tauta ėmė nerimauti ir išmetinėjo 
Mozei, kam jis ją vedęs iš Aigipto. Ten, girdi, nors buvę 
sunku, bet duonos ir mėsos buvę iki valiai. Viešpats Dievas 
vieton baudęs už murmėjimą lengvabūdišką tautą maloniai 
tarė Mozei: „Išgirdau Izraelio sūnų murmėjimą. Sakyk 
jiems: vakare valgysite mėsos, o rytą pasisotinsite duona 
ir žinosite, kad aš esu Viešpats, „jūsų Dievas!“ Ir tikrai. 
Vos pradėjo eiti vakarop, į izraelitų stovyklas prilėkė tiek 
putpelių, kad jas lengvai buvo galima rankomis pasigauti. 
Visi jas gaudė, kepė ir valgė, O rytui išaušus, visur ap- 
link stovyklas buvo prikritę iš dangaus baltų kruopų. Izrae- 

litai tai pamatę klausinėjo vienas kito: „Man-hu“? t. y. 
kas tai yra? Mozė įsakė kruopas rinkti, grūsti jas piestoje, 
o iš tų miltų kepti duoną ir gaminti kitus valgius. Duona 
ir valgiai buvo kuoskaniausi. Tos stebuklingos kruopos 
taip ir liko pramintos nuo senovės ebrajų žodžio Man-hu 
— mana. 
Kad izraeli- 
tus  išmoky- 
tų darbštumo, 
Dievas taip 
sutvarkė, kad 
manos nebu- 
vo galima pri- 
sirinkti dau- 
giau, negu tai 
dienai reikė- 
jo. Jei kas 
prisirinkdavo 
daugiau, 
kruopos  su- 
pūdavo. Nuo 
to laiko mana 
krito izraeli- 
tams kasdie- 
ną per 40 
metų, kol jie 


tyruose  gy- Visi keleiviai atsigėrė, pagirdė savo gyvulius... 
veno. (žiūr. 66 pusl.) 


(G. Dievas teikia izraelitams vandens). Kitą kartą vėl 
pritrūko jiems kelyje vandens. Žmonės ir gyvuliai trokšte 
troško, o vandens niekur nebuvo nei lašo. Čia vėl visa 
tauta ėmė murmėti prieš Dievą ir barti Mozę. Mozė, ne- 
žinodamas kas daryti, šaukėsi į Viešpatį tais žodžiais: 
„Viešpatie, kas man su šita tauta daryti? Ji visuomet pa- 
sirengusi mane akmenimis užmušti!“ O Dievas jam atsakė: 


Šv. Senojo Įst. Istorija, 5 

„Imk savo lazdą, su kuria stebuklus darei Aigipte, eik prie 
uolos ir stuktelk ją lazda, Iš uolos ištekės tiek vandens, 
kad jo užteks žmonėms ir gyvuliams!“ Mozė taip ir padarė. 
Jis paėmė savo lazdą, stukterėjo jąja per uolą, iš kurios 
gausiai pradėjo bėgti vanduo. Visi keleiviai atsigėrė, pa- 
girdė savo gyvulius ir vėl toliau keliavo. 


(4. Dievo pagalba izraelitai nugali amalekitus). Keliau- 
jant po tyrus izraelitams teko kartą eiti per svetimos tau- 
tos gyvenamą šalį. Ta tauta buvo Amalekitai, Jie 
nenorėjo geruoju leist, kad izraelitai eitų per jų žemę, o 
šie veržte veržėsi, Mozė įsakė su amalekitais kovot. Įvyko 
smarkus susirėmimas. Izraelitus į mūšį vedė narsus vadas 
Jozuė, bet amalekitai buvo skaitlingesni, ir nugalėt juos 
buvo sunku. Tai matydamas, Mozė pasiėmė Dievo lazdą 
ir užlipo ant kalnelio melsti Viešpaties pagalbos. Kol Mozė 
iškėlęs aukštyn į dangų lazdą meldėsi, tol izraelitai stūmė 
amalekitus. Kaip tik pavargęs rankas nuleisdavo, tuoj im- 
davo viršų amalekitai! Tai pastebėjęs Aronas ir kiti, kurie 
buvo kartu su Moze ant kalnelio, padarė tokią gudrybę. Jie 
pasodino Mozę ant akmens, o patys sustoję iš abiejų šalių 
laikė jo aukštyn iškeltas rankas tol, kol jų tautiečiai visai 
nenugalėjo amalekitų.  Amalekitai pasileido bėgt, o izrae- 
litai niekieno nekliudomi perėjo per jų žemę, 

Taip Dievas globojo savo tautą tyruose, 


Išvada. Dievo geruma4ą yra begalinis. Ką 
tiktai mes turime, tą viską mums Dievas davė. Sveikatą, regė- 
jimą, girdėjimą, tėvelius, duonelę ir viską kitą Dievas mums 
duoda. Užtat privalome Dievą mylėti ir nuolat jam už viską 
dėkoti. 


Kaip Dievas globojo izraelitus tyruose? Kaip Dievas pa- 
taisė kartųjį vandenį? Ko Dievas norėjo išmokyti izraelitus 
užgindamas jiems rinktis manos kelioms dienoms vieni kar- 
tu? Kas su per virš surinktąja mana pasidarydavo? Kaip 
Mozė išgavo vandens iš uolos? Kaip Jozuė nugalėjo amale- 
kitus? 

28. Dešimties įsakymų paskelbimas. 


(1. Mozė prirengia tautą įsakymams priimti). Trečia- 
me mėnesyje po išėjimo iš Aigipto izraelitai atkeliavo 
prie Sinajaus kalno ir čia sustojo ilgesniam laikui. 
Šitoje vietoje Dievas turėjo duoti įsakymus savo išrinktajai 
iautai. Kad parodytų savo didybę, o taip pat didelę tų 
įsakymų svarbą, Dievas juos paskelbė labai iškilmingai. 


Kanaano "marg 
"112 


Geseno žemė 


47 a 
Ramase 
(arijimas 
4N Arabijos 
Š tyrai 2 
Arab ijos 
tyrai 

"Tai įvyko šitaip. Visų pirma, Dievui liepiant, Mozė įsakė 
visiems dvi dieni rengtis: pasninkauti, išsiplauti rūbus, pasi- 
dabinti, apsivilkti išeiginiais drabužiais, o trečią dieną, 
išgirdus trimito balsą, susirinkti prie kalno. Mat tą dieną 
Viešpats žadėjo nužengti ant Kinajaus kalno ir su savo 
tauta kalbėti. Visi uoliai rengėsi ir klausė Mozės nurodymų. 

(2. Dievas duoda įsakymus). Atėjo ir ta trečioji diena. 
Tai buvo lygiai penkiasdešimtoji diena po išėjimo iš Aigip- 

to. Išaušo gražus, ramus rytas. Visi sukilo, sukruto, Švie- 
tė skaisti šviesi saulutė. Staiga visą kalną apdengė tirščiau- 
sias debesis, pasigirdo perkūnų griausmai ir ėmė labai 
žaibuoti. Suskambėjo skardus trimitas. Buvusi stovyklose 
tauta nusigando. Betgi Mozės vedama susirinko įsakytoje 
vietoje, truputį atstu nuo kalno. Darėsi neregėti dalykai. 
Kalnas rūko ir ėmė liepsnoti. Griausmai ir žaibavimas vis 
didėjo, o trimito skardas skambėjo smarkiau ir plačiau. 


Kalnas rūko ir ėmė liepsnoti... (žiūr. 68 pusl.) 


Galop pradėjo drebėti patsai Sinajaus kalnas. Pasidarė bai- 
su. Visi izraelitai drebėjo iš baimės, Ūmai viskas nutilo 
ir nurimo, Pasidarė negirdėta tyla. Toje tyloje iš debesų 
pasigirdo iškilmingas Viešpaties Dievo balsas: 

„Aš esmi Viešpats, Tavo Dievas. 

1. Neturėk kitų dievų, o tik Mane vieną! 

2. Netark savo Viešpaties vardo be rei- 

kalo! 

Šventą dieną švęsk! 

Gerbk savo tėvą ir motiną! 
Nežudyk! 

Nepaleistuvauk! 

Nevok! 

Nekalbėk netiesos! 
Negeisk 
savo ar- 
timo mo- 

teries! 
10. Negeisk 
nei vie- 
no daik- 
to, kurs 
yra tavo 
artimo! 
Nustojus Die- 
vui kalbėti, vėl 
trenkė baisiausi 
perkūnai, ėmė 
žaibuoti, su- 
skambėjo trimi- 
tas ir vėl sukru- 
tėjo patsai kal- 
nas. Persigandę 
žmonės drebėjo 
iš išgąsčio ir su- 
sirūpinė sugrįžo --- Dievas davė Taitis pls plokšti... 


į savo stovyklas. 


(G. Dievas duoda Mozei akmenini plokšti ir kitų 
smulkių įsakymų). Kitą dieną užlipo Mozė ant Sinajaus 
kalno ir išbuvo ten keturiasdešimt dienų. Tuo laiku Vieš- 
pats Dievas suteikė Mozei įvairių smulkių įsakymų dėl 
šventnamio, aukų, švenčių ir kunigų su- 
tvarkymo ir davė dvi akmenini plokšti, kuriose 

Dievo pirštu buvo išrašyta dešimt jau žodžiu paskelbtų 
įsakymų. Nulipęs nuo kalno, Mozė įvykino visus Dievo pa- 
liepimus. Greitai parengė iš odų ir brangių audimų kilno- 
jamą bažnyčią arba Šventnamį. Paskui padirbdino 
Sandaros Skrynią, kurion įdėjo įsakymų plokšti, 
ir pastatė Šventnamyje., Aukoms aukoti, Dievui tarnauti — 
Mozė paskyrė kunigus. Vyriausiuoju kunigu 
liko Mozės brolis Aronas, kunigais jo sūnūs, o visa Levio 
giminė kunigų pagelbininkais, 

Išvada. Tas tik myli Dievą, kas laikosi Jo 


įsakymų. „Bijok Dievo ir laikykis jo paliepimų, nes tai 
visas žmogus“. (Pamoksl. 12, 13). 


Sinajaus kalne paskelbtieji Dievo įsakymai visi 
yra lygiai svarbūs ir visiems žmonėms pri- 
valomi. Įsakymų laikymasis neša žmonėms visokeriopą 
laimę, įsakymų nesilaikymas užtraukia įvairias nelaimes. 


10 Dievo įsakymų paskelbimo dienai minėti Mozė liepė 
izraelitams švęst Sekminių šventę. Sekminės švenčia- 
mos penkiasdešimtoje dienoje po Velykų. 


Dėlko taip iškilmingai Dievas paskelbė savo įsakymus? Ar 
visi dešimt įsakymų lygiai svarbūs ir ar visų jų reikia Jai- 
kytis? Ar Dievas savo įsakymus davė tik izraelitams? Kokių 
dar kitų smulkių įsakymų Dievas davė Mozei? 


29. Žvalgai į Žadėtąją žemę. 


(1. Izraelitai slenka į šiaurę — Kanaano žemės linkui). 
Beveik ištisus metus išgyveno izraelitai Sinajaus pakalnėse. 
Sinajaus pakalnėsė šventė jie antrąsias Velykų šventes, Da- 
bar nuganę visas čia buvusias ganyklas, jie vėl pakilo ir 
debesies stulpo vedami slinko į šiaurę. Po dviejų kelionės 
mėnesių pasiekė Žadėtosios — Kanaano žemės sienas ir 
vėl truputį sustojo. 4 

(2. Mozė siunčia 12 žvalgų Žadėtosios žemės apžiūrėti). 
Tenai beesant Viešpats pasakė tautos vadui Mozei: „Siųsk 

vyrus apžiūrėti Kanaano žemės, kurią aš duosiu Izraelio 
sūnums! Siųsk iš kiekvienos giminės po vieną vyrą!“ Mo- 
zė tuojau vykino Viešpaties įsakymą. Jis išrinko dvyliką 
vyrų, iš kiekvienos padermės po vieną, ir išsiuntė juos 
žvalgais Žadėtojon — Kanaano žemėn: Žvalgai iškeliavo. 


(G. Sugrįžę 10 žvalgų kursto žmones prieš Dievą). 
Praslinkus keturiasdešimčiai dienų žvalgai grįžo ir papasa- 
kojo, ką girdėję ir regėję. Visi žvalgai vienodai kalbėjo, 
kad Kanaano žemė tikrai esanti graži ir labai derlinga. 
Čia jie parodė susirinkusiems tautiečiams įvairių tos žemės 
vaisių: granato obuolių, figos vaisių ir gražiausių vynuogių 
kekę, kurią ant karties nešė du vyru, Šioje betgi vietoje 
žvalgų nuomonės pasidalino. Dešimt jų pradėjo meluoti 
ir gąsdinti savo tautiečius. Jie sakė: „Tiesa, ši žemė graži 
ir derlinga. Bet užkariauti ją sunkus darbas! Pažiūrėtu- 
mėt miestų apkasus, pamatytumėt žmonių didumą! Mes 
prieš juos tiesiog žiogai esamel“ Tai išgirdę izraelitai labai 
nusiminė, ėmė raudoti, pradėjo atvirai Dievui rūgoti, ir pa- 
kėlė maištą prieš Mozę. Kai kurie net norėjo išsirinkti sau 
naują vadą ir grįžti atgal į Aigiptą. Veltui ramino žmones 
kitu du žvalgų — Jozuė ir Kalebas, Juodu sa- 
kė, kad taip bloga nėra, kad Viešpačiui padedant, kraštas 
bus lengvai užkariautas. Jų žodžių ne tik niekas neklausė, 
bet įpykusi minia dargi norėjo juodu akmenimis užmušti. 
. (4. Dievas nubaudžia neištikimą sau tautą). Dabar 
aiškiai pasirodė, kad visoje izraelio tautoje, kurios skaičius 
tuomet siekė apie du milijonu žmonių, tebuvo vos du geru 
ir Dievui ištikimu vyru. Visi kiti, kad ir tiek daug buvo 
stebuklų matę, vis Dievui netikėjo ir jo neklausė. Tokių 
neištikimų sau žmonių Dievas negalėjo leisti Žadėtojon že- 
mėn. O už atvirą prieš Dievą ir Mozę maištą visą tautą 
laukė skaudi, bet ir teisinga bausmė. Ir tikrai, Dešimt me- 
lagių žvalgų čia pat bekurstančių žmones krito ir staiga 
mirė. Taip pat ir visa tauta būtų maro liga išmirusi. Bet 
ją užtarė Mozė. Jis karštai meldėsi ir prašė, kad Dievas 
izraelitams dovanotų. Dievas tikrai pasigailėjo ir dova- 

nojo jaunesniesiems, kurie maište nedalyvavo. 
Bet kartu per Mozę apreiškė, kad Žadėtojon žemėn 
iš suaugusiųjų teįeisią 'ik ištikimieji — 
Jozuė ir Kalebas. Visi gi kiti žmonės, ku- 
Tie klausė melagių žvalgų ir netikėjo Dievui, nei vienas 
jos neregėsiąs. Visi jie išmirsią tyrnose. Jaunoji izra- 
elitų karta įeisianti, tiesa, Žadėtojon žemėn, bet tik po ištisų 
keturių dešimtų metų klajojimo tyruose. Taip ir įvyko. 
(5. Izraelitai dar keturiasdešimt metų gyvena tyruose). 
Nusigandę izraelitai tuojau pasuko atgal į tyrus. Vėl prasi- 
dėjo ilgametis tyrų gyvenimas. Izraelitai ėjo su savo kai- 
menėmis iš vienos vietos į kitą, kur tik buvo geresnių ga- 
nyklų. Dievas, kaip ir pirmiau, penėjo savo tautą mana. 
Per tą laiką išmirė visi kėlusieji maištą vyresniojo amžiaus 
žmonės. 
Išvada. Melas yra nuodėmė. Melas susilaukia tei- 
singos Dievo bausmės. „Kas kalba melą, žūna“. (Patarl. 19, 9). 


Už ką Dievas nubaudė dešimtį žvalgų? Kas buvo tuodu 
teisinguoju žvalgų? Už ką liko nubausta visa izraelitų tauta? 
Ar galima meluoti? Kaip Dievas užmokėjo Jozuei ir Kalebui 
už teisingumą? 


30. Izraelitų nusikaltimai kelionėje ir 
bausmė už juos. 


(1. Subatos niekintojas užmušamas akmenimis).  Įsta- 
tymas apie subatos šventumą buvo ne sykį izraelitams pri- 
menamas. Subatoje nevalia jiems buvo dirbti jokio darbo. 
Vieną kartą, izraelitams dar tebegyvenant tyruose, buvo 
užtiktas vienas žmogus, kuris subatos dieną rinko malkas. 
Kadusieji atvedė tą žmogų pas Mozę ir Aroną. Juodu ne- 
žinojo, kaip tokį izraelitą reikia nubausti, ir laikinai už- 
darė ji kalėjiman. O Viešpats matė jo pasielgime 
piktą valią ir tarė Mozei: „Tasai žmogus turi numirt. 
Minia teužmuša jį akmenimis!“ Kitą dieną minia išvedė 
subatos niekintoją už stovyklos ir užmušė jį akmenimis, 

(2. Maištininkai levitai prasmenga žemėje). Kelionių 
metu po tyrus trys Levio giminės vyrai, levitai — Korė, 
Datanas ir Abironas pakėlė prieš Aroną ir Mozę 
maištą. Tie trys patraukė savo pusėn 250 kiltų įžymesnių 
izraelitų. Visi jie nuėjo pas Mozę bei Aroną ir tarė; „Visi 
izraelitai yra šventi, visi gali būti kunigais. Kam judu sta- 
totės Viešpaties tautos vadais?“ Mozė subarė maištininkų 
vadus sakydamas: „Rytoj Viešpats parodys, kas yra šven- 
tas, kas gali būti kunigu ir kieno tarnavimas yra Dievui 
malonus. Ateikite rytoj su smilkytuvais aukoti Viešpačiui 
kartu su Aronul“ Kitą dieną maištininkų didžiuma su smil- 
kytuvais rankose susirinko Mozės nurodytoje vietoje. „Atė- 
jo ir Aronas, Jis taip pat laikė rankoje smilkytuvą. Ne- 
atėjo tik trys maištininkų vadai — Korė, Datanas ir Abi- 
vonas, kurie pasiliko savo padangtėse. Mozė su žmonių 
būriu nuėjo pas juos ir tarė miniai: „Atsitraukite nuo šitų 
bedievių žmonių padangčių, kad ir jūs dėliai jų nuodėmės 
kartais nenukentėtumėt! Žiūrėkite, jei jie numirs paprasta 
žmonių mirtimi, tai reikš, kad Viešpats nei manęs, nei 
Arono neišrinko. Bet jei Viešpats padarys stebuklą, jei at- 
sivers žemė ir stovinčius čia maištininkų vadus su visa jų 
manta prarys, tai žinokite, kad jie tikrai Dievui piktžo- 
džiavo“. Minia atsitraukė. Vos tik Mozė liovėsi kalbėjęs, 
atsivėrė žemė ir joje prasmego Korė, Datanas ir Abironas 
su savo šeimynomis, padangtėmis ir visu turtu. Tuo pat 
laiku krito iš dangaus ugnis ir sudegino visus 250 vyrų, 
kurie buvo prie to maišto prisidėję. 

Geresniam žmonių įtikinimui, kad pats Dievas yra iš- 
rinkęs Aroną vyriausiuoju kunigu, Viešpats dar padarė 
tokį stebuklą. Per Mozę buvo įsakyta visiems dvylikos gi- 
minių vadams, kad jie suneštų dvylika lazdų, nuo kiekvie- 
nos giminės po vieną, padėję pirma ant lazdų padermės 
vado vardą. Aronas davė savo lazdą atskirai, ji buvo try- 
likta, ant jos buvo parašytas jo vardas. Visos trylika lazdų 
buvo pastatytos šventnamyje per naktį. Įėję kitą rytą į 
šventnamį, rado Arono lazdą sužaliavusią, pražydusią ir už- 

mezgusią vaisių, Iš to visi pamatė, kad pats Dievas išrinko 
Aroną vyriausiuoju kunigu. Nuo to laiko pražydusi Arono 
lazda visados buvo pastatyta šventnamyje, 


(G. Mozės ir Arono netikėjimas baudžiamas). Ketu- 
riasdešimtais metais po išėjimo iš Aigipto izraelitai vėl atėjo 
tyruose į tokią vietą kur visai nebuvo vandens, Žmonės 
susirinko ir murmėjo prieš Mozę ir Aroną sakydami; „Kam 
mus išvedėte į tyrus, kad mes ir mūsų galvijai numirtu- 
mėm?“ Mozė su Aronu suėjo į šventnamį ir šaukėsi Vieš- 
paties pagelbos. Viešpats Mozei pasakė: „Imk lazdą, kviesk 
brolį Aroną, sukviesk visą tautą, jos akyvaizdoje eik prie 
uolos, stuktelk ją lazda, išgausi iš uolos vandens, atsigers 
žmonės ir jų galvijai!“ Mozė padarė, kaip Viešpaties buvo 
pasakyta, Susirinkusiai pas uolą tautai jis kalbėjo: „Klau- 
sykite, jūs maištininkai ir netikėliai! Kažin ar mudu 
galėsiva iš šitos uolos išgauti jums vandens?“ Tai ta- 
ręs, Mozė iškėlė ranką ir du kartu sudavė lazda per uolą. 
Vandens ištriško labai apsčiai, atsigėrė visi; žmonės ir gy- 
vuliai. Bet Mozės ir Arono netikėjimas Dievui nepa- 
tiko. Viešpats broliams pasakė: „Kadangi manim netikėjo- 
ta, tai judu neįvėsita šitos tautos žemėn, kurią aš jiems 
duosiu“. Taip tikrai įvyko. Nei Mozė, nei Aronas Žadėto- 
jon žemėn neįėjo. Greitai po šito įvykio mirė Aronas, Jį 
palaidojo ant Horo kalno — tyruose. Jo įpėdiniu liko 
vyresnysis sūnus Eleazaras. 


(4. Dievas siunčia nuodingus žalčius).  Palaidoję 
Aroną izraelitai vėl truputį pasuko į tyrų gilumą, nes tuo 
būdu norėjo aplenkt vienos nedraugingos sau tautos žemę, 
per kurią eiti ši izraelitams nebuvo leidusi. Tyrų gyveni- 
mas visiems buvo labai nusibodęs. Visa tauta vėl ėmė mur- 
mėti prieš Dievą ir Mozę sakydama: „Kam mus vedei iš 
Aigipto, kad numirtumėm tyruose? Koks čia gyvenimas: 
trūksta duonos, nėra vandens, Tas“ menkiausias valgis 
(mana). mums visai atsibodo ir įgriso!“ Už tokį murmėji- 
mą Dievas izraelitus nubaudė, Dievas siuntė nuodingus 
žalčius, kuriems įgėlus žmogus tuoj mirdavo. Žalčiai su- 


S 


kandžiojo labai daug žmonių. Visoje tautoje pakilo deja- 
vimas, prasidėjo verksmas. Visi puolė prie Mozės ir sakė: 
„Nusidėjome! Melsk Viešpatį, kad atimtų nuo mūsų žal- 
čius!“ Mozė meldėsi už tautą, ir Viešpats jam tarė: „Pa- 
daryk varinį žaltį ir pakabink jį aukštai ant karties! Kas 
įgeltas į jį pažvelgs, išliks gyvas!“ Mozė taip ir padarė. 
Visi įgeltieji pažvelgdavo į varinį žaltį ir išgydavo. 

Išvada. Visoki nuodėmė Dievui nepatinka. 

Už nuodėmes žmonės yra ir čia žemėje baudžiami 


+ Dėlko taip skaudžiai ir kaip liko nubaustas subatos nie- 
kintojas? Ar teisėtai sukilo prieš Aroną ir Mozę levitai? Kaip 
juos Dievas nubaudė? Kaip Dievas parodė, kad Aronas yra 
teisėtas vyriausias kunigas? Už ką ir kaip nubaudė Dievas 
Mozę ir Aroną? Kur Aronas liko palaidotas? Kas buvo jo 
įpėdinis? Už ką Dievas siuntė nuodingus žalčius? Kaip nuo 
jų žmonės gelbėjosi? 


31. Mozės mirtis. 


(1. Jozuė paskiriamas Mozės įpėdiniu). Jau visai bai- 
gėsi keturiasdešimtieji metai, kai Mozės vedami izraelitai 
gyveno tyruose, Visa senesnioji, Dievui nusidėjusi, žmonių 
karta išmirė kelionėse, Dabar izraelitai antrą kartą pasiekė 
Žadėtosios žemės sieną ir sustojo kairiajame Jor- 
dano upės krante prieš Jeriko miestą, Mozė paseno. 
Jam taip pat nebuvo lemta įžengti į Žadėtąją žemę. Čia 
Viešpats Dievas Mozei tarė: „Vyriausiojo kunigo Eleazaro 
ir visos tautos akyvaizdoje uždėk ant Jozuės savo ranką 
ir perduok jam tą valdžią, kurią tu turėjai Izraelio tautoje! 
Nuo šio laiko visa tauta turės jo klausyti!“ Mozė padarė, 
k»ip Viešpats buvo įsakęs. Tuo būdu Jozuė dar prie Mozės 
gyvos galvos liko paskirtas jo įpėdiniu. 

(2. Mozė atsisveikina su savo tauta). Nujausdamas ne- 
tolimą mirtį, Mozė sukvietė visą savo tautą, kuriai tiek 
metų vadovavo, ir atsisveikindamas su ja paskutinį kartą 
taip) kalbėjo: „Šiandieną man jau šimtas dvidešimt metų. 

Aš mirštu čia, šitame krašte, Jordano upės aš nepereisiu. 
Jūs ją pereisite ir gausite nuosavybėn gražią ir derlingą 
šalį. Klausyk, Izraeliau! Viešpats, mūsų Dievas, yra vie- 
natinis Viešpats! Mylėsi Viešpatį, tavo Dievą, 
visa tavo širdimi, visa-tavo siela ir vi- 
somis tavo jėgomis! Šitie žodžiai tebūnie tavo šir- 
dyje, ir tu juos pasakok savo vaikams! Atsiminkite, kaip 
rūpestingai Viešpats Dievas per 40 metų jums vadovavo 
tyruose. Jis jus kartais prispausdavo, bet tuo jis norėjo jus 
išbandyti! Jei jūs klausysite Dievo balso ir laikysitės jo 
įsakymų, jis jus mylės ir laimins: laimins jus pačius, jūsų 
miestus, laukus, žemės vaisius ir jūsų galvijus. Jeigu gi jūs 
Dievo įsakymų nesilaikysite, tai žinokite, kad užeis ant jūsų 
Viešpalies prakeikimas. Taigi mylėkite Viešpatį ir laikyki- 
tės jo įsakymų! Klausyk, Izraeliau! Viešpats, tavo 
Dievas, pažadins tau iš tavo giminės ir 
iš tavo brolių Pranašą, kaip mane; jo tu 
turi klausyti! Aš šaukiuosi šiandieną prieš jus liu- 
dininkais dangų ir žemę! Aš jums parodžiau: kur yra gy- 
veniinas, kur mirtis; kur Dievo palaiminimas ir kur jo pra- 
keikimas. Rinkis gyvenimą, rinkis laimę: mylėk Viešpatį 
ir laikykis jo įsakymų!“ 


(G. Mozė miršta ant Nebo kalno). Dabar Viešpats ta- 
rė Mozei: „Lipk ant Nebo kalno ir nuo jo pažiūrėk į 
Kanaano kraštą, kurį aš duosiu Izraelio tautai! Ant to 
kalno tu mirsi!“ Mozė palaimino visą tautą atskiromis gi- 
minėmis ir užlipo ant Nebo kalno. Čia Viešpats parodė 
Mozei nuo to kalno gražiai matomą Kanaano žemę ir pa- 
sakė: „Štai šalis, kurią aš prižadėjau Abraomui, Izaokui 
ir Jokūbui. Tu ją savo akimis dabar regėjai, bet įeit į ją tu 
nejeisi!“ Čia Mozė mirė, kaip Viešpats jam buvo sakęs. 
Viešpats ji ir palaidojo. Niekas nežino jo kapo iki šiai die- 
nai. Mozė mirdamas turėjo 120 metų. Izraelio tauta jo 
raudojo 30 dienų. Daugiau nebebuvo Izraelyje pranašo 
tokio, kaip Mozė, kurį Viešpats būtų pažinęs veidu į veidą. 

Išvada. Savo pašaukimo pareigas žmogus 
turi eiti sąžiningai. Tokiam žmogui gyvenimas malo- 
nus, mirtis nebaisi. „Mozė buvo Dievo ir žmonių mylimas; jo 
atsiminimas palaimintas“. (Ekli. 45, 1). 


Kada ir kur Jozuė liko paskirtas Mozės įpėdiniu? (Kokiu 
būdu Mozė perdavė Jozuei valdžią? Kokių patarimų davė sa- 
vo tautai Mozė su ja atsisveikindamas? Kur ir kaip mirė Mo- 
zė? Ar jis Žadėtąją žemę regėjo? Kodėl jis ton žemėn' neįėjo? 
Kiek panašių į Mozę pranašų izraelitai turėjo? 


IV. Jozuės ir teisėjų 
(Daugmaž 1450—1095 m. pirm Kristaus gimimo) 
EISS EITI SATA AAA A ATA TA TA a aaa TAS 


32. Zadėtojon žemėn įėjimas. 
(1. Jozuė lieka tautos vadu). Po Mozės mirties Die- 
vas tarė Jozuei: „Mano tarnas Mozė mirė, Kelkis ir eik 


per šitą Jordano upę su visa tavo tauta į tą šalį, kurią 
aš duosiu Izraelio sūnums! Kaip buvau su Moze, taip būsiu 


ET 


„visa tauta ėjo kitan krantan sausu upės dugnu... 
(žiūr. 79 pusl.) 


ir su tavim. Neapleisiu ir nepaliksiu tavęs. Laikykis įsa- 
kymų, kuriuos tu gavai per mano tarną Mozę!“ 


(2. Stebuklingas Jordano upės perėjimas). Ir tikrai. 
Tėjimui Žadėtojon žemėn buvo dar viena didelė kliūtis, 

Reikėjo pereiti Jordano upė. Tiltų tais laikais nebuvo, o 
upė giliausia. Jozuė įsakė izraelitams rinktis prie upės. 
Visiems tvarkingai susirinkus ir sustojus krante, Jozuė lie- 
pė Sandaros Skrynią nešiniems kunigams bristi upėn. Pa- 
liepimas tuojau buvo įvykintas. Kunigai su Sandoros Skry- 
nia subrido Jordanan. Dievas ir šiuo kart parodė didelį 
stebuklą. Kai tik kunigai subrido upėn, Jordanas persisky- 
rė: dešinėje pusėje vanduo sustojo bėgęs ir ėmė kilti aukš- 
tyn, o kairėje visas nubėgo jūron. Plačiausias upės ruo- 
žas liko sausas it tikras kelias. Kunigai su Sandoros Skry- 
nia sustojo upės dugno viduryje, o visa tauta ėjo pro juos 
kitan krantan sausu upės dugnu. Taip žmonėms ir gyvu- 
liams perėjus, kunigai išnešė Sandoros Skrynią iš upės, ir. 
Jordanas vėl pradėjo bėgti, kaip bėgęs. 

(G. Kanaano žemės stovis Jozuei jon įėjus). Dabar įvy- 
ko senos izraelitų svajonės, Jokūbo ainiai, išaugę Aigipte 
didelėn tauton, sugrįžo savo prosenuolio tėvynėn — Kana- 
anan. Kanaane tuomet buvo daug mažų valstybėlių. Be- 
veik kiekvienas miestas sudarė savo valstybėlę. Taigi izra- 
elitai Jozuės vedami turėjo pirma visą Kanaaną užkariauti. 
Jie taip ir darė. 

(4. Manos kritimas sustoja).  Perėję Jordano upę 
izraelitai sustojo dešiniajame jos krante, truputį į rytus 
nuo Jeriko miesto, Čia jie pasilsėjo ir atšventė Velykų 
šventes. Nuo Jordano perėjimo mana iš dangaus daugiau 
nebekrito. Izraelitai maitinosi tais žemės vaisiais, kokius 
jie šioje naujoje šalyje rado. 

Išvada. Dievas teisingas, savo pažadus vy- 
kina, „Jūsų tėvai valgė tyruose manos ir mirė... Aš esu 


gyvoji duona, kurs iš dangaus nužengiau. Kas valgys tos duo- 
nos, tas bus gyvas per amžius“. (Jon. 6, 49, 51, 52). 


Ką Dievas pasakė Jozuei po Mozės mirties? Kokiu būdu 
izraelitai perėjo Jordano upę? Kokią tvarką jie rado Kanaano 
žemėje? Kur sustojo upę perėję? Ar ilgai dar krito iš dan- 
gaus mana? 


o BB 


33. Jeriko ir Hajo paėmimas. 


(1. Jeriko sienos pačios sugriūva). Pirmasis miestas, 
kurį izraelitai perėję Jordaną ir įėję į Kanaano kraštą rado 
kelyje, ir kurį reikėjo dabar paimti, buvo Jerikas. Tai 
buvo tikra anų laikų tvirtovė. Visas miestas buvo apkastas 
giliu grioviu, apmūrytas tvirtomis sienomis. Jo kertėse 
stovėjo aukš- 
tos pilys. Pa- 
imti tokią 
tvirtovę  bu- 
vo nelengva. 
Taigi čia vėl 
patsai Dievas 
nurodė Jozu- 
ei, kaip rei- 
kia miestas 
imti. Dievo 
įsakymą Jo- 
zuė  įvykino 
ir miestas li- 
ko paimtas. 
Tas gi įvyko 
šitaip. Izra- 
elitai priėjo 
prie miesto 
sienų. Jozuė 
sustatė visus 


žmones to- 


Jeriko sienos sugriuvo .., kion eilėn. 
(žiūr. 81 pusl.) 4 


Pirma visų 
ėjo kariuomenė, toliau septyni kunigai trimitais pūsdami, 
paskui tų keturi kunigai Sandoros Skrynia nešini ir galų 
gale visi žmonės. Tokioje tvarkoje ėjo izraelitai per šešias 
dienas po kartą aplinkui miesto. Septintą gi dieną apėjo 
miestą septynis kartus. Einant septintąjį kartą, kunigams 

tvirčiau pūstelėjus trimitais ir visiems žmonėms balsiai su- 
šukus, Jeriko sienos sugriuvo. Izraelitai greitai suėjo į 
miestą ir jį paėmė. Dievas per Jozuę buvo izraelitams griež- 
tai įsakęs miestą, jo gyventojus ir visą jų turtą sunaikinti, 
bet sau, gink Dieve, nieko neimti, negrobti. 

(2. Akano vagystė skaudžiai baudžiama). Netoli nuo 
Jeriko buvo nedidelis Ha jo miestas, „(Paėmęs Jeriką, Jo- 
zuė išsiuntė kariuomenę paimti Hajo miestą. Bet to miesto 
gyventojai izraelitus sumušė ir jie parbėgo atgal į Jeriką. 
Visa tauta labai nusigando. Jozuė iš didelio širdies skaus- 
mo perplėšė savo rūbus, puolė kniūbščias ant žemės ties 
Sandoros Skrynia ir karštai meldė Dievo pagalbos. Vieš- 
pats jam tarė: „Izraelis nusidėjo ir peržengė mano įsakymą. 
Buvo tokių, kurie imant Jeriką vogė svetimą turtą! Sakyk 
tautai: kas bus rastas prasikaltęs vagyste, tas turi būti su- 
degintas kartu su visu savo turtu! Tik tada aš vėl būsiu 
su jumis ir jūs paimsite Hajo „miestą“. Anksti rytą Jozuė 
sušaukė tautą atskiromis giminėmis ir liepė traukti burtą. 
Burtą ištraukė Ak anas. Jozuė jam tarė: „Atiduok, ma- 
no sūnau, Viešpačiui garbę ir, nieko neslėpdamas, prisipa- 
žink man, ką tu padarei!“ „Akanas visiems girdint atsakė: 
„Aš tikrai nusidėjau Viešpačiui. Aš pamačiau tarp grobio 
labai gražų raudoną apsiaustą, 200 sidabrinių pinigų ir auk- 
sinę lazdelę. Visus tuos daiktus aš paėmiau ir užkasiau į 
žemę mano padangtėje“. Jozuė nusiuntė į Akano padangtę 
kelis vyrus. Nurodytoje vietoje jie rado visus Akano pa- 
slėptus daiktus, ir iškasę atnešė juos pas Jozuę. Jozuė įsa- 
kė pasielgti su Akanu, kaip jam Viešpats buvo liepęs. Aka- 
ną užmušė akmenimis, o visą jo turtą, kokį tik turėjo, su- 
degino. Dabar izraelitai lengvai paėmė ir Hajo miestą, 

Išvada. Vogti daiktai laimės nesuteikia. 
Dėliai vogtų daiktų dažnai nukenčia ir teisėtai įgytas turtas. 
„Ant vagies ateina sugėdinimas ir bausmės baimė“. (Ekli. 5, 17). 

Kaip izraelitai paėmė Jeriko miestą? Dėlko Jozuės ka- 
riuomenė negalėjo pradžioje paimti Hajo miesto? Ką buvo 
padaręs Akanas? Kaip jo pasielgimas išėjo aikštėn? Kaip 
jis liko nubaustas? Ar Jozuei pavyko Hajo miestą paimti? 


Šv. Senojo Įst. Istorija, 6 


ks 


34. Kanaano užkariavimas ir padalinimas. 
Jozuės mirtis. 


(1. Viso Kanaano krašto užkariavimas). Jozuė nesi- 
tenkino paėmęs Jeriką ir Hajį. Dievas buvo savo tautai 
žadėjęs visą Kanaano kraštą. Izraelitai Jozuės vedami ka- 
riavo toliau. Kanaano tautelės ir jų valdovai persigando. 
Jie pradėjo spiestis krūvon, kad bendromis jėgomis geriau 
pasipriešintų ir nepasiduotų izraelitams. Bet Viešpats lai- 
mino Jozuės darbus ir izraelitai, nežiūrint kananiečių pasi- 
priešinimo, vis slinko pirmyn ir pirmyn. Taip Jozuė ka- 
riavo ištisus septynerius metus. Galop jis savo garbingą 
darbą baigė: visą Žadėtąją arba Palestinos žemę atvadavo 
iš kananiečių. Visą kitą kartą Jokūbo ainiams Žadėtoji ša- 
lis šiapus ir anapus Jordano upės dabar jau buvo izraelitų 
rankose. 

(2. Jozuė padalina atvaduotąją žemę). Jozuė paseno, 
bet visą laiką savo tautai tebevadovavo. Jis suskirstė visą 
kraštą apskritimis, ir burto traukimo keliu padalino jas 
tarp dvylikos izraelitų padermių. Nuo to laiko kiekviena 
padermė gyveno sau paskirtoje apskrityje. Viena tik Levio 
giminė negavo žemės, nes kunigams žemės nereikėjo. Ku- 
nigus maitino visa tauta, mokėdama jiems dešimtinę: ja- 
vais, gyvuliais, vaisiais. Kunigai su levitais gyvendavo mies- 
tuose ir miesteliuose, 

(G. Tozuė miršta). Prieš mirsiant, Jozuė sukvietė vi- 
są tautą į Sikemą, kur buvo palaidoti Juozapo kaulai, 
ir taip į ją prabilo: „Aš pasenau. Man neužilgo reikės mirti. 
Bijokite Viešpaties ir tarnaukite jam tobula ir gryniausia 
širdimi! Taip Viešpačiui tarnaudami būsite laimingi. Jei 
nukrypsite į šalį, jei pradėsite tarnauti dievams, kuriems 
tarnavo jūsų tėvai Aigipte, susilauksite didelių nelaimių. 
Taigi šiandieną pasirinkite, kam norite tarnauti! Aš ir 
mano namai tarnausime Viešpačiuil“ Čia 
visa tauta paskui savo vadą sušuko: „Saugok mus Dieve, 
kad mes apleistumėm Viešpati! Mes tarnausime Viešpa- 

čiui, mūsų Dievui, ir laikysimės jo įsakymų!“ Tuo būdu 
Jozuė prisaikdino izraelitus tarnauti gerajam, galingajam 
Viešpačiui. Neilgai trukus Jozuė mirė, turėdamas 110 metų. 

Išvada. Dievui padedant žmogus nuveikia 


didelius darbus. Be Dievo pagalbos kartais ir labai 
dideli žmogaus sumanymai nueina niekais, 


Kas atvadavo visą Žadėtąją šalį? Ar ilgai prisėjo kariauti? 
Kas padalino Žadėtąją žamę į apskritis? Kaip apskritys liko 
padalintos tarp padermių? Dėlko kunigai žemės negavo? Iš 
ko jie gyveno? 


35. Teisėjų gadynė. 

(1. Izraelitai be nuolatinio vado). Mirus Jozuei, nebe- 
paskyrė Dievas jam įpėdinio. "Nuo to laiko izraelitų tauta 
liko be nuolatinio vieno vado, kaip buvo kitkart Mozė arba 
Jozuė. Pradžioje po Jozuės mirties tokio vado nei nerei- 
kėjo. Mat, gyvi dar tebebuvo seneliai, kurie puikiai atmi- 
nė Aigipto vargus, buvo ėję per Raudonąją jūrą, girdėjo 
paties Dievo balsą Sinajaus kalne ir matė visus didžius 
Dievo stebuklus tyruose. Tie dievobdimingi seneliai savo 
žodžiais ir pavyzdžiu palaikydavo tautoje tvarką ir sau- 
gojo nuo piktą jaunąją kartą. 

(2. Izraelitai pradeda garbinti stabus). Bet atėjo lai- 
kas ir tie seneliai išmirė. Jų vietą užėmė naujosios kartos. 
Jos menkai paisė kai kurių Viešpaties įsakymų ir pradėjo 
perdaug bičiuliuotis su stabmeldžiais kaimynais, kas izraeli- 


 tams buvo griežtai uždrausta. Kai kur atsirasdavo netiku- 


sių įpročių. Ilgainiui radosi ir tokių izraelitų, kurie užmiršę 
tikrąjį Dievą, pradėjo garbinti įvairius stabus,. 

(G. Patsai Dievas valdo izraelitų tautą). Čia jau ro- 
dos, aiškiai būtų pravertęs vienas nuolatinis tautos vadas, 
kurs Viešpaties vardu būtų valdęs visą tautą. Betgi Die- 
vas tokio vado savo tautai neskyrė. Dievas pats buvo tuo- 
met visos izraelitų tautos vadas, ir valdė tą savo tautą labai 

sumaniai. Būdavo taip. Kol izraelitai Dievo klausydavo, 
kol jo įsakymų laikydavosi, viskas jiems klodavosi, būdavo 
jie laimingi. Užmirštant Dievą, nebesilaikant jo įsakymų, 
Dievas izraelitus bausdavo. Kokiu būdu? Gi žiūrėk, užei- 
davo kokie priešai, pavergdavo vieną kitą tautos dalį, ir 
visokiais būdais slėgdavo žmones. Vargų nelaimių spau- 
džiami izraelitai gailėdavosi blogai pasielgę ir taisydavosi. 
(4. Dievas pašaukdavo teisėjus arba kariuomenės va: 
dus). Nežiūrint visų izraelitų klaidų, Dievas labai juos 
mylėjo. Nors savo tautą kartais ir bausdavo, bet užtat ma- 
tydamas jos atgailą ir pasitaisymą, tuojau vėl ateidavo jai 
pagalbon. Paprastai Dievas ypatingu būdu išrink- 
davo ir pašaukdavo vieną kurį dorą, šven- 
14 vyrą savo tautai gelbėti. Tas vyras rinkdavo 
kariuomenę, kaip bematant nugalėdavo priešus ir vėl atva- 
duodavo pavergtą tautą. Tuos Dievo siųstuosius vyrus 
žmonės vadino teisėjais arba tautos vadais. Teisėjų 
gadynė tęsėsi tris šimtus metų. Per tą laiką 
Izraelyje yra buvę viso keturioliką teisėjų. Įžy- 
mesnieji teisėjai buvo keturi: Gedeonas, Samso- 
nas, Helis ir Samuelis. Šiuodu paskutiniuoju bu- 

vo kartu teisėjais ir vyriausiais kunigais. 
Išvada. Dievo bausmės yra naudingos, Susi- 


laukęs bausmės žmogus, šeimyna ar net visa tauta, pamato 
klaidą ir taisosi. š 


Kas valdė izraelitus Jozuei mirus? Dėlko Dievas .neskyrė 
izraelitams nuolatinio vado? Kaip Dievas suvaldydavo pakly- 
dusią tautą? Ar mylėjo Dievas izraelitus? Kiek buvo iš viso 
teisėjų? Kaip ilgai truko teisėjų gadynė? 


36. Gedeonas. 


(1. Dievas šaukia Gedeoną vaduoti izraelitų tautą). 
Izraelitai nusidėjo Viešpačiui stabų garbinimu. Dievas už 
tai juos nubaudė. Izraelitų kaimynai madianitai, 
Dievui taip leidžiant, užpuolė Palestiną, nugalėjo izraelitus 

ir padarė juos savo vergais. Nugalėtojai taip izraelitus su- 
spaudė, apdėjo tokiais dideliais mokesčiais, kad šie neži- 
nojo nei kur bedingti, nei kur pagalbos beieškoti, Galop 
izraelitai susiprato esą kalti, ir kreipėsi į Viešpatį prašyda- 
mi pagalbos. Viešpats jų pasigailėjo. Vieną kartą Vieš- 
paties angelas pasirodė jaunam vyrui, kurio vardas buvo 
Gedeonas, ir tarė: „Viešpats su tavim, jaunasai didvy- 
Ti! Tu turi atvaduoti Viešpaties tautą iš madianitų rankos. 
Žinok, kad aš tave siunčiu!“ Čia Gedeonas atsakė: „„Mel- 
džiamasis, kaip aš galiu Izraelį atvaduoti? Juk mano šei- 
myna paskutinė Manaso padermėje, o aš pats jauniausias 
savo tėvo namuose“. Tačiau angelas jam pasakė: „Aš bū- 
siu su tavim ir tu madianitus nugalėsi!“ "Tai taręs, ange- 
las išnyko. 

(2. Dievas aiškiai parodo Gedeoną išrenkąs). Praėjus 
kuriam laikui, madianitai vėl užpuolė izraelitų šalį, vėl ją 
naikino, vėl žmonės dejavo ir verkė. Gedeonas pajuto sa- 
vyje Dievo dvasią. Jis sutrimitavo trimitu ir iš visų dvyli- 
kos padermių susirinko pas jį apie 32.000 vyrų, kurie bu- 
vo pasirengę kovot su madianitais. Bet Gedeonas pirma 
norėjo sužinot, ar tikrai jį Dievas yra išrinkęs vadu, ir ar 
jam padės kovoje madianitus nugalėti. Gedeonas kalbėjo 
Viešpačiui tais žodžiais: „Viešpatie, duok man suprasti, kad 
tu mane išrinkai vaduot Izraelį! Atsakyk man ženklu. Aš 
padėsiu nukirptą vilną klojime per naktį. Jei rasa bus vien 
ant vilnos, o visa žemė aplinkui bus sausa, iš to aš žinosiu, 
kad mane išrinkai“. Gedeonas padėjo vilną, kaip buvo sa- 
kęs. Pakilęs anksti rytą, jis rado vilną rasotą, o žemę sau- 
są. Išgręžęs vilną jis pripylė visą taurę rasos, Taigi išrin- 
kimas buvo aiškus. Bet Gedeonas norėjo dar aiškiau įsiti- 
kinti. Jis kalbėjo Viešpačiui; „Viešpatie, nepyk, kad aš 
dar kartą prašysiu iš'tavęs ženklo. Dabar aš sutariu šitaip. 
Aš vėl padėsiu vilną per naktį, bet meldžiu, kad vilna būtų 
sausa, o visa žemė aplinkui šlapia nuo rasos!“ Dievas ir šį 
kartą padarė taip, kaip Gedeonas norėjo, Dabar jis tvirtai 
įsitikino, kad Dievas jį išrinko tautos vadu prieš madianitus. 

(G. Gedeonas nugali madianitus). Gedeonas su visa 
savo kariuomene patraukė prieš madianitus, kurie šeimi- 
ninkavo izraelitų žemėje. Tuo tarpu Viešpats pasirodė Ge- 
deonui ir tarė: „Per daug tu nori kariuomenės, Žmonės 
girsis ir manys, kad jie priešą nugalėję, o niekas nesakys, 
kad Dievas jiems padėjo! Dalį vyrų paleisk. Pasakyk: kas 
bailus, gali grįžti namo!“ Gedeonas taip ir padarė. Apie 
22.000 vyrų sugrįžo namo. Su Gedeonu dar liko apie 10.000 
drąsuolių. Viešpats vėl tarė Gedeonui; „Dar tu turi per 
daug kariuomenės. Dar ją mažink. Vesk ją prie vandens ir 
leisk gerti. Žiūrėk, kas gers atsigulę ant žemės, o kas rieš- 
kučiomis. Imk tik tuos, kurie gers rieškučiomis, kitus pa- 
leisk namo!“ Gedeonas padarė, kaip jam buvo pasakyta. 
Tokių, kurie gėrė rieškučiomis, buyo tik 300 vyrų. „Per 
tuos 300 vyrų aš atvaduosiu savo tautą!“ pasakė Viešpats 
Gedeonui ir liepė jam tuojau su jais pastoti madianitams 
kelią. Gedeonas klausė. Jis padalino tuos 300 kareivių į 
tris būrius, po 100 vyrų kiekviename. Kiekvienam karei- 
viui davė po trimitą ir po tuščią puodynę su paslėptu joje 
švyturiu, Visiems jiems jis pasakė: „Žiūrėkite į mane: ką 
aš darysiu, tai ir jūs darykite!“ Taip sutvarkęs savo nedi- 
delę kariuomenę, Gedeonas vidunaktį prisiartino prie ma- 
dianitų stovyklos. Madianitai saldžiai miegojo, Gedeono 
vedamieji būriai ėjo skyrium, iš trijų pusių. Madianitų 
stovykla liko apsupta iš visų pusių. Dabar Gedeonas staiga 
papūtė trimitą, sudaužė puodynę ir ištraukęs iš jos degantį 
švyturį garsiai sušuko: „Viešpaties ir Gedeono kardas!“ 
Taip pat padarė ir visi kareiviai. Madianitų stovykloje pa- 
sidarė dideliausias sumišimas, Pakilę iš miego jie neži- 
nojo, kas čia darosi. Sumišime pradėjo vieni kitus žudyti 
ir tuo būdu beveik visi žuvo. Tik maža jų dalelė sugrįžo 
i savo tėvynę. Taip Dievui padedant Gedeonas atvadavo 
izraelitus iš madianitų jungo. Po šitos pergalės Gedeonas 
dar gyveno 40 metų. Jis grįžo prie paprastų ūkio darbų 
savo šeimynoje. Per tą laiką madianitai nedrįso izraelitų 
pult; visa šalis turėjo ramybę. 

Išvada. Ir silpnas žmogus Dievo pagalba 
pasidaro galiūnu. „Dievas išrinko, kas pasauliui sil- 
pna, kad sugėdintų, kas stipra, kad Žmogus nesigirtų jo aky- 
vaizdoje“. (I Korint, 1, 27, 29). 


Kuo izraelitai nusidėjo Viešpačiui? „Kokius kaimynus Die- 
vas ant jų užleido? Kaip Dievas pašaukė Gedeoną teisėju? 
Kaip Gedeonas įsitikino, kad jį Dievas šaukiąs? Kaip Gede- 
onas madianitus nugalėjo? Ar didelė buvo jo kariuomenė? 


37. Samsonas. 


(1. Dievas siunčia teisėju Samsoną). Izraelio sūnūs 
vėl nusidėjo Viešpačiui, kuris juos atidavė į kitų kaimynų 
rankas. Tai buvo pilistimai. Jie kieta ranka valdė 
izraelitus per ištisus 40 metų. Patekę vargan Azraelitai 
pradėjo susiprast piktai pasielgę ir ėmė taisytis. Dievas 
nutarė atvaduoti juos iš pilistimų jungo. Dano pader- 
mėje gyveno viena šeimyna, kuri neturėjo vaikų. Vieną 
kartą Viešpaties angelas pasirodė tos šeimynos motinai ir 
tarė: „Tu susilauksi sūnaus. Jis bus pašvęstas Viešpačiui. 
Niekada nekirpk jam plaukų ir neduok svaiginančių gėri- 
mų. -Jis atvaduos Izraelį iš pilistimų jungo!“ Tikrai ta 
šeimyna susilaukė sūnaus. Tėvai praminė jį Samsonu. 
Vaikas sveikas augo ir Viešpats jį laimino. Užaugęs Sam- 
sonas pasižymėjo nepaprastai dideliu stiprumu, Dabar jis 
ir pradėjo su „pilistimais kovot, savo tautą iš jų verguvės 
vaduot. Kovojo įvairių įvairiasiais būdais, 


(2. Samsono gudrybė ir jėga kovose su pilistimais). 
Samsono jėga buvo nepaprasta. Vieną kartą dar jaunas 
būdamas jis ėjo su tėvais į pilistimų miestą. Staiga pastojo 
jiems kelią liūtas. Samsonas pajuto savyje Dievo dvasią, 
griebė liūtą už karčių ir perplėšė pusiau kaip eriuką. Tą 
savo jėgą jis sunaudojo prieš pilistimus. 

Vieną kartą jis sugaudė 300 laukinių šunų. i Suraišiojo 
šunis poromis, prie uodegų pririšo sakuotus švyturius, juos 
uždegė ir taip įbaugintus šunis paleido į pilistimų laukus. 

Javai laukuose buvo nunokę ir užsidegė. Gaisras sunaikino 
priešo javus ir šiaip pridarė dideliausių nuostolių. Izraeli- 
tai bijodami pilistimų keršto sugavo Samsoną, kuris davėsi 
suimti, surišo jį dviem storom naujom virvėm ir sutiko iš- 
duoti jį pilistimams. Pilistimai matydami Samsoną virvė- 
mis surištą drąsiai ant jo puolė. Bet čia Samsonas. pajuto 
savyje Viešpaties dvasią, pasipurtęs sutraukė naujas virves 
lyg plonus lininius siūlus, ir pagriebęs čia pat ant žemės 
gulėjusį asilo pažandkaulį užmušė su juo apie 1000 pi- 
listimų. . V 

Tokiais ir panašiais būdais kovojo Samsonas su pilisti- 
mais apie 20 metų. Visai betgi savo tautos nuo pilistimų 
nepaliuosavo. Dalinai kalta buvo čia pati tauta, kuri ne 
visad Samsono klausydavo; dalinai kaltas buvo ir Samsonas, 
kuris per daug tikėjo moterimis, 

(G. Samsonas praranda savo stiprumą). Samsono žmo- 
na buvo pilistimė. Jos vardas buvo Dalilė; Pilistimų 
tautos vadai žadėjo Dalilei daug pinigų, kad tik iš savo vy- 
ro sužinotų jo stiprumo priežastį. Žmona kartkartėmis pra- 
šė Samsono pasakyt, dėlko jis toks stiprus. Samsonas ne- 
sakė. Žmonai vis neduodant ramybės, galų gale Samsonas 
neiškentė ir pasakė: „Aš esu pašvęstas Viešpačiui ir nuo 
mažens nekerpu plaukų. Iš čia ir eina mano stiprumas. 
Jei tik aš plaukus nusikirpčiau, savo stiprumą tuoj praras- 
čiau“. Dalilei to tik ir reikėjo. Vyrui užmigus jie ėmė ir 
nukirpo jam septynias garbanas. Samsonas tuoj prarado 
savo stiprumą. - Atėję pilistimai sugavo Samsoną, išlupo 
jam akis ir išsivarė nelaisvėn. Nelaisvėje pristatė jį girnų 
sukti, 

(4. Samsonas aukoja gyvybę už savo tautą). Samso- 
nas susiprato nusidėjęs, išplepėdamas žmonai Dievo pa- 
slaptį, ir gailėjosi savo kaltės. Viešpats jam tai dovanojo. 
Samsono plaukai vėl ataugo didoki. Sugrąžino jam Vieš- 
pats taip pat pirmykštį stiprumą. Jį Samsonas sunaudojo 
prieš pilistimus. Praslinkus kuriam laikui, pilistimai no- 
rėjo padėkoti savo dievaičiui Dagonui už Samsono' nuga- 

lėjimą. To dievaičio šventykloje susirinko jų apie 3.000 
žmonių. Čia buvo atvestas iš kalėjimo Samsonas, iš kurio 
pilistimai norėjo viešai pasityčioti. Tarnai Samsoną  pa- 
statė šventyklos viduryje tarp dviejų stulpų, kuriais buvo 
paremtos šventyklos lubos. Samsonas meldėsi ir prašė Die- 
vo: pagalbos sakydamas: „Viešpatie, tik šiam vienam kar- 
tui suteik dar man jėgų!“ Tai taręs, jis atsirėmė dešiniąja 
ranka į vieną stulpą, kairiąja į kitą ir tvirtai abu stulpu 
spustelėjo. Stulpai išvirto, lubos ir šventykla sugriuvo pri- 
slėgdamos po savim Samsoną ir visus pilistimus. Taip Sam- 
sonas paaukojo gyvybę už savo tautą ir tėvynę. 

Išvada. Mirti už savo tautą ir tėvynę yra 

labai garbinga. 


Kaip Dievas išrinko teisėju Samsoną? Nuo kokių priešų 
jis izraelitus vadavo? Kokiais būdais Samsonas su pilistimais 
kovojo? Ar jam pavyko visai izraelitus atvaduoti? Kaip jis 
prarado savo stiprybę? Kaip Samsonas mirė? 


38. Helis ir Samuelis. 


(1. Samuelis aukojamas Viešpačiui). Helis buvo drau- 
ge vyriausias kunigas ir teisėjas. Jis vadovavo izraeli- 
tų tautai apie 40 metų. Tame laike gyveno vienas levitas 
vardu Elkanas. Jo žmona buvo vardu O n a. Juodu ne- 
turėjo vaikų. Elkanas ir Ona eidavo kasmet į Si10 miestą, 
kur buvo šventnamis, dalyvaudavo pamaldose, atnašau- 
davo aukas. Vieną kartą Ona, nuvykusi drauge su vyru į 
pamaldas, su ašaromis meldė Viešpatį ir darydama apžadą 
sakė: „Viešpatie, jei tu mano prašymą išklausysi ir duosi 
man sūnų, aš jį nuo mažens paaukosiu tavo tarnybai švent- 
namyje!“ Viešpats Onos prašymo išklausė. Elkanas ir Ona 
susilaukė sūnaus, kurį juodu praminė Samueliu. Kada 
vaikas sulaukė trijų metų, motina, kaip buvo žadėjusi, nu- 
vedė jį pas Helį ir paaukojo Viešpačiui. Čia jis augo ir tar- 
navo šventnamyje. Samuelis patiko Viešpačiui ir žmonėms. 

(2. Helio sūnūs buvo nedori).  Helis turėjo du sūnu. 
Jų vardai buvo Opnisir Pinas. Abu buvo kunigai, bet 
labai nedorai elgėsi šventnamyje prie aukų atnašavimo. 
Kuomet žmonės aukas atnašaudavo, juodu jėga imdavo 
aukojamąją mėsą, o taip daryt kunigams buvo draudžiama. 
Žmonės tuo labai piktinosi ir daugelis ėmė niekinti pamal- 
das. Kada apie nedorą sūnų elgesį sužinojo senelis Helis, 
jis, užuot juos nubaudęs, vien švelniai perspėjo sakydamas: 
„Mano vaikučiai, liaukitės, negerai darote!“ Vaikai tėvo 
perspėjimo neklausė ir elgėsi po senovei, o tėvas jų ne- 
baudė. Už tai Dievas nutarė nubausti ir tėvą ir vaikus: 
Helį — už nuolaidumą, abu jo sūnu už nedorus darbus. 


(G. Viešpats apreiškia Samueliui Helį bausiąs). Vaikas 
Samuelis nakvodavo šventnamio prieangyje. Naktį jis 
išgirdo balsą:  „Samueli! Samueli!““  Pakilęs nubėgo pas 
Helį ir tarė: „Štai aš, nes mane šaukei.“ Helis atsakė: „Aš 
tavęs nešaukiau. Grįžk ir miegok!“ Vaikas atsigulė ir už- 
migo. Jis išgirdo balsą antrą kartą: „Samueli!“ Samuelis 
atsikėlęs vėl nuėjo pas Helį ir tarė: „Štai aš, nes mane 
šaukei.“ Helis atsakė: „Aš tavęs nešaukiau, mano sūnau! 
Grįžk ir miegok!“ Samuelis nenumanė, kad čia Viešpats 
jį šaukė. Jis grįžo, atsigulė ir užmigo. Tas pats atsitiko 
ir trečią kartą. Dabar jau senelis Helis suprato, kad čia 
Viešpats vaiką šaukia ir pasakė Samueliui: „Eik ir miegok! 
Jei dar kartą išgirsi šauksmą, sakyk: Kalbėk, Viešpatie, 
tavo tarnas klauso!“ Samuelis vėl užmigo. Viešpats pa- 
šaukė jį dar kartą: „„Samueli! Samueli!“ Vaikutis atsakė: 
„Kalbėk, Viešpatie, tavo tarnas klauso!“ Čia Viešpats ir 
tarė Samueliui: „Aš Helį įspėjau. Jis turėjo savo nedorus 
sūnus nubaust, bet to nepadarė, Jau atėjo laikas jį patį ir jo 
sūnus nubaust.“ Kitą rytą pasišaukė Helis Samuelį ir sako: 
„Pasakyk man, mano sūnau, ką tau Viešpats kalbėjo? Ne- 
slėpk nuo manęs nieko!“ Samuelis pasakė visa, ką buvo 
girdėjęs. Tada senelis Helis tarė: „Jis yra Viešpats, tedaro 
kas jam patinka!“ 

(4. Helis ir jo sūnūs miršta). Po keliolikos metų pili- 
stimai užpuolė izraelitus. Įvyko mūšis. Izraelitai atsi- 
traukė. Žmonės pareikalavo, kad į stovyklą būtų atgabenta 
Sandoros Skrynia, kad tada jie pilistimus nugalėsią. Opnis 
ir Pinas atlydėjo Skrynią į stovyklą. Bet ir ji nieko ne- 
pagelbėjo. Pilistimai izraelitus visai sumušė. Žuvo labai 
daug žmonių. Žuvo Helio sūnūs Opnis ir Pinas. Sandoros 
Skrynia pateko-į priešų rankas. Sužinojęs tą baisią ne- 
laimę, Helis persigando, nuvirto atbulas nuo kėdės, ant 
kurios sėdėjo, nusilaužė sprandą ir čia pat mirė. Pilistimai 
dar labiau spaudė izraelitus. 


(5. Samuelis lieka vyriausiuoju kunigu ir teisėju. Jis 
išgelbi tautą). Heliui mirus, Samuelis liko vyriausiuoju 
kunigu ir teisėju. Jis tuoj pradėjo ragint savo tautą saky- 
damas: „Išmeskite svetimus dievus iš savo tarpo. Tarnau- 
kite ištikimai Viešpačiui, tada jis išgelbės jus iš pilistimų 
rankų!“ Samuelio perspėjimai niekais nenuėjo.  Izraelitai 
prisipažino nusidėję, gailėjosi, ėmė pasninkauti ir atgailoti. 
Viešpats jų kaltes dovanojo. 


Sandoros Skrynia išbuvo pas pilistimus apie septynetą 
mėnesių. Per tą laiką visą pilistimų kraštą ištiko visokios 
ligos ir nelaimės. Pilistimai įsitikino, kad Sandoros Skrynią 
reikia grąžint izraelitams. Taigi uždėjo ją ant naujų ratų, 
įkinkė dvi jaunuti karvi ir leido jom eit, kur nori! Karvutės 
nuvežė Skrynią pas izraelitus. 


Praslinkus kuriam laikui, pilistimai vėl įsivežė į izrae- 
litų žemę. Išsigandę žmonės puolė prie Samuelio saky- 
dami: „Melski už mus Viešpatį, kad išsigelbėtume nuo 
pilistimų!“ Samuelis atnašavo Dievui aukas ir meldėsi už 
savo žmonės. Mūšio laike pakilo didžiausia audra, kuri 
sumaišė pilistimų eiles. Jie liko visai nugalėti ir, kol Sa- 
muelis buvo teisėju, nedrįso daugiau izraelitų pulti. 

Išvada. Dievotai nuo mažens auginamas 
žmogus ir pats visą gyvenimą yra laimin- 
gas ir kitus laimingais padaro. 


Kas buvo Helis? Kaip elgėsi jo sūnūs? Kaip vadinosi 
Samuelio tėvai? Dėlko Ona paaukojo sūnų Viepačiui? Ką 
Samuelis veikė šventnamyje? Ką jam Viešpats apreiškė? Kaip 
mirė Helis ir jo sūnūs? „Kaip Samuelis išgelbėjo izraelitus nuo 
pilistimų? 

V. kas laikaliėd: B 
Saulius, Dovydas, Saliamonas 


El (Daugai 1095—975 m. pirm Kristaus gimimo) Ė 


39. Pirmasis izraelitų karalius Saulius. 


(1. Izraelitai reikalauja sau karaliaus). Samuelis pase- 
uo ir nebegalėjo tinkamai eiti teisėjo pareigų. Tai maty- 
dami visi tautos vyresnieji atėjo vieną kartą pas Samuelį 
ir jam tarė: „Matome, kad tu pasenai ir nebegali. Išrink 
mums karalių, kaip štai pas visas kitas tautas kad yra! 
Tevaldo jis mus ir teteisiel“ Seneliui Samueliui labai ne- 
patiko ta tautos vyresniųjų kalba. Jis juos atkalbinėjo, 
perspėjo, kad pats Dievas yra jų karaliumi, kad kito jiems 
nereikią. Bet niekas jo žodžių neklausė. Tuomet jis mel- 
dėsi ir klausė Viešpaties, kas su neklaužadomis daryti. 
Dievas Samuėliui besimeldžiant tarė: „Klausyk tautos 


balso, nepyk ant jos, ir išrink jai karalių! Juk Izraelis ne 


tave, bet mane atmetė! Jie nenori, kad aš juos valdyčiau!“ 
Senelis tautos vyresniesiems daugiau nebesipriešino, 


(2. Samuelis išrenka ir patepa Saulių karaliumi).  Pir- 
muoju izraelitų karaliumi Samuelis išrinko Saulių. Vieš- 
pačiui liepus, jis išpylė jam -ant galvos alyvos ragelį ir 
pabučiavęs tarė: -,„Štai, Dievas patepė tave karaliumi, būk 
jam ištikimas ir valdyk jo žemes!“ Patepęs Saulių kara- 
liumi, Samuelis atsisakė bebūti teisėju ir toliau pasiliko tik 
vyriausiuoju kunigu. Rinktinę Dievo tautą pradėjo valdyti 
Saulius. Pradžioje jis buvo geras, teisingas ir ištikimas 
Viešpačiui Dievui. 

Per tą laiką jis padarė daug gera: išvijo iš valstybės 
ribų visus priešus ir gražiai sutvarkė visą kraštą. Bet 

ilgainiui Saulius visai persimainė. Pradėjo nebeklausyti 
Dievo ir laužė jo įsakymus. Tas Dievui nepatiko ir Saulius 
liko pašalintas nuo sosto. Tas gi įvyko šitaip. 


(G. Saulius neklauso Dievo ir prašalinamas nuo sosto). 
Izraelitų kaimynais iš pietų pusės buvo nedora amale- 
kitų tauta. Ji dažnai užpuldavo izraeiitus ir darydavo 
jiems daug žalos. Vieną kartą Samuelis Dievo vardu liepė 
Sauliui eiti ir nubausti amalekitus. Samuelis dar pridūrė, 
kad kovose su tuo priešu nieko nevalia esą imti sau, bet 
viską reikią naikinti. Tokia esanti Dievo valia. Saulius 
užpuolė amalekitus, juos nugalėjo ir skaudžiai nubaudė. 
Betgi Dievo valios nebojo.  Menkesnius daiktus, gyvulius, 
drabužius Saulius tikrai sunaikino, bet užtat geresniuosius 
priešo galvijus, avis, drabužius ir daiktus jis sau pasiėmė 
ir norėjo juos Dievui paaukoti. Samuelis barė už tai Saulių 
sakydamas: „Ką padarei? Argi Viešpats nori tų tavo 
aukų? Ar nebūtumei geriau padaręs, kad būtumei klausęs 
Viešpaties balso? Paklusnumas geresnis negu 
aukos! Dievo neklausymas lygus stab- 
meldystei. Kaip tu atmetei Dievo valią, taip ir Vieš- 
pats tave atmetė. Karaliumi daugiau nebūsi!“ 


(4. Samuelis Sauliaus įpėdiniu išrenka Dovydą).  Sa- 
muelio žodžiai nebuvo pasakyti tuščiai. Netrukus Vieš- 
pats siuntė Samuelį Betliejun ir liepė patepti karalium 
vieną to miestelio gyventojo Isa jo sūnų. Isajis turėjo net 
septynis sūnus, bet Dievas išrinko jauniausiąjį, kurio var- 
das buvo Dovydas. Samuelis, Dievui liepiant, išpylė 
alyvos taurę Dovydui ant galvos ir tuo patepė jį karalium. 
Karaliaus valdžios Dovydas dar negavo, nes tebeviešpatavo 
Saulius. Samuelis tik Dovydui pasakė, kad jis būsiąs Sau- 
liaus įpėdinis. Taigi pateptasai Dovydas pasiliko pas savo 
tėvą ir ganė jo bandas. Jis mokėjo gražiai skambinti arpa. 
Karalius Saulius mėgo arpos muziką ir ilgainiui parsikvietė 
į savo dvarą arpininką Dovydą visai nežinodamas, kad tas 
jaunikaitis bus jo įpėdinis. 

Išvada. Pas' Dievą nėra asmens žiūrėjimo. 
Dievas žiūri tik žmogaus darbų. 


Dėlko izraelitai norėjo turėti karalių? Kas Saulių išrinko 
ir patepė? Dėlko Dievas Saulių atmetė? Kas Dievui mieliau: 
aukos ar klusnumas? Ar vaikai privalo savo tėvų, mokytojų ir 
vyresniųjų klausyti? Ką Samuelis išrinko Sauliaus įpėdiniu? 
Kokiu būdu Dovydas pateko į Sauliaus dvarą? 


40. Dovydas nugali Galijotą. 


(1. Galijotas išdidžiai kviečia izraelitus dvikovon). 
Vieną kartą pilistimai surinkę didelę kariuomenę užpuolė 
izraelitus. Saulius su kariuomene išėjo priešo pasitikti. 
Pilistimai sustojo ant vieno kalnelio, izraelitai priešais jų 
ant kito kalnelio, jų gi tarpe buvo slėnis. Nei vieni, nei 
antri nedrįso pirmieji pradėt mūšio. Taip kariuomenėms 
bestovint iš pilistimų pusės išėjo į slėnį milžinas vyras 
vardu Galijotas. Jis buvo apie tris su puse masto 
aukštas, ant galvos turėjo varinį šalmą, buvo apsivilkęs 
žvynuotu šarvu, turėjo varines uždangas ant blauzdų, ir 
varinis skydas dengė jo pečius; jo ieties kotas buvo kaip 
staklių riestuvas. Sustojęs slėnyje prieš izraelitų eiles Gali- 
jotas išdidžiai tarė: „Išrinkite iš savo tarpo vieną vyrą ir 
leiskite jam eiti su manim imtynių! Jei jis mane nugalės, 
mes būsime jūsų vergai; jei aš jį nukausiu, jūs turėsite 
mums tarnauti!“ "Taip Galijotas sakydavo kiekvieną rytą 
ir vakarą per 40 dienų. Karalius Saulius ir izraelitai bijojo 
milžino pilistimo, ir nežinojo, kas daryt. 


(2. Dovydas nori eiti dvikovon su Galijotu). Išėjus Sau- 
liui į karą su pilistimais, išėjo su karalium ir trys vyres- 
nieji Dovydo broliai. Dovydas grįžo iš Sauliaus dvaro 
pas savo tėvą ir ganė bandas. Vieną dieną Dovydo tėvas 
išsiuntė jį į karo lauką pažiūrėti kaip sekasi broliams ir 
nunešti jiems valgio. Dovydas laimingai nuvyko į izraelitų 


"stovyklą. Galijotas ir tą dieną tyčiojos iš Sauliaus ir jo 


kariuomenės. Pamatęs tą išdidų pilistimą ir išgirdęs jo 

pilnus puikybės žodžius, Dovydas tarė: „Aš eisiu su tuo 
pilistimu dvikovon, ir aš jį nugalėsiu!“ Karalius Saulius kal- 
bėjo: „Tu neįstengsi su pilistimu kovoti; tu tebėsi jaunas, 
jis gi nuo mažų dienų įpratęs į karo amatą ir kautynes.“ 
Čia Dovydas atsikė: „Aš esu užmušęs liūtus ir lokius, kada 
jie įsisukdavo bandos plėšti. Įveiksiu aš ir šitą pilistimą! 
Viešpats, kuris saugojo mane nuo liūtų ir lokių, saugos 
taip pat ir nuo šito pilistimo!“ Tai išgirdęs Saulius daugiau 
nebesipriešino ir pasakė: „Jei taip, eik, ir Viešpats tebūna 
su tavim!“ 


(G. Dovydas nugali pilistimą). Dabar Saulius „apvilko 
Dovydą savo karo drabužiais, uždėjo jam ant galvos varinį 
šalmą ir apvilko jį šarvu. O Dovydas prisijuosęs „dar jo 
kardą ėmė mėginti, ar galės vaikščioti apsiginklavęs, nes 
taip-nebuvo pratęs. Pamatęs šarvų sunkumą, Dovydas juos 
padėjo šalin. Jis pasiėmė savo lazdą, kurią visuomet turė- 
davo bandą ganydamas, išsirinko sau iš upelio penkis 
slidžiausius akmenėlius, įsidėjo juos į piemens tarbelę, ir 
paėmęs į ranką laidynę išėjo prieš pilistimą, Galijotas -nusi- 
leido į slėnį. Pažvelgęs į beginklį jaunikaitį jis su panieka 
ištarė: „Ar:aš koks šuo, kad tu eini prieš mane su lazda? 
Eikš čia arčiau, aš duosiu tavo kūną dangaus paukščiams 
sulesti ir žvėrims suėsti!“ „Dovydas ramiai jam atsakė: 
„Tu ateini prieš mane su kardu, ietim.ir skydu, aš gi einu 
prieš tave Galybių Viešpaties vardan. Šiandieną atiduos 
tave Viešpats į mano rankas, aš tave nugalėsiu ir nukirsiu 
tau galvą, kad visas pasaulis žinotų, jog Izraelyje yra Die- 
vas.“ Kada Galijotas artinosi prie Dovydo, šis greitai siekė 
į tarbelę, išsiėmė vieną akmenėlį, įdėjo į laidynę ir pasukęs 
metė ir pataikė jam tiesiog kakton. Pilistimas pargriuvo, 
0 Dovydas pribėgo ir, ištraukęs jo paties kardą, nukirto jam 
galvą. Pilistimai gi matydami, kad jų milžinas nebegyvas, 
labai nusigando ir ėmė bėgti iš kovos lauko. Izraelitai toli 
juos vijosi ir daug iškapojo, 


01 


Išvada. „Paskui puikų eina Čužeminimas; 
tą gi, kurs nuolankios dvasiosdsutinka gar- 
bė“. (Patarl. 29, 23). t 


«1 šias 

Ką Galijotas sakydavo izraelitų kari“ ;menei? Kodėl jis 

buvo toks drąsus? Kodėl Dovydas Galijotą nugalėjo ir kokiu 
būdu? 


41. Karalius Dovydas. 


(1. Dovydas lieka izraelitų karalium). = Kaip Viešpats 
per Samuelį Sauliui buvo pasakęs, taip ir įvyko. Jis pra- 
rado sostą tokiu būdu. Atsigavę po nesenai gauto smūgio 
pilistimai vėl užpuolę izraelitus ir šį kartą juos nugalėjo. 
Mūšyje liko sužeistas ir pats karalius Saulius. Bijodamas 
patekti į pilistimų rankas, Saulius krito pats ant žemėn 
įsmeigto savo kardo ir pasidarė sau galą. Po Sauliaus mir- 
ties izraelitų karalium liko Dovydas. 


(2. Dovydas visai nugali pilistimus).  Pilistimai buvo 
aršiausi izraelitų priešai. Jie labai dažnai izraelitus už- 
puldavo ir darydavo visam kraštui daug žalos. Dovydui 
pavyko tuos kaimynus visai nugalėti ir jie daugiau izraeli- 
tams nebebuvo pavojingi. Kad apsigintų nuo visų priešų, 
Dovydas ant Siono kalno pastatė Jeruzolimos tvir- 
tovę ir sostinę, kurioje ir jis pats apsigyveno, 


(G. Dovydas sutvarko pamaldas ir nori statyti bažny: 
čią). Sandoros Skrynia po pargabenimo jos iš pilistimų 
nelaisvės ir šventnamis buvo Kariat-Jarime. Dovy- 
das buvo labai dievotas. Jis pastatė Jeruzolimoje ant Siono 
kalno naują šventnamį ir didelėmis iškilmėmis perkėlė į jį 
Sandoros Skrynią. Gražiai taip pat sutvarkė jis pamaldų 
eigą šventnamyje. Kunigus ir levitus padalino į 24 būrius ir 
nustatė, kad kiekvienas kunigų būrys levitų būrio pade- 
damas po savaitę tarnautų prie Sandoros Skrynios. Iš 1e- 
vitų tarpo surinko 4000 giedorių ir nutarė, kad jie paeiliui 
siedotų per pamaldas šventas giesmes, pritardami joms 


Šv. Senojo Įst. Istorija, 7 

įvairiais muzil“$s instrumentais. Dovydas pats rašė šven- 
tas giesmes i "ats arpa pritardamas giedodavo. Tos jo 
giesmes, psai aėmis vadinamos, ir šiandieną mūsų 
bažnyčiose teb! iedamos, kunigų ir vienuolių poteriuose 
tebekalbamos, Dovydas, apsigynęs nuo visų priešų ir susti- 
prinęs savo valstybėje vidaus tvarką, buvo manęs statyt 
didelę ir gražią bažnyčią Jeruzolimoje. Bet kadangi be- 
kariaudamas su tautos priešais buvo išliejęs daug kraujo, 
tai Viešpats jam to darbo pradėt neleido. Viešpats Dovy- 

dui pasakė, kad bažnyčią pastatysiąs jo sūnus, 
Išvada. Dievo garbei nereikia gailėtis nie- 

ko. Dievas yra vertas, kad žmogus jį garbintų, 


Kokia mirtim mirė Saulius? Kas visai nugalėjo pilistimus? 
Kokiam tikslui Dovydas pastatė Jeruzolimą? Kaip jis sutvarkė 
pamaldas? Kokias jis parašė giesmes? Kodėl jam Dievas nelei- 
do statyt bažnyčios? 


42. Absalomo maištas. 


(1. Absalomas kelia prieš tėvą maištą). Karalius Do- 
vydas turėjo daug vaikų. Kai kurie jų buvo geri, kai ku- 
rie blogi ir visai tėvo neklausė. Blogiausias betgi iš visų 
Dovydo vaikų buvo Absalomas. Jis dar mažas bebū- 
damas tai neklausymų, tai priešginumu dažnai įžeisdavo 
mylinčią jį savo tėvo širdį. Užaugęs Absalomas pasidarė 
dar nesukalbamesnis ir niekas jam negalėjo įtikti. 

Vieną kartą Absalomo galvoje kilo mintis likti kara- 
liumi. Bet karaliumi buvo tuomet jo tėvas Dovydas, Taigi 
nedoras sūnus sumano nuversti nuo sosto savo tėvą ir pats 
nori užimti jo vietą. Jis taip daro. Pradžioje visokiomis 
gudrybėmis prisivilioja savo pusėn nemaža jaunuomenės. 
Paskui pasisako tėvui norįs keliauti į Hebroną Dievui 
padarytą apžadą įvykdyti. Dovydas nemanydamas nieko 
pikta išleidžia sūnų į Hebroną. Absalomas nuvyksta He- 
brono miestan, sukviečia ten dar pirmiau prisiviliotą jau- 

nuomenę, sudaro iš jos nemažą kariuomenę ir pasiskelbia 
izraelitų karalium. O paskui nieko nelaukdamas užpuolė 
su kariuomene savo tikrą tėvą Jeruzolimos mieste. Dovy- 
das buvo taip netikėtai nedoro sūnaus užkluptas, kad tuo 
kart negalėjo jam pasipriešinti ir turėjo iš Jeruzolimos pa- 
bėgti. Bet neilgai trukus Dievas nubaudė maištininką sūnų. 

(2. Dovydas nugali maištininką sūnų). Greitai liko su- 
šaukta kara- 
liaus Dovy- 
do kariuome- 
nė. Tėvas su- 
sitiko su maiš- 
tininku sūnu- 
mi kovos lau- 
ke. Prasidėjo 
smarkus mū- 
šis tarp kara- 
liaus kariuo- 
menės ir Ab- 
salomo veda- 
mų sukilėlių. 
Dar prieš mū- 
šį senelis Do- 
vydas prašė 
savo  kariuo- 
menės vadų, 
kad jie, jei 
kartais mūšio 
lauke susitik- 


tų su maišti-  --- Absalomas įkliuvo plaukais už medžio šakų ir 
pasikorė... (žiūr.100 pusl.) 


ninkų  sūnu- 
mi, jo neužmuštų, bet stengtųsi pagauti jį gyvą. Mat, tėvas 
labai gailėjo nors ir nedorėlio vaiko. Betgi Dievo kitaip 
buvo skirta. Mūšis įvyko miške. Dovydo pusė buvo galin- 
gesnė ir sukilėliai lengvai buvo nugalėti. Visi jie greitai pa- 
kriko ir leidosi iš mūšio bėgti. Bėgo taip pat raitas mulu ir 

Absalomas.  Jodamas pro mažą šakotą ąžuolą, jis įkliuvo 
plaukais už medžio šakų ir pasikorė. Čia pribėgo vyriausias 
Dovydo  ka- 
Tiuomenės va- 
das ir, mūšio 
karštyje  už- 
miršę  kara- 


liaus įsaky- 
mą, ietimi 
perdūrė  Ab- 


salomą. Tuo 
tarpu ton vie- 
ton subėgo ir 
daugiau  ka- 
reivių. Jie su- 
kapojo jau ne- 
gyvo Absalo- 
mo kūną į da- 
lis, įmetė jį gi- 
lion duobėn ir 
užtvėrė ją ak“ 
menimis.Taip 
skaudžiai nu- 


baudė  Die- 
Dovydas gailėjosi Absalomo ir gailiai verkė... = ygs neklauža- 
(žiūr. 100 pusl.) 


dą Absalomą. 

(G. Dovydas apverkė sūnų). Tik mūšiui pasibaigus 

pranešta apie viską karaliui. Dovydas sužinojęs nelaimingą 

Absalomo mirtį labai jo gailėjosi, verkė gailiai ašarodamas 

ir sakė: „Mano sūnau, Absalomai! Absalomai, mano sū- 

nau! Gaila man tavęs. Geriau būtų buvę, kad aš tavo 
vietoje būčiau numiręs!“ 


Išvada. Tas, kuris tėvui ar motinai nelai- 
mę rengia, nuo teisingos Dievo bausmės ne- 
pasislepia. „Kas liūdina tėvą ir šalin varo motiną, tas 
begėdis ir nelaimingas“. (Patarl. 19, 26). 


"ros 

Kaip pakėlė prieš tėvą maištą Absalomas? Kaip jį Dievas 
už tai nubaudė? Ką įsako vaikams ketvirtasis Dievo įsakymas? 


43. Išmintingasis karalius Saliamonas. 


(1. Saliamonas lieka karalium). Dovydas valdė izrae- 
litus ištisus 40 metų. Sulaukęs žilos senatvės jis ramiai 
mirė ir liko palaidotas ant Siono kalno. Dar prie savo 
gyvos galvos karalius Dovydas pasiskyrė savo įpėdiniu 
sūnų Saliamoną. Taigi seneliui tėvui mirus, Saliamonas 
ir liko izraelitų karalium.  Karaliavimo pradžioje Saliamo- 
nas ėjo savo dievobaimingo tėvo pėdomis ir tuo labai pa- 
tiko Dievui. 

(2. Dievas teikia Saliamonui išmintį). Vieną kartą ap- 
sireiškė Viešpats Saliamonui naktį sapne ir tarė: ,,Pra- 
šyk, ko tiktai tu nori, aš tavo prašymą išklausysiu!“ Salia- 
monas pasižeminęs atsakė: „Viešpatie, mano Dieve, tu 
mane menką padarei karaliumi mano tėvo Dovydo soste! 
Aš dar tebėsu toks jaunas ir neprityręs. Duok tat man, 
tavo tarnui, išminties, kad galėčiau tą tavo tautą išmin- 
tingai valdyti ir elgčiaus teisingai!“ Patiko Dievui, kad 
Saliamonas neprašė sau nei turtų, nei galybės, nei ilgo am- 
žiaus, o tiktai vienos išminties. Tuokart Dievas jam sako: 
„Kadangi tu teprašei vien išminties, o kita nieko, tai aš 
tau suteiksiu ne tik tokią išmintį, kokios dar niekas pa- 
saulyje neturėjo ir neturės, bet ir duosiu tau taip pat didelį 
turtą, garbę ir ilgą amžių!“ Ir tikrai Dievas savo pažadą 
įvykino. Saliamonas buvo išmintingiausias karalius ir jam 
viešpataujant izraelitų valstybė buvo labai laiminga, 

(G. Garsus Saliamono išminties pavyzdys). Vieną kar- 
tą atėjo pas Saliamoną dvi moteriškės ieškoti teisybės. 
Viena sakė: „Mano valdove! Aš ir šita moteris gyvenava 
vienuose namuose. Jos vaikutis šią naktį numirė, nes ji 
savo sūnelį per miegą nugulė. Pamačiusi nelaimę, ji naktį 
atsikėlė, paėmė šalia manęs gulėjusį mano sūnelį, pasi- 
guldė jį pas save, o man padėjo savo negyvą vaiką. Aš 

miegojau ir to jos nedoro darbo nemačiau.  Pabudusi gi 
rytą iš miego apžiūrėjau šalia manęs paguldytą vaikelį ir 
tuoj pamačiau, kad jis ne mano, bet šios moteriškės.“ 
Kita aiškinosi sakydama: „Ji netiesą kalba, jos sūnus mirė, 
6 mano štai yra gyvas“. Ir abi moteriškės ginčijosi valdovo 
akyvaizdoje. Išklausęs visą jų ginčą, Saliamonas tarė savo 
tarnams: „Skubiai atneškite kardą; juo perkirsime gyvąjį 
vaikelį per pusę ir padalinsime abiem moterim po dalį“ 
Čia ta moteris, kurios vaikas tikrai buvo gyvas, ėmė pra- 
šyti valdovo maldaudama: „Brangus valdove, nežudyk 
vaikelio, atiduok jį jai!“ O kita sakė: „Ne, tenebūna nei jai 
nei man, prašau vaikelį dalinti pusiau!“ Dabar Saliamonas 
pamatė, katros moteriškės buvo gyvasis vaikas. Valdovas 
įsakė savo tarnams: „Atiduokite šitai gyvąji kūdikį, ne- 
žudykite jo, nes šita motina!“ Ir tikroji motina atgavo 
savo kūdikį. Šitas išminties pilnas Saliamono teismas pra- 
garsėjo visame krašte, 


Išvada. Išmintis yra labai brangi Dievo do- 
vana. „Išmintis geresnė už jėgas ir gudrus žmogus už ga- 
lingą“. (Išmint., 6, 1). 


Ką ir kada Doyydas paskyrė savo įpėdiniu? Ko Saliamo- 
nas prašė Dievo likęs karalium? Ar Dievas jo prašymą išklau- 
sė? Kaip Saliamonas išsprendė dviejų moteriškių ginčą dėl 
nugulto vaiko? 


44. Bažnyčios pastatymas ir pašventimas. 


(1. Saliamonas stato bažnyčią). Saliamono viešpatavi- 
mas buvo gražus ir ramus. Jokių karų jam viešpataujant 
nebuvo. Visame krašte žmonės vertėsi žemės ūkiu ir pre- 
kyba. , Žmonės buvo turtingi ir mylėjo savo valdovą. Iki šiol 
izraelitai teturėjo kilnojamą bažnyčią. Nuolatinė nekilno- 
jamoji bažnyčia buvo labai ųgikalinga. Taigi svarbiausias 
Saliamono darbas — tai a Nos, brangios ir puikios 
Jeruzolimos bažnyčios pastatymas. Bažnyčia buvo stato- 
ma ant aukšto Siono kalno ir iš visų pusių ištolo buvo 

matoma. Statė ją septynerius metus šimtas su viršum tūk- 
stančių darbininkų iš svetimų kraštų pargabentos brangios 
medegos. Pagaliau bažnyčia buvo užbaigta. Bažnyčia 
buvo taip puiki, kad tolimų kraštų valdovai važiuodavo jos 
pamatyti, 


(2. Bažnyčios pašventimas). Kada po septynių metų 
bažnyčia iš 
vidaus ir vir- 
šaus buvo už- 
baigta, Salia- 
monas,  Su- 
kvietęs iš vi- 
sos valstybės 
izraelio tau- 
tos vyresniuo- 
sius, iškilmin- 
giausiai ją 
pašventino ir 
perkėlė  jon 

Sandoros 
Skrynią. Baž- 
nyčios pa- 
šventimo  iš- 
kilmės  tęsė- 
si | aštuonias 
dienas. Salia- 
monas, auko- 
damas Dievui 


gausingas au- Izraelitai gabena bažnyčiai medžiagą iš svetimų 
Ž kraštų (žiūr. 103 pusl.) 


kas, atsiklau- 
pęs prieš aukurą karštai meldėsi, kad Viešpats Dievas 
išklausytų kiekvieno, kurs tik nusižeminusia širdimi 
toje naujoje bažnyčioje melsis. Saliamono malda buvo 
toki: „Viešpatie, Izraelio Dieve, jei tavęs dangus ir dangų 
dangūs negali sutalpinti, kaip tave sutalpins šitie namai, 
kuriuos aš tavo garbei pastačiau! Tačiau pažvelk į tavo 

tarno maldą ir išklausy k maloningai visus, kurie 
šitoje vietoje melsis!“ Dar valdovas savo mal- 
dos nebuvo baigęs, ūmai nusileido iš dangaus ugnis ir už- 
degė sudėtąsias ant aukuro aukas visų susirinkusių aky- 
vaizdoje. Praėjus kuriam laikui, Viešpats pasirodė Salia- 
monui antrą kartą ir pasakė: „Išklausiau tavo maldą ir 
tavo prašymą! Pašvenčiau šituos man pastatytus namus. 
Mano akys ir mano širdis bus čia per 
visas dienas!“ 

Išvada. Mylėkime mūs bažnyčias, padoriai 
jose elkimės, padėkime jas statyti ir puoš- 
ti. „Viešpatie, aš myliu tavo namų gražumą ir tavo garbės 
gyvenamąją vietą“. (Psalm. 25, 8). 


Kas pastatė Jeruzolimos bažnyčią? Ar ji buvo graži? Ko 
prašė Saliamonas per bažnyčios pašventimo iškilmes? Ar Vieš- 
pats Saliamono prašymą išklausė? 


45. Saliamono garbė ir amžiaus galas. 


(1. Saliamonas buvo turtingas ir garbingas). Viešpats, 
kaip buvo žadėjęs, suteikė Saliamonui didelius turtus. 
Daug pinigų ir turtų jis išleido bažnyčiai statyti, bet daug 
dar jam ir buvo likę. "Tuos turtus Saliamonas sunaudojo 
geriems tikslams. Jis pasistatydino sau gražiausius rūmus, 
į kuriuos panašių nebuvo nei vienoje kaimynėje valstybėje. 
Rūmai buvo pristatyti brangiausių ir gražiausių daiktų. 
Saliamono sostas buvo padirbtas iš dramblio kaulo ir visas 
nuklotas grynu auksu. Visi valdovo vartojamieji indai buvo 
taip pat iš gryno aukso. Apie rūmus buvo užveisti puikiausi 
sodai, iškasti tvenkiniai ir gražūs gilūs šuliniai. Rūpinosi 
Saliamonas ir savo valstybės bei žmonių reikalais. Sa- 
koma, kad anais laikais, Saliamonas buvęs turtingiausias, 
išmintingiausias ir garbingiausias pasaulio valdovas. Kai- 
mynai valdovai ir šiaip žmonės gerbė Saliamoną, norėjo 
jį matyti ir patys patirti tą dyviną išmintį, kuria jį Dievas 
buvo apdovanojęs, 

(2. Sabos karalienė stebisi Saliamono išmintimi). Net 
Sabos krašto (pietinėje Arabijoje) karalienė su skait- 
lingu palydovų būriu ir brangiomis dovanomis atkeliavo 
į Jeruzolimą apsilankyti pas Saliamoną ir pasidžiaugti jo 
išmintimi. Su Saliamonu pasikalbėjusi, pamačiusi jo iš- 
mintį, jo pastatytą bažnyčią, jo rūmus ir turtą, valstybės 
tvarką ir žmo- 
nių gerovę, ji 
tarė: „Tavo 
išmintis, tavo 
turtai ir dar- 
bai yra dides- 
ni už garsą, 
kurį aš būda- 
ma savo val- 
stybėje buvau 
apie tave gir- 
dėjusi!  Lai- 
mingi tavo 
pavaldiniai ir 
tavo tarnai, 
kurie stovi vi- 
suomet prie 
tavęs ir klau- 
sosi tavo iš- 
minties! "Te- 
būna pagar- 
bintas Vieš- 
pats, tavo Die- 
vas, kuris ta- 
ve pastatė izraelitų karaliumi!“  Apdovanojusi Saliamo- 
ną, auksu, dramblio kaulo išdirbiniais ir kitomis bran- 
giomis dovanomis, sugrįžo ta valdovė į savo kraštą. 


„Karalius Saliamonas senatvėje... (žiūr. 105 pusl.) 


(G. Saliamono nuodėmė, bausmė už ją ir mirtis). Tur- 
tai ir garbė labai dažnai prisideda prie įtraukimo žmogaus 
į nuodėmę. Panašiai buvo su karaliumi Saliamonu, Pa- 

senėjęs tas valdovas pasidavė pagundai ir sunkiai Dievui 
nusidėjo. Mat, tas išmintingas valdovas vedė svetimtautes 
žmonas ir pradėjo negražiai gyventi. Nedoras gyve- 
nimas visuomet aptemdo žmogaus protą. 
Lygiai taip pat atsitiko ir išmintingam Saliamonui. Jis 
norėdamas patikti savo stabmeldėms žmonoms, statė joms 
stabmeldiškas bažnyčias ir kartais pats joms padėdavo 
garbinti stabus. Tai buvo dideliausia nuodėmė, Savo blogu 
pavyzdžiu karalius piktino visą tautą. Dievas to nepakentė. 
Saliamonas už tą nuodėmę liko sunkiai nubaustas. Kartą 
atėjo į karaliaus dvarą Dievo siųstasis pranašas ir pasakė: 
„Tu, karaliau, peržengei Dievo įsakymus! Bausdamas tave 
už tą nuodėmę Dievas padalys tavo valstybę į dvi nelygi 
dali. Didesniąją tavo suskilusios valstybės dalį gaus tavo 
larnas, o mažesniąją tavo sūnaus ir tai tik dėl tavo tėvo, 
Dovydo, nuopelnų!“  Pranešęs Dievo bausmę pranašas iš- 
ėjo. Dievo žadėtoji bausmė greitai atėjo. Saliamonas mirė, 
ir tuojau po jo mirties izraelitų valstybė suskilo. 
Išvada. Kad išsisaugotų nuodėmės, kiek- 
vienas žmogus, ar jis būtų jaunas, ar senas, 


turi visuomet budėti ir vengti piktų pavo- 
jų. „Kas tariasi stovis, teveizdi, kad nepultų!“ (I Korint. 10, 12). 


Ar Saliamonas buvo turtingas? Kaip jis turtais naudojosi? 
Ko buvo atvykusi Jeruzolimon Sabos karalienė? Ką padaro 
žmogui nedoras gyvenimas? Kaip Dievas Saliamoną už nuo- 
dėmes nubaudė? 


žė ir E 1. valstybės 


(Daugmaž E m. pirm Kristaus gimimo) 

46. Valstybės suskilimas. 


(1. Roboamo žiaurumas). Saliamonas išviešpalavo Je- 
ruzolimoje lygiai 40 metų ir mirdamas paliko savo įpė- 
diniu sūnų Roboamą. Užėmęs savo tėvo sostą Roboa- 
mas nėjo tėvo pramintais takais. Jis jau savo viešpatavimo 
pradžioje pradėjo labai slėgti pavaldinius, o visą- tautą ap- 
krovė sunkiais nepakeliamais mokesniais. Žmonės vaitojo, 
skundėsi, bet kentė. Ilgainiui betgi pristigo ir jiems kantry- 
bės. Nebegalėdama ilgiau nešti sunkaus Roboamo jungo, 
visa tauta nusiuntė pas karalių savo pasiuntinius ir prašė 
sumažinti žmones slėgiančius mokesnius.  Roboamas tau- 
tos pasiuntiniams atsakė: „Gerai, eikite dabar namo, 0 po 
trijų dienų vėl sugrįžkite. "Tuomet aš jums duosiu atsa- 
kymą!“  Pasiuntiniai išėjo. Karalius Roboamas suvadino 
buvusius savo tėvo Saliamono patarėjus, išmintingus pri- 
tyrusius vyrus, ir klausė jų, ką reikia tautos pasiuntiniams 
atsakyti. Šie pasitarę atsakė karaliui: ,„Nusileisk, karaliau! 
Išklausyk tautos prašymo, o ji tau tarnaus per visas dienas!“ 
Bet Roboamas paniekino tų senesniųjų vyrų jam duotąją 
patarti. Šiuos išleidęs, jis susikvietė savo jaunus draugus, 
su kuriais kartu augo, ir klausė jų patarimo. Tų jaunikaičių 
patarimas buvo visai kitokis. Jie patarė karaliui ne tik ne- 
mažinti mokesnių, bet atvirkščiai, dar juos padidinti. Jau- 
nas Roboamas jų ir paklausė. Trečią dieną vėl susirinko 
tautos pasiuntiniai į karaliaus dvarą. Jie laukė karaliaus 
atsakymo. Roboamas išėjo pas pasiuntinius ir jiems sako: 
„Mokesnių aš nemažinsiu, aš dar juos didinsiu! Jei ne- 
klausysite, plaksiu, "Mano tėvas plakė jus botagais, aš gi 
jus plaksiu dygliuotais rimbais!“ 

(2. Dešimt padermių atsiskiria nuo Roboamo). Iš- 
girdusios tuos karaliaus Roboamo žodžius dešimt 
izraelitų tautos padermių pakėlė prieš ji maištą 
ir išsirinko sau karalium buvusį Saliamono mokesnių rin- 
kiką — 
i Jerobo- 

Išvada. Kalbėdami švelniai su visais susi- 
kalbėsime, gi kalbėdami rūsčiai — su niekuo. 

„Švelnus atsakymas laužo rūstybę, kieta šneka sukelia narsą“. 
(Patarl. 15, 1). 


Ką Saliamonas pasiskyrė savo įpėdiniu? „Kaip elgėsi ka- 
ralius Roboamas su savo pavaldiniais? Kaip ir dėlko izraeli- 
tų valstybė suskilo į dvi dali? Kokios buvo jų sostinės? Kaip 
vadinosi pirmieji jų karaliai? 


47. Izraelio ir Judo valstybių nykimas. 


(1. Izraelio ir Judo valstybių nesantaika ir savitar- 
piniai karai). Valstybės suskilimas pridarė izraelitams 
daug žalos. Mat, pasidalinusios Judo ir Izraelio valstybės 
nuolat savitarpy pešėsi ir kariavo. Dar blogiau, Norėda- 
mos viena kitai didesnį ir skaudesnį smūgį užduoti, jos 
dažnai kviesdavo sau pagalbon stabmeldžius kaimynus 
prieš tikrus savo brolius. Tos rietenos ir karai abi val- 
stybi kaskart vis labiau silpnino. Kartu su tuo silpnėjo 
taip pat senovės izraelitų tikėjimas ir men- 
kėjo žmonių dora. Ne tiktai paprasti žmonės, bet 
ir karaliai kaip Judo taip ir Izraelio valstybės užmiršę 
tikrąjį Dievą garbindavo stabus. Ypač tuo pragarsėjo 
Izraelio valstybės karaliai, 


(2. Dievas siuntė pranašus perspėti žmones). Dievas 
matė tas visas savo tautos nedorybes, labai dėliai to liūdėjo, 
tačiau beveik 400 metų kantriai laukė žmonių atgailos ir 
pas:taisymo. Per tą laiką Dievas siuntė izraelitams pr a- 
našus. Tai būdavo šventi vyrai, kurie perspėdavo su- 
klydusią tautą ir apreikšdavo jai Dievo valią. Visų jų čia 
kalbamajame laikotarpyje yra buvę apie 14 vyrų. Vieni 
pranašai veikė Izraelio valstybėje, kiti Judo valstybėje. 
Taigi tie pranašai perspėdavo žmones, karalius, išrodinė- 
Gavo jų nuodėmes ir kviesdavo visus, pametus stabmel- 
dystę, vėl grįžti prie tikrojo Dievo. Pranašai vaizdžiai 
piešė laimingus žadėtojo Išganytojo lai- 
kus, nurodinėjo didelę jo garbę, atėjimo 
vietą ir laiką. Tuo būdu jie norėjo savo tautiečius 


„WML 


419 — 


prie Dievo patraukti.  Matydami, kad žmonės eina savo 
keliais, kad jų perspėjimų neklauso, pranašai grasino 
visiems Dievo bausmėmis, jei nepasitaisysią. Niekas ne- 
gelbėjo. Izraelitai neklausė ir ėjo toliau nuodėmės keliais. 
Čia Dievo kantrybė pasibaigė ir neklaužadų tauta liko 
skaudžiai nubausta. Viena ir kita valstybė liko priešų pa- 
vergtos, visai sunaikintos, o jų žmonės ištremti vergijon 
į svetimus kraštus. 


Išvada. Nesantaika ir vaidai, ar jie būtų draugų 
tarpe, ar šeimynoje, ar tautoje, ar valstybėje, visados už- 
traukia nelaimes. 


Ar Judo ir Izraelio valstybės gyveno santaikoje? Dėlko 
juodvi savitarpy nesutiko? iKokių pasekmių abi valstybi iš to 
susilaukė? Kodėl Dievas nedorų valdovų ir jų žmonių nebau- 
dė? Kas yra pranašas? Kokiam tikslui Dievas siuntė izra- 
litams pranašus? 


A. Izraelio valstybė. 


(Nuo 975 iki 722 m. pirm Kristaus gimimo) 


Izraelio valstybė, kuriai priklausė 10 padermių ir kurios 
sostinė buvo Samarija, laikėsi viso 253 metus. Per tą 
laiką ją valdė 19 karalių, kurie buvo kilę ne iš vienos, 
bet iš daugelio įvairių šeimynų. Išskyrus tik vienui vieną, 
visi buvo blogi ir neklausė Dievo. Jie- garbindavo savo 
stabmeldžių kaimynų stabus ir nedorai gyvendavo. Val- 
dovų keliais ėjo ir pavaldiniai. Žmonių tarpe įsigalėjo ne- 
tikėjimas ir įvairūs blogiausi papročiai. Izraelio valstybėje 
įvairiais laikais veikė šie pranašai: Elijas, Elisiejus, 
Ozė, Amosas ir Jonas, Jie darė, ką tik galėjo, kad 
savo vientaučius ir jų valdovus pataisytų; veikė atsidėję, 
kad visi, metę stabmeldystę, vėl grįžtų prie tikrojo Dievo. 
Štai vienas kitas vaizdas, kaip pranašai veikė ir kaip 
jiems tas veikimas sekėsi, 

48. Pranašas Elijas. 


(1. Elijas praneša Dievo bausmę Achabui ir slepiasi pas 
Karito upelį). Septintasis iš eilės Izraelio valstybės kara- 
lius buvo Achabas. Jis buvo nedoresnis už visus 
pirma jo buvusius valdovus. Achabas vedė Si don c kara- 
liaus dukterį Jezabėlę, Ji buvo stabmeldė. Karalius no- 
rėdamas įtikti savo žmonai ir pats garbino stabą Baalį 
ir savo pavaldinius vertė tai daryti. Negana dar to, žmonos 
prašomas jis pastatė Baaliui šventyklą Samarijoje, par- 
kvietė iš žmonos tėvynės 450 Baalio kunigų, o tikrojo Die- 
vo kunigus liepė visaip persekioti ir žudyti. Daug žmonių, 
matydami tokį valdovo elgesį, taip pat suklydo: visi ėjo 
Baalio garbinti. Čia Dievas ir siuntė pas Achabą savo pra- 
našą Eliją, kad jis karalių ir jo žmoną perspėtų, ir praneštų 
Dievo bausmę už jų nuodėmes. Elijas nuėjęs pas karalių 
tarė: „Kaip gyvas yra Viešpats, nebus visame krašte nei 
rasos, nei lietaus tol, kol aš nepasakysiu, kad būtų!“ Pra- 
nešęs Dievo bausmę, pranašas išėjo. Prasidėjo niekad dar 
nematyta sausra.  Achabas ne tik nepasitaisė, bet supykęs 
norėjo pranašą sugauti ir nužudyti. O Elijas Dievui liepiant 
pasislėpė pas Karito upelį. Čia varnas kasdieną atneš- 
davo jam duonos ir mėsos, upelyje gi buvo vandens 
atsigerti, 


(2. Elijas eina į Sareptos miestą). Sausra nesibaigė. II- 
gainiui išdžiūvo ir Karito upelis. Tada Viešpats Elijui 
tarė: „Eik į Sareptos miestą, kuris yra jūros krante! Aš 
liepiau vienai to miesto našlei tave priglausti ir maitinti.“ 
Elijas nukeliavo į Sareptą. Pas miesto vartus jis rado našlę 
moteriškę, kuri rinko malkas. Pranašas jos paprašė kąs- 
nelį duonos ir vandens. Našlė jam atsakė: „Duonos aš ne- 
turiu. Turiu puode saują miltų ir truputį alyvos ąsotyje, 
tai ir visa mano maisto atsarga. Štai pasirenku malkų, 
einu namo, išvirsiu paskutinį kartą sau ir savo sūnui val- 
gyt, pavalgysiva ir lauksiva bado mirties“, | Elijas našlei 
tarė: „Nesirūpink! Badu mirti nereikės! Pirma iškepk man 

mažą paplotėlį, paskui išsikepsi sau ir savo sūnui.  Vieš- 
pats man yra sakęs: miltai puode nepasibaigs ir alyvos 
ąsotyje nepristigs, kol dangus vėl duos žemei lietaus!“ 
Našlė padarė taip, kaip jai pranašas buvo sakęs. Nuo to 
laiko jos maisto likučiai nemažėjo: puode vis buvo miltų, 
o asotyje alyvos, nors maitinosi trys — Elias, našlė ir 
jos sūnus. 


(G. Elijas prikelia iš numirusių našlės sūnų). Elijui 
Sareptoje begyvenant susirgo tos našlės sūnus ir mirė, Mo- 
tina savo vienintelio sūnaus labai gailėjosi ir verkė, Pasi- 
gailėjęs vargšės motinos ašarų, Elijas meldė Dievą saky- 
damas: „Viešpatie, leisk to jaunikaičio vėlėi sugrįžti atgal 
į jo kūną!“ Viešpats išklausė pranašo maldos, ir miręs 
jaunikaitis vėl atgijo. Našlė moteriškė labai jam už tai 
dėkojo ir sakė: „Dabar tikrai matau, kad esi paties Dievo 
pas mane atsiųstas, ir kad Dievo žodis yra šventa tiesa!“ 


Išvada. Viešpats niekuomet neapleidžia sa- 
vo žmonių, 


Kas buvo Achabas? Ar jis buvo ištikimas Viešpačiui? Ko- 
kią Dievo bausmę paskelbė Achabui Elijas? Ar Achabas pasi- 
taisė? Kodėl Elijas turėjo pasislėpti? Kodėl jis vyko į Sareptą? 
Kaip jis ten maitinosi? Kokį padarė stebuklą? 


49. Elijo auka. 


(1. Elijas sukviečia žmones ant Karmelio kalno). Elijo 
paskelbtoji sausra ilgai nesibaigė, Nelijo ištisus pusketvirtų 
metų. Viskas išdžiūvo ir sunyko. Visą kraštą ištiko dide- 
liausias badas. Dabar Viešpats Elijui tarė: „Eik ir pasi- 
rodyk Achabui! Jau laikas duoti žemei lietaus.“ Pranašas 
apleido vaišingąją Sareptos našlę, nuvyko į Samariją pas 
karalių Achabą ir tarė: „Sukviesk ant Karmelio kalno tavo 
pavaldinius ir tuos 450 Baalio kunigų, kurie čia tavo sosti- 
nėje gyvena“. Achabas, kas buvo sakyta, padarė. Žmonės 


ir kunigus sukvietė, pats taip pat užlipo ant kalno, Elijas 

į susirinkusius žmones taip prabilo: „Ar ilgai dar jūs svy- 
ruosite į abi pusi? Mat jei Viešpats yra Dievas, sekite 
paskui jį, jeigu gi Baalis, tai jo klausykitel“  Achabas ir 
žmonės jautėsi kalti ir visi tylėjo. Elijas tęsė savo kalbą 
toliau: „Aš esu vienui vienas Viešpaties pranašas. Baalio 
pranašų čia yra net 450. Atveskite mums du jaučiu. 
Teišsirenka jie vieną, kurį norės, jautį, aš paimsiu kitą. 
Tepapjauna jį, tesukapoja, tesukrauna jo mėsą ant aukuro, 
tepadeda malkų, bet ugnies teneimie, Ir aš panašiai pa- 
darysiu. Dabar teprašo jie Baalio, 0 aš prašysiu Vieš- 
paties, kad nusiųstų ugnį aukai uždegti. Katras ugnį aukai 
uždegti nusiųs, tas ir bus tikrasis Dievas!“ Visi žmonės | 
Elijo siūlymui pritarė, 


(2. Iš dangaus krenta ugnis ir uždega Elijo auką). 
Baalio kunigai papjovė jautį, sukapojo, sukrovė jo mėsą 
ant aukuro, ir nuo ryto iki vidudienio šokdami aplink 
aukurą šaukė: „Baali, dievaiti, išklausyk mus!“ Baalis ne- 
klausė. Minių minios žiūrėjo, kas čia bus, Elijas tyčiojosi 
iš vargšų stabo kunigų ir sakė: ,,Šaukite balsiau! Gal 
Baalis yra svečiuose, gal kelionėje, o maž miega, kad ne- 
girdi!“ Jie šaukė balsu, šokinėjo aplink aukurą iki va- 
karo, tačiau Baalis jų neklausė. Elijas pasakė miniai: 
„Dabar eikite šičion ir pažiūrėkite mano aukos!“ 


Elijas iš dvylikos akmenų pastatė aukurą, apkasė jį 
grioveliu, sukrovė malkas, uždėjo ant jų jaučio mėsą, auku- 
rą ir mėsą tyčia sulaistė vandeniu ir pradėjo melstis saky- 
damas: „Viešpatie, Abraomo, Izaoko ir Jokūbo Dieve, pa- 
rodyk šiandieną visiems čia susirinkusiems, kad tu esi 
izraelitų Dievas, o aš tavo tarnas! Išklausyk manęs, Vieš- 
patie, išklausyk manęs!“ Vos tik Elijas savo maldą baigė, 
staiga krito iš dangaus ugnis ir sudegino ne tik auką, mal- 
kas, bet ir pačius aukuro akmenis. Žmonės, tai matydami, 
parpuolė ant žemės ir balsiai išpažino: „Viešpats yra Die- 
vas! Viešpats yra Dievas!“ Elijas įsakė žmonėms visus 
Baalio pranašus sugauti. Žmonės juos sugavo ir nužudė. 


Šv. Senojo Įst. Istorija, 8 

Achabas ir Jezabėlė, nors ir matė tą aiškų Dievo stebūklą, 
bet nepasitaisė. 

(G. Elijui pasimeldus Dievas duoda lietaus). Achabas 
ir žmonės sugrįžo namo. Elijas užlipo ant pačios kalno 
viršūnės, ir musilenkęs iki žemės karštai meldė Viešpatį, 
kad liautųsi baudęs šalį sausra, kad duotų išdžiūvusiai 
žemei lietaus. | Iš jūros pusės pasirodė nedidelis debesėlis, 
išaugo į didelį debesį, kuris aptraukė visą dangų, ir pra- 
dėjo lyti gausus lietus. 

Išvada. Dievo bausmė veikia tol, kol nusi- 
dėjėlis pasitaiso. 


Kokiam tikslui Elijas kvietė karalių ir žmones ant Kar- 
melio kalno? Kokį jis padarė pasiūlymą? Ar Dievas Elijo 
maldos išklausė? Ar žmonės iš Elijo aukos pamatė, kad gar- 
bindami Baalį klydo? Ar karalius ir karalienė pasitaisė? 


50. Naboto vynuogynas. 


(1. Achabas įsigeidžia Naboto vynuogyno). Samarijo- 
je šalia pat karaliaus rūmų gyveno vienas žmogus vardu 
Nabotas. Jis turėjo kad ir nedidelį, bet labai gražų vy- 
nuogyną. "Tas vynuogynas patiko karaliui Achabui ir val- 
dovas užsimanė jį sau įsigyti. Jis kviečiasi į savo dvarą 
Nabotą ir jam sako: „Ar žinai ką, perleisk man savo vynuo- 
gyną! Aš tau duosiu už tai kitą, geresnį, arba užmokėsiu 
tau už jį tiek, kiek jis yra vertas.“ Nabotas valdovui atsakė: 
„Saugok mane Viešpatie, kad aš drįsčiau mano tėvų pali- 
kimą bent kam perleisti!“ Tikrai Mozės įsakymas draudė 
izraelitui savo tėviškę parduoti, Išgirdęs tokį atsakymą 
karalius taip susierzino, kad iš pykčio virto ant lovos ir 
negalėjo nei valgyti. 

(2. Jezabėlė priveda prie to, kad Nabotas užmušamas 
akmenimis). Čia ateina karalienė Jezabėlė ir klausia: 
„Kodėl tu toks susirūpinęs ir nieko nevalgai?“  Achabas 
jai atsakė: „Nabotas nenori man parduoti savo vynuo- 

gyno.“ Karalienė nuramino vyrą sakydama: „Kelkis ir 
valgyk! Naboto vynuogynas bus tavo.“ Tą pat dieną Jeza- 
bėlė parašė savo vyro vardu sostinės teisėjams tokį raštą: 
„Suraskite du vyru, kuriuodu paliudytų, kad Nabotas yra 
piktžodžiavęs Dievui ir įžeidęs karalių, nuteiskite jį už tai 
ir, išvedę už miesto, užmuškite akmenimis!“ "Teisėjai pa- 
darė visa, kaip jiems buvo Jezabėlės įsakyta. Surado du 
netikrų liudytoju, juodu paliudijo, teisėjai nuteisė, ir Na- 
botas už miesto liko užmuštas akmenimis. Šunys laižė 
jo kraują. 


(G. Achabas ir Jezabėlė susilaukia bausmės). Nabotas 
nebuvo gyvas. Jo vynuogyną jau buvo galima pasisa- 
vinti. Atsikėlęs kitą rytą Achabas ir Jezabėlė ėjo to vy- 
nuogyno apžiūrėti ir perimti jį savo nuosavybėn, Staiga 
vynuogyne pastojo jiedviem kelią pranašas Elijas ir tarė: 
„Tu nužudei nekaltą žmogų ir neteisėtai pasisavinai jo turtą. 
Taip sako Viešpats: toje pat vietoje, kur šunys laižė Na- 
boto kraują, laižys ir tavo kraują, o Jezabėlę šunys ir suės.“ 

Dievo paskelbtoji bausmė greitai atėjo. Po trijų metų 
Achabas kariaudamas su Sirijos karalium liko sunkiai 
sužeistas ir mirė. Ratai, kuriais jį sužeistą vežė namo, 
buvo apvarvėję kraujais. Kada tuos ratus plovė, atbėgę 
šunys laižė Achabo kraujus. Sostas atiteko tokiam žmogui, 
kuris nekentė Achabo ir jo šeimynos.  Įvažiuodamas iš- 
kilmingai pirmą kartą į sostinę, jis pamatė aukštai per 
langą gatvėn žiūrinčią pasipuošusią Jezabėlę ir liepė ją 
išmest per langą į gatvę. Jezabėlės kūną sumynė arkliais 
naujojo valdovo raiteliai, o paskui suėdė ją šunys. 

Išvada. Neteisėtu būdu“įgytas turtas nie- 
kam naudos neneša. 


Kodėl Achabas įsigeidė Naboto vynuogyno? Dėlko Nabo- 
tas nesutiko savo vynuogyno karaliui parduoti? Ką padarė 
Jezabėlė? Kaip Dievas Achabą ir Jezabėlę nubaudė? 

51. Pranašo Elisiejaus stebuklai. 


(1. Pranašo Elisiejaus asmuo ir jo veikimo būdas). 
Elisiejus buvo pranašo Elijo mokinys. Po savo mo- 
kytojo ugnies ratais į dangų paėmimo, kurį Elisiejus savo 
akimis matė, jis paveldėjo iš to mokytojo galią daryti 
stebuklus ir pranašauti. Taigi jis ir buvo lyg koks Elijo 
įpėdinis ir tęsė savo garsiojo mokytojo darbą Izraelio val- 
stybėje toliau, Elisiejaus, kaip pranašo, veikimo būdas buvo 
kitoks negu Elijo. Elisiejus darė daug stebuklų, per 
juos darė žmonėms daug gera, dėliai to visų 
buvo mylimas ir traukė žmones nuo stabmel- 
dystės prie tikrojo Dievo ir jo įstatymų. Eli- 
siejus išbuvo pranašu apie 50 metų. Štai keletas pavyzdžių, 
kaip Elisiejus veikė. 

(2. Elisiejus netinkamą gerti vandenį padaro geriamu). 
Vieną kartą Elisiejus atėjo į Jeriko miestą. To miesto 
gyventojai jam skundėsi ir sakė: „Gyventi mūsų mieste 
gerai, bet vanduo pas mus netikęs ir nesveikas“. Elisiejus 
jiems pasakė: „Na gi atneškite man naują druskos pilną 
kibirą!“ Kibiras su druska buvo atneštas. Pranašas paėmė 
druską, dideliausio žmonių būrio lydimas išėjo pas šaltinį, 
iš kurio visas miestas nešdavo vandenį, subėrė druską į 
šaltinį ir tarė: „Taip sako Viešpats: šitą vandenį aš darau 
geriamą ir sveiką“. Nuo to laiko šaltinio vanduo pasidarė 
tinkamas gerti ir sveikas. 

(G. Elisiejui prašant Dievas baudžia nedorus vaikus). 
Iš Jeriko Elisiejus keliavo į Betelio miestelį. Čia nuo 
seno buvo garbinamas aukso veršis. Iš Betelio stabmel- 
dystė plito po visą plačią apylinkę. Stabmeldžiai to mie- 
stelio tėvai mokė savo vaikus tyčiotis iš tikrojo Dievo, kū- 
nigų ir garbintojų. Prieš įeisiant Elisiejui į miestelį, jį 
patiko didelis vaikų būrys, kurie žaidė šalia kelio. Pamatę 
pranašą, kurio galva buvo nuplikusi, vaikai ėmė iš jo ty- 
čiotis ir sakė: „Tu pliki, eikš čia! Pliki, eikš pas mus!“. 
Elisiejus atsisukęs pagrąsino nedoriems vaikams Viešpaties 

vardu. Vaikai tyčiotis nesiliovė. Elisiejus prašė Viešpa- 
ties užtarimo. Staiga iš netolimo miškelio atbėgo du lokiu 
ir kaip bematant sudraskė 42 vaiku. 


(4. Elisiejus gydo raupsais sergantį ligonį). Susirgo 
baisia raupsų liga Širijos karaliaus kariuomenės vadas 
Naamanas. Pas jį tarnavo izraelitė tarnaitė. Ji tarė 
savo pono žmonai: „Jeigu tik mūsų ponas nuvyktų į mano 
tėvynę Samariją pas pranašą Elisiejų, jis tuojau išgytų!“ 
Žmona pasakė apie „tai savo vyrui.  Naamanas nieko ne- 
laukdamas su dideliu palydovų būriu, su daugeliu vežimų 
ir tarnų, vežinas brangiomis dovanomis iškeliavo į Sa- 
mariją. Laimingai atvykęs pasibeldė į pranašo Elisiejaus 
namelio duris ir pasakė, ko čia atvažiavęs. Pats Elisiejus 
pas ligonį neišėjo, bet per savo tarną jam pasakė: „Keliauk 
prie Jordano upės, nusiplauk joje septynis kartus ir būsi 
sveikas!“ Ligonis buvo nepatenkintas, kad pranašas nei 
pamatyt jo nesiteikė. Jis savo tarnams sakė; „Aš tikėjausi, 
kad pranašas pas mane išeis, pasimels ir tuo mane išgydys. 
Tuo tarpu jis man sako nusiplauti Jordane. Kuo mūsų 
Sirijos upių vanduo blogesnis yra už izraelitų upių vande- 
nį?“ Tačiau ligonio palydovai kitaip manė. Jie sakė, kad 
pranašo žodžių reikią klausyti.  Naamanas sutiko, nuvyko 
pas Jordaną, nusiplovė septynis kartus, ir tuoj iš savo ligos 
pasveiko. Sugrįžęs pas Elisiejų jis dėkojo ir sakė: „Nėra 
kito Dievo kaip izraelitų Dievas! Nuo šio laiko aš tik jam. 
tarnausiu, jam aukas aukosiu!“ Naamanas norėjo duoti 
Elisiejui dovanų, bet pranašas nuo jų atsisakė, Naamanas 
išvažiavo namo. 


(5. Elisiejus baudžia gobšą Giezį).  Elisiejus turėjo 
tarną, kurio vardas buvo Giezis. Jis buvo didelis gobšas. 
Giezis pasivijo dar per miestą tebevažiuojantį Naamaną ir 
jam sako: „Pas mano poną atėjo du neturtingų jaunikaičiu. 
Jis nieko negali jemdviem duoti, nes ir pats nieko neturi. 
Duok jiem per mano poną vieną talentą sidabro ir dvejus 
naujus rūbus!“ Naamanas mielai sutiko. Jis davė dvigubai 

tiek, kiek Giezis prašė. Giezis dovanas paslėpė ir vėl su- 
grįžo namo. Elisiejus jo paklausė: „Kur tu buvai, Giezi?“ 
Giezis gynėsi niekur nebuvęs išėjęs. Tada jam pranašas ir 
sako: „Kam tu meluoji? Aš visa žinau, visa mačiau. "Tu 
paėmei nuo Naamano sidabrą ir rūbus, bet ir jo raupsai 
tau prilips!“ Ir tikrai. Giezį čia pat išbėrė raupsai, 


Išvada. Godulystė yra visų piktumų šaknis. 


Kieno mokinys buvo Elisiejus? Kur jis veikė? Kokiu bū- 
du jis ėjo pranašo pareigas? Kaip Elisiejus netinkamą gerti 
vandenį padarė geriamu? Už ką liko nubausti nedori Betelio 
miestelio vaikai? Kaip Elisiejus išgydė Naamaną? Už ką ir 
kam Naamano liga prilipo? 


52. Pranašas Jonas. 


(1. Jonas nori pasislėpti nuo Viešpaties). Po Elisiejaus 
mirties Izraelio valstybėje veikė pranašas Jonas. Vieną 
kartą jis išgirdo Dievo balsą, kuris jam sakė: „Eik į Ni- 
nivos miestą ir skelbk jo gyventojams atgailos reikalą, 
nes jų nuodėmės labai didelės!“  Niniva buvo Asirijos sos- 
tinė, labai didelis miestas. Eiti į nežinomą kraštą, skelbti 
tokiame didmiestyje  atgailą Jonas pabūgo ir nutarė nuo 
Viešpaties pasislėpti. Jis nuėjo į Joppos uostą, rado 
ten laivą, kuris plaukė į Ispaniją, užsimokėjo kelionės 
pinigus, sėdo ir išplaukė. 


(2. Joną praryja jūros žuvis). Vos, tik laivas išplaukė 
į jūrą, staiga pakilo dideliausia audra. Jūra šėlo, vėjas ir 
bangos vis didėjo, buvo pavojaus, kad laivas gali sudužti 
1r paskęsti. Jūrininkai ir keleiviai nusiminė, visi ėmė mels- 
tis, kaip kas mokėjo. Kad laivą palengvintų ir pavojų pra- 
šalintų, prisėjo sunkesnius daiktus išmesti į jūrą. O audra 
vis didėjo. Visi bėgiojo, rūpinosi, tik vienas Jonas ramiai 
sau miegojo apatinėje laivo patalpoje. Vienas jūrininkas 
ji prikėlė sakydamas: „Kaip tu gali miegoti tokiame pa- 
vojuje? Kelkis ir melski tavo Dieyą, kad mes nepaskęs- 

tume!“ Jonas atsikėlė. Pavojui vis didėjant, jūrininkai 
ėmė taip kalbėtis: „Reikia mesti burtus. Gal surasime, kas 
yra tokios baisios audros kaltininkas!“ Burtą ištraukė Jo- 
nas. Dabar jis atvirai pasisakė, kas esąs, koki esanti jo 
nuodėmė, ir tarė: „„Meskite mane į jūrą, ir ji nurims! Aš 
žinau, kad dėl mano nuodėmės Dievas leido audrai pakilti“. 
Jūrininkams Jono pagailo, jie bandė jį privežti prie kranto 
ir išleisti. Bet audra ėmė šėlti dar labiau ir vilnys nešė 
laivą atgal į jūrą. Jūrininkai paėmė ir išmetė Joną į van- 
denį. Audra kaip bematant nurimo. Jonas meldė Viešpatį, 
kad gelbėtų. Dievas jo maldos išklausė. Atplaukė labai 
didelė jūros žuvis ir pranašą prarijo. Žuvies viduriuose 
Jonas išgyveno tris dienas, ir nieko bloga jam ten neatsiti- 
ko. Trečią dieną, Dievui taip liepiant, didžuvė priplaukė 
ir išspjovė Joną krantan. 


(G. Jonas vyksta Ninivon ir skelbia joje atgailą).  Da- 
bar Viešpats vėl tarė Jonui: „Eik į Ninivos miestą ir skelbk 
jo gyventojams atgailą!“ Jonas, po to kas buvo įvykę, ne- 
prieštaravo ir nukeliavo Ninivon. Eidamas to didmiesčio 
gatvėmis jis garsiai šaukė: „Atgailokite ir taisykitės! Jei 
per 40 dienų nepasitaisysite, Niniva bus sugriauta!“ Nini- | 
viečiai įtikėjo Jono pamokslams. Visi nuo mažo iki didelio, 
nuo karaliaus iki menkiausio žmogaus apsibarstė galvas 
pelenais, apsivilko gedulo rūbais, pasninkavo ir meldė 
Dievą, kad jis atleistų jiems visas nuodėmes. Dievas matė 
žmonių atgailą, pasigailėjo ir miesto nebaudė, 


(4. Viešpats parodo Jonui, kad žmonių reikia gailėtis). 
Tuo tarpu Jonas, apskelbęs Viešpaties valią, išėjo už miesto 
ir laukė, kas čia bus. Praėjo 40 dienų. Dievas miesto ne- 
baudė. Jonas labai nuliūdo. Pranašui rodėsi, kad jo žodžiai 
eina niekais. Čia Viešpats jį ir pamokė, kad žmonių gai- 
lėtis reikia. O pamokė taip. Buvo labai karšta diena. 
Saulė degino negailestingai. Jonas alpo nuo karščio, Die- 
vui leidus, per naktį ten užaugo didelis lapuotas žolių krū- 
mas, kuris dieną dengė pranašo galvą nuo saulės kaitros. 

Jonas.džiaugėsi gražiu pavėsėliu. Kitą rytą, taip pat Dievui 
leidžiant, kirminas pagraužė žolių šaknis ir krūmas nuvyto. 
Saulė vėl negailestingai kaitino pranašo galvą. Jonas pa- 
sigedo krūmo ir ėmė dejuoti, kad jo jau nebėra. Dabar 
Dievas Jonui ir tarė: „Tu gailiesi žolės, kurios nesodinai. 
Per vieną naktį ji užaugo, per kitą nudžiūvo. O aš pagal 
tavo noro turėčiau nesigailėti Ninivos miesto, kuriame šalia 
blogų yra daug ir gerų žmonių, kuriame be to yra tiek 
daug gyvulių!“ Jonas pamatė klydęs. Greitai jis pagrįžo į 
savo tėvynę ir kvietė izraelitus atgailoti niniviečių pavyz- 
džiu. . Tačiau jo žodžių čia niekas neklausė, 

Išvada. Dievas yra kiekvienoje vietoje: jis 


mato visa, girdi visa, žino visa. Nuo Dievo pasislėpti 
negalima, 


Didžiulis Ninivos miestas buvo ant Tigro upės kranto. 
Tai buvo garsios senovės Asirijos valstybės sostinė. Praslinkus 
daugmaž apie 100 metų po Jono pamokslų Ninivoje Asirija 
nugalėjo ir panaikino Izraelio valstybę. 


Dėlko Jonas norėjo pasislėpti nuo Viešpaties? Kaip jis 
bandė pasislėpti? Ką padarė su juo jūrininkai? Kaip Jonas 
išsigelbėjo? Ar niniviečiai pasitaisė? Kokiu būdu Dievas mo- 
kina Joną, kad žmonių reikia gailėtis? 


53. Izraelio valstybė žūna, 


(1. Izraelio valstybės žmonės ir karaliai buvo nedori). 
Izraelio valstybės žmonės ir karaliai buvo blogi ir neklausė 
Dievo nei jo pranašų: Jie garbindavo savo stabmeldžių 
kaimynų stabus ir nedorai gyvendavo. Paskutinysis, de- 
vynioliktasis iš eilės, Izraelio. valstybės karalius buvo 
Ozė. Jam viešpataujant stabmeldystė ypač labai buvo 
išsiplatinusi. Tuo laiku Izraelio valstybės žmonės, buvo 
pradėję garbinti. žiaurų stabą Molochą, kurio garbei 
degindavo nekaltus gyvus kūdikius, Tai buvo -baisenybė! 
Deginimų vaikučių verksmas, pasiekė aukštą dangų, ir iš 
ten krito. ant tos valstybės Dievo bausmė, 

(2. Priešai sugriauna Samariją ir žmones išsivaro nes 
laisvėn). Štai, Dievui leidus, Izraelio valstybę užpuolė ga- 
lingas Asirijos karalius Salmanasaras. Izrae- 
litai narsiai gynėsi, tačiau atremti galingo priešo negalėjo. 
Salmanasaras apgulė ir po trijų metų paėmė valstybės so- 
stinę Samariją. Miestas tapo visai sugriautas ir sunai- 
kintas. Beveik visi žmonės drauge su karalium liko pa- 

imti vergais ir išvaryti Asirijon. Niekas iš ten jau namo 
nebesugrįžo.. Į išvarytų gyventojų paliktas tuščias vietas 
Asirijos valdovai atkėlė kelias savo valstybės tautelės. 
Ilgainiui jos susimaišė su likusiais dar čia izraelitų .liku- 
čiais ir iš to mišinio kilo samariečių tauta, išlikusi Palesti- 
noje net iki šiai dienai. Taip pasibaigė Izraelio valstybė. 
Tai įvyko 722 metais pirm Kristaus gimimo. 

Išvada. Už nuodėmes Dievas baudžia ne tik 


ai4skirus žmones bet taip pat šėimynas, 
tautas ir valstybes. 

Kaip Izraelio valstybėje žmonės gyveno: ar tikėjo Dievą, 
ar buvo dori? Prie kokio karaliaus stabmeldystė buvo labiau- 
siai išsiplatinusi? „Kaip ir kada žuvo Izraelio valstybė? Ką 
priešai padarė su žmonėmis? 


54. Tobijas Ninivoje. 


(1. Tobijas buvo doras ir darė žmonėms daug gera). 
Asirijon išvarytų nelaisvių tarpe buvo vienas itin pasitū- 
Trintis ir dievobaimingas izraelitas vardu Tobijas. Jo 
žmona vadinosi Ona. Juodu turėjo sūnų taip pat vardu 
Tobijas. Tobijas nuo pat savo jaunystės buvo uolus tikrojo 
Dievo garbintojas ir jo įsakymų šventai laikėsi, Dar tebe- 
gyvendamas savo tėvynėje, jis vengė tų tautiečių, kurie 
garbino karalių pastatytus aukso veršius, o visomis dides- 
nėmis šventėmis keliaudavo į Jeruzolimą, lankydavo baž- 
nyčią, melsdavosi ir atnašaudavo Dievui aukas. Toks 
Tobijo uolumas patiko Viešpačiui. Dievas laimino to vyro 
darbus ir reikalus, kada jis kartu su kitais Izraelio valsty- 
bės žmonėmis pateko Asirijos vergijon.  Tobijas apsigy- 
veno pačioje Ninivoje. Jis įgijo didelę malonę pas karalių 
Salmanasarą. Karalius suteikė jam teisę gyventi, kur jis 
norėjo, ne taip kaip kitiems vergams. Tobijas vertėsi pre- 
kyba ir igijo didelių turtų. Savo turtą ir teisę gyventi, kur 
norėjo, Tobijas sunaudojo gailestingiems darbams. Vargo 
aplinkui buvo daug. Taigi Tobijas lankė izraelitų vergų 
gyvenamąsias vietas, šelpė vargšus, dengė nuogus, guodė 
nuliūdusius ir nusiminėlius. Tose kelionėse jis pasiekė net 
tolimą Rageso miestą. Radęs čia vieną neturtingą savo 
tautietį Gabelį, Tobijas paėmęs parašą paskolino jam 
10 talentų sidabro. Taip buvo tol, kol gyvas buvo kara- 
lius Salmanasaras. Prie jo sūnaus izraelitų — vergų pa- 
dėtis labai pasunkėjo. Naujas valdovas izraelitų nekentė, 
juos visaip persekiojo ir žudė. Užmuštų izraelitų kūnus * 
nevalia buvo laidoti. Tačiau Tobijas labiau bijodamas 
Dievo negu karaliaus, nenustojo gera daręs vargšams ver- 


Na 

gams. Jis užmuštų kūnus rinkdavo ir slėpdavo savo na- 
muose, o sulaukęs nakties, slaptai juos laidodavo. Kada 
karalius tai sužinojo, jis liepė tuojau atimti visą Tobijo 
turtą, o į patį nužudyti. Tobijas, kartu su žmona ir sūnum, 
visa palikęs, pabėgo iš Ninivos ir slapstėsi pas gerus 
žmones tol, kol pats karalius liko nužudytas. Tada jis vėl 
grįžo į savo namus ir darė, kaip daręs, gera savo varg- 
šams tautiečiams, 


(2. Dievas bando Tobijo gerumą). Vieną kartą Tobi- 
jas, belaidodamas numirėlius labai nuvargęs, sugrįžo vėlai 
namo. Pakrito savo namo pastogėje ir kaip bematant už- 
migo. Pastogėje būta kregždžių lizdo. Iš jojo iškrito šiltas 
kregždės mėšlas ir pataikė tiesiog Tobijui į akis. Tobijas 
tuojau apako. Po kelių metų jo šeimyna pravalgė visa, ką 
turėjo, ir susilaukė didelio vargo. Tobijo giminės ir kai- 
mynai juokėsi iš jo sakydami: „Na gi, ką tu turi dabar iš to, 
kad buvai doras, kad šelpdavai pavargėlius, kad laidodavai 
numirėlius?“ Bet gerasis Tobijas šitų ir panašių kalbų ne- 
bojo, dėliai savo nelaimės ir vargo nėkiek nenusiminė, ten- 
kinosi tuo, ką turėjo, ir dėkojo Dievui taip pat, kaip jaunas, 
sveikas ir turtingas būdamas. Jo žmona Ona eidavo pas. 
svetimus austi ir iš to uždarbio nedidelė Tobijų šeimyna 
maitinosi. Taip praėjo nemaža laiko. Tobijas paseno. 
Manydamas, kad greitai reikės mirti, jis. pasišaukė savo 
sūnų ir taip jį mokino: „Mano sūnau, per visą savo gy- 
venimą turėk Dievą širdyje ir saugokis nuodėmės] Gerbk 
savo motiną, kol ji bus gyva! Gailėkis vargšų ir šelpk juos, 
kuo ir kaip galėsi! Žinok, kad taip darydamas patiksi Vieš- 
pačiui ir būsi laimingas!“ Sūnus pasižadėjo daryti taip, 
kaip tėvas mokė. Čia tėvas dar pasakė apie Gabeliui pa- 
skolintus pinigus ir pavedė juos sūnui atŠiimti. Reikėjo 
keliauti Rageso miestan. Jaunasis Tobijas pradėjo rengtis 
kelionėn. 

Išvada. Gailestingas žmogus gera daro sa- 


vo sielai. „Tikėjimas, jei jis neturėtų gerų darbų, yra 
miręs“. (Jokūb. 2, 17). 

Koks buvo Tobijas jaunas būdamas? Kur jis gyveno pa- 
tekęs vergijon? Rokiu būdu jis ten darydavo gera savo tau- 
tiečiams? Ar ilgai taip tęsėsi? Koki nelaimė ištiko Tobiją ir 
jo šeimyną? Ar Tobijo gerumas nelaimėje pasikeitė? 


55. Jaunojo Tobijo kelionė į Mediją. ' 


(1. Angelas Rafaelis lydi Tobiją kelionėje). Gabelis, 
kuriam Tobijo tėvas buvo paskolinęs 10 talentų sidabro, 
gyveno Rageso mieste, Medijoje. Iš Ninivos į Ragesą 
pėsčiam reikėjo eiti apie mėnesį laiko. Į tokią tolimą kelio- 
nę senasis Tobijas nenorėjo išleisti savo sūnaus vieno. Jis 
jam patarė susirasti sau ištikimą kelionės draugą. Sūnus 
išėjo į miestą tokio draugo ieškoti. Greitai sutiko gražų 
jaunikaitį, pasirengusį kelionei. Tobijas nežinojo, kad tai 
buvo angelas. Jis jaunikaičio paklausė: ,,Ar tu žinai kelią 
į Ragesą?“, ir gavęs atsakymą: „Taip, žinau“ — nusivedė 
ji pas savo tėvą. Tėvas laimino sūnų ir jo draugą-vadovą 
sakydamas: „Keliaukita laimingai! "Tebūna su judum 
kelionėje Viešpats, ir jo angelas judu telydi!“  Tobijas atsi- 
sveikino su savo tėvais ir to vadovo bei +šunelio lydimas 
iškeliavo. Pirmą naktį keleiviai nakvojo ant Tigro upės 
kranto. Tobijas nuėjo į upę nusiplauti kojų. Čia staiga 
puolė ant jo didelė žuvis ir norėjo praryti. Nusigandęs To- 
bijas šaukėsi vadovo pagalbos. Tas sušuko: „„Griebk ją už 
žandų ir trauk lauk!“ Tobijas ištraukė žuvį ant kranto. 
Vadovas vėl tarė: „Išskrosk tą žuvį ir pasiinik jos tulžį! 
Tai geri vaistai“. Tobijas taip ir padarė. 

(2. Sara išteka už Tobijo). Ilgai keliavę Tobijas ir jo 
vadovas atėjo į Ekbatano miestą. Pusę kelio į Ragesą 
dar nebuvo nueita, Dabar vadovas Tobijui tarė: „Šitame 
mieste gyvena tavo giminaitis Raguelis. Jis turi vien- 
turtę dukterį Sarą. Mudu pas jį užeisiva. Prašyk tėvų — 
jie Sarą leis už tavęs“. Tobijas su draugu užėjo pas Ragu- 
elį. Pasisakė, kas esąs ir kur einąs. -Raguelis labai apsi- 
džiaugė pamatęs savo giminaitį. Dabar Tobijas ir pradėjo 


prašyti tėvų leisti už jo dukterį Sarą. Raguelis sutiko. Jis 
suglaudęs Tobijo ir Saros rankas maldingai tarė: „Abra- 
omo, Izaoko ir Jokūbo Dievas tebūna su jumis, tesuriša ir 
tepalaimina judu!“ Kol vestuvės pasibaigė, Tobijo kelio- 
nės draugas nuvyko į Ragesą ir parnešė iš Gabelio atsi- 
imtus pinigus. 

(G. Senasis Tobijas praregi). Dėliai įvykusių vestuvių 
užtruko Tobijo namo sugrįžimas. Nesulaukdami sūnaus 
pargrįžtant, seni tėvai labai nerimo. Tobijo motina kas- 
dieną išeidavo už miesto, užlipdavo ant kalnelio viršūnės, 
auo kurios buvo toli matyti, ir žiūrėjo, ar negrįžta sūnus. 
Galų gale ji pamatė sūnų grįžtant. Skubiai parėjo namo 
ir pranešė apie tai savo vyrui. Tuo tarpu vadovas taip jau- 
najam Tobijui kalbėjo: „Sugrįžęs namo padėkok Dievui! 
Žuvies tulžimi patepk tėvo akis ir jis tuojau vėl praregės“. 
Tėvai laukė sūnaus kieme. Visi pasibučiavo, apsiverkė iš 
džiaugsmo ir karšta malda dėkojo Dievui už laimingą ke- 
lionę. Dabar jaunasis Tobijas priėjo prie tėvo ir patepė jo 
akis tulžimi. Aklas tėvas tuojau praregėjo. Sara su tar- 
nais ir kraičiu keliavo palengviau. Ji tik po 7 dienų atvyko 
į Ninivą. Tobijo namuose visi džiaugėsi ir linksminosi. 

(4. Tobijo vadovas pasisako, kas jis toks). Tobijas ap- 
sakė savo tėvui visa, kiek gera jam buvo padaręs vadovas 
kelionėje. Tėvas su sūnumi pasikvietė pas save vadovą ir 
norėjo jam už tai užmokėti. Juodu pasiūlė jam pusę par- 
vežtų iš Gabelio pinigų. Gerasai vadovas į tai atsakė: „Pi- 
nigų man nereikia. Garbinkite Dievą ir jam už visa dėko- 
kitel“ Senajam gi Tobijui jis tarė: „Kada tu su ašaromis 
akyse laidodavai numirėlius, aš tavo maldas nešdavau pas 
Dievo sostą. Kadangi tu buvai ištikimas Viešpačiui, tai jis 
norėjo dar tave išbandyti ir tu apakai, Dabar gi Viešpats 
mane siuntė tave išgydyti. Tu vėl regi. Aš esu Rafaelis 
arkangelas, vienas iš septynių, kurie stovi prieš Viešpatį!“ 
Tai taręs išnyko. Tobijai perpuolė ant žemės i: dėkojo 
Viešpačiui. Senasis Tobijas dar gyveno 42 metu. Taip Die- 
vas jam atsimokėjo už tikėjimą ir dorą gyvenimą. 

Išvada. Dorus ir gerus žmones Dievas ban- 
do. Išbandęs, jei pasirodo esą verti, dar didesnių malonių 
jiems suteikia. 


Kas buvo jaunojo Tobijo vadovas į Mediją? Kur Tobijas 
vedė žmoną? Kaip ji vadinosi? Kaip jis atgavo iš Gabelio 
paskolintus pinigus? Kaip senasis Tobijas praregėjo? Dėlko 
jis buvo apakęs? 


B. Judo valstybė. 


(Nuo 975 iki 588 m: pirm Kristaus gimimo) 


Judo valstybė, kuriai priklausė Judo ir Beniamino pa- 
dermės ir kurios sostinė buvo Jėruzolima, laikėsi viso 387 
metus. Per tą laiką ją valdė 20 karalių, kurie visi 
buvo kilę iš Dovydo giminės. Iš jų tik 7 buvo dievobai- 
mingi ir geri. Visi gi kiti garbino stabus ir nedorai gy- 
vendavo. Paskui valdovus ėjo ir pavaldiniai. Žmonių tarpe 
taip pat įsigalėjo netikėjimas ir įvairios nedorybės. Judo 
valstybėje iki Babilono vergijos pradžios įvairiais 
laikais veikė šie pranašai: Joelis, Abdijas, Mike- 
jas, Izajas, Naumas, Abakukas, Sofonijas 
ir Jeremijas. Pranašai darė visa, ką galėjo, kad savo 
tautiečius ir jų valdovus atitrauktų nuo stabmeldystės ir 
sugrąžintų prie tikrojo Dievo. Žemiau dedamas vienas 
antras vaizdelis rodo, kaip pranašai veikė Judo valstybėje. 


56. Pranašas Izajas. 


(1. Izajo asmuo ir pašaukimas). Keturi pranašai turė- 
jo ypatingą Dievo dovaną, kurios pas kitus nerandame. 
Jie matė abeitį lyg dabartį, ir paliko apie ją 
daug pranašysčių. Dėlto jie yra vadinami didžiaisiais 
pranašais. I zajas buvo pirmasis toks ateities regėtojas 
— pranašas. Pranašu būti jį iškilmingai pašaukė pats Vieš- 
pats Dievas 759 metais pirm Kristaus gimimo. Uždėtąsias 
sau pranašo pareigas Izajas ėjo labai sąžiningai per 60 

su viršum metų. Jis pragyveno net 4 Judo valstybės ka- 
ralius. 

(2. Izajas skelbia savo tautiečiams atgailos pamokslus). 
Izajas, paties Dievo pašauktas pranašu, ėjo skersai ir iš- 
ilgai per Judo valstybę, rodė žmonių ir valdovų nedory- 
bes, kvietė visus atgailoti ir taisytis“ Matydamas, kad 
atgailos ir pasitaisymo nėra, jis grasindavo tautai Dievo 
bausmėmis, kurios vėliau tikrai ją ištiko. Štai, kaip aiš- 
kiai ir be baimės Izajas žmonėms kalbėdavo: „Klausyki- 
tės, jūs dangus ir žemė! nes Viešpats kalba: Aš užaugi- 
nau sūnus, jie gi paniekino mane. Jautis pažįsta savo savi- 
ninką ir asilas savo valdovo prakartą. Izraelis gi manęs 
nepažįsta, ir mano tauta neturi išmanymo!“ — „Apsimaz- 
gokite, būkite nesutepti! Liaukitės piktai darę! Jei jūsų 
nuodėmės būtų kaip škarlatas, jos bus išbaltintos kaip 
sniegas! Jeigu gi jūs taisytis nenorite ir vesite mane į rū- 
stybę, jus prarys kalavijas!“ 

Tačiau žmonės tų taip aiškių pranašo žodžių neklausė 
ir rengė sau aiškią pražūtį. 

(G. Izajas nurodo savo tautiečiams ateinantį Išgany 
toją). Negalėdamas patraukti žmonių į atgailą ir pasi- 
taisymą per savo pamokslus, Izajas rodė jiems atei- 
nantį Išganytoją. Manė, kad dabar žmonės tikrai 
susipras ir pasitaisys. Izajo pranašystės apie Išganytoją 
yra labai svarbios. Pranašas aiškių aiškiausiai pasako, 
kad Išganytojo motina būsianti mergaitė, 
kad pats Išganytojas būsiąs Dievas, kad 
jis darysiąs stebuklus, kad kentėsiąs ir 
mirsiąs, kad būsiąs išaukštintas ir kad jo 
įkurtoji valstybė (= Bažnyčia), būsianti di- 
delė. Izajas visa tai taip aiškiai apie Išganytoją pasako, 
lyg tarytum jis būtų evangelistas, kuris pasakoja Jėzaus 
gyvenimą. Štai Izajo žodžiai: 

Išganytojo gimimas: „Štai, mergaitė pradės ir pagimdys 
sūnų, ir jis bus vadinamas vardu Emanuelis (t. y. su mumis 
Dievas). 7, 14. 

Dievystė: „Mums gimė kūdikis ir mums duotas yra sū- 
nus, Ant jo peties yra padėtas viešpatavimas. Jis bus vardu: 
Stebėtinas, Patarėjas, Galingasis Dievas, Būsimojo amžiaus Tė- 
vas, Ramybės Kunigaikštis“. 9, 6. 


Stebuklai: „Sakykite silpnasieliams: štai, pats Dievas ateis 
ir išgelbės jus! Tuomet atsivers aklųjų akys ir kurtinių ausys 
bus atkimštos. Tuomet raišas šokinės kaip briedis, ir nebylių 
liežuvis bus palaidas“. 35, 4—6. 


Kančia: „Jis paniekintas ir paskutinis iš žmonių, jis skaus- 
mo vyras. Tikrai jis ėmė ant savęs mūsų skausmus, ir nešė 
inūsų sopulius. Mes jį laikėme tarsi raupsuotu, Dievo užgautu 
ir pažemintu. Jis buvo sužeistas dėl mūsų neteisybių, sudaužytas 
dėl mūsų kaltybių. Plakimas dėl mūsų ramybės puolė ant 
jojo, ir jo randais mes esame pagydyti. Jis buvo paaukotas, 
nes pats norėjo, ir neatvėrė savo burnos. Kaip avis vedama 
piauti ir kaip avinėlis nutilsta prieš tą, kuris jį kerpa, taip ir 
jis neatvėrė savo burnos“. 53, 3—7. 

Išaukštinimas: „Tautos jį maldaus. Jo kapas bus garbin- 
gas“. 11, 10. 

Valstybės didumas: „Štai, aš paskyriau tave pagonių švie- 


sa, kad tu būtumei mano išgelbėjimas iki žemės pakraš- 
čių“. 49, 6. 


Išvada: Dievas labai myli tuos žmones, ku- 
rie savo pašaukimo ar luomo pareigas ei- 
na sąžiningai ir gerai. 


Kas buvo Izajas? Kas jį pašaukė pranašu? Kur ir ar 
ilgai jis veikė? Ar jis savo pareigas ėjo gerai? Ar jo žmonės 
klausė? Ką Izajas yra sakęs apie ateinantį Išganytoją? 


57. Pranašas Jeremijas. 


(1. Pranašo asmuo ir veikimo laikas). Jeremijas 
buvo antrasis didysis ateities regėtojas — pranašas. Jį 
taip pat pašaukė Viešpats Dievas. Jeremijas kaip prana- 
šas veikė ištisus 40 metų, net prie penkių paskutiniųjų Judo 

Ė valstybės karalių, ir sulaukė Babilono vergijos 
pradžios, 


— 129 — 


(2. Jeremijas Dievo vardu bara nuodėmingą tautą ir 
liepia taisytis). Jeremijas matė ateitį, žinojo, kad už 
stabmeldystę ir kitas nuodėmes Dievas visą šalį ir jos 
žmones baus, taigi drąsiai visus barė ir kvietė taisytis. 
Viešose Jeruzolimos aikštėse, gatvėse, net bažnyčiai pri- 
klausomuose kiemuose ir salėse jis viešai sakė apie so- 
stinės sugriuvimą. Pranašas taip kalbėjo: „Klausykitės 
Viešpaties žodžių! Štai, aš leisiu, kad šitą miestą ištiktų 
neapsakomai didelis vargas. Šituo miestu visi baisėsis ir 
visi iš jo nelaimės tyčiosis. Visa gi šalis pavirs tyrais!“ 
Labai dažnai Jeremijas išeidavo į miestą užsimovęs ant 
kaklo medinį jungą. Tada jis savo tautiečiams taip saky- 
davo: „Tai sako Galybių Viešpats! Neklausėte mano 
žodžių, šit aš atvesiu šiton žemėn Nabukodonasarą, 
Babilonijos karalių, kuris užmaus ant jūsų sprando gele- 
žinį jungą ir taip jam tarnausite 70 metų!“ 


(G. Jeremiją plaka rykštėmis ir įmeta kalėjiman). Ištvir- 
kę žmonės Jeremijo perspėjimų neklausė. Vieną kartą, 
pranašui barant žmones, jie sušuko: „Užmuškime jį, nes 
jis bloga pranašauja mūsų sostinei!“ Jeremijas atsakė: 
„Mane siuntė Viešpats, liepė sostinei bloga sakyti, aš ir 
sakau. Pasitaisykite, Dievas nelaimes atitolins! Su ma- 
nim gi galite daryti, kas jums patinka, tik žinokite, kad 
jei mane užmušite, mano kraują turėsite ant savo sąžinės!“ 
Įpykusi minia griebė pranašą, nuplakė jį rykštėmis ir 
įmetė kalėjiman. Tuo būdu žmonės manė nusikratyti pra- 
našo Jeremijo įspėjimų ir barimų. 

Išvada. Didelis ir garbingas yra žmogus, 
kuris už tiesą nebijo nei plakimo, nei ka- 
lėjimo, nei mirties. 


Kas buvo Jeremijas? Kaip ilgai jis veikė? Ką Jeremijas 
pasakė apie Jeruzolimos miestą? Ar Jeremijas išpranašavo Ba- 
bilono vergiją? Už ką pranašą plakė ir įmetė kalėjiman? 


Šv. Senojo Įst. Istorija, 9 


"——— m 

58. Judo valstybė žūna. 


(1. Judo valstybės karaliai ir žmonės nepasitaisė). 
Nubaudęs vieną tautos dalį, gerasis ir kantrusis Dievas. 
nebaudė dar antrosios, laukdamas jos pasitaisymo. Be 
Izajo ir Jeremijo, kurių veikimą matėme, Judo valstybei 
Dievas siuntė dar kitus 6 pranašus. Visi jie skelbė, kad 
tautai reikia mesti stabmeldystę, kad reikia atgailoti ir 
taisytis. Betgi pasitaisymo nebuvo. Taigi po šimto tris- 
dešimties su“ viršum metų visai panašus likimas kaip 
Izraelio valstybę ištiko taip pat ir Judo valstybę, Tai 
įvyko šitaip. 

(2. Jeruzolima sugriaunama, tauta išvaroma vergijon). 
Dievui leidus, galingas Nabukodonasaras, Babilo- 
no karalius, užpuolė Judo valstybę ir paėmė jos sostinę 
Jeruzolimą 606 metais pirm Kristaus gimimo. Daug žmo- 
nių pergalėtojai išsivarė nelaisvėn į Babiloną. Nuo to 
laiko ir prasidėjo vadinamoji Babilono vergija. 
Bet Judo valstybė visai dar nebuvo panaikinta. Ją valdė 
paskutinysis, dvidešimtasis, karalius Sedekijas. Pa- 
likusieji Jeruzolimoje izraelitai nepakentė sunkaus sveti- 
mųjų jungo ir drauge su savo karalium net du kartu kėlė 
prieš prispaudėjus maištą. Supykęs Nabukodonasaras su- 
rengė naują prieš sukilėlius karo žygį, vėl apsiautė, ir vėl 
paėmė Jeruzolimą. Dabar priešai elgėsi labai žiauriai: 
žmones žudė, jų turtą naikino. Iš puikaus miesto beliko 
vieni griuvėsiai. Gražioji Saliamono bažnyčia tyčia buvo 
padegta ir sudegė, o brangius jos indus ir daiktus priešai 
išvogė ir išvežė į Babiloną. Nesitenkindamas tuo Nabuko- 
donasaras liepė sugautam Judo karaliui Sedekijui išlupti 
akis, išžudyti jo šeimyną, o jį patį kartu su visa tauta iš- 
sivarė Babilono vergijon. Tai įvyko 588 metais pirm Kri- 
staus gimimo. Taip žuvo Judo valstybė. Izraelitai neno- 
Tėjo tarnauti gerajam Dievui, o dabar jie turėjo tarnauti 
stabmeldžiams. 

(G. Jeremijas apverkia Jeruzolimos sugriovimą ir tėvy= 
nės vargus). Iki pat priešo į miestą įsiveržimo Jeremijas 
vis tebebuvo uždarytas kalėjime. Nabukodonasaras išleido 
pranašą iš kalėjimo ir dovanojo jam laisvę. Jam buvo 
leista pasilikti tėvynėje.  Jeremijas pasiliko sunaikintoje 
sostinėje. Jis dažnai eidavo ant griuvėsių, verkdavo ir, 
išliedamas savo širdies skausmą dėliai įvykusios tėvynės 
nelaimės, giedodavo tyčia tam tikslui sustatytas Raudų 
giesmes. Ištikimą sau pranašą Viešpats paguodė. Je- 
remijui buvo apreikšta, kad po 70 metų tauta vėl grįšianti 
i savo tėvynę ir kad paskui ateisiąs žadėtasis pasaulio Iš- 
ganytojas. 

Išvada. Dievas yra teisingas; už nuodė- 
mes baudžia, už gerumą geru atsimoka. 


Garsiosios Jeremijo Raudų giesmės yra skaitomos 
ir giedamos katalikų bažnyčiose per vadinamąsias Tamsią- 
sias aušrines Didžiosios savaitės trečiadienyje, ketvir- 
tadienyje ir penktadienyje prieš saulei nusileisiant. 


Ar Judo valstybės karaliai ir žmonės pranašų klausė ir ar 
pasitaisė? Kaip žuvo Judo valstybė? Ar tuoj buvo sugriauta 
Jeruzolima? Kas ją sugriovė ir sunaikino? "Kaip buvo pa- 
sielgta su karalium ir žmonėmis? Ar Jeremijas sostinės ir tė- 
vynės nelaimę matė? Kokiu būdu Dievas pranašą paguodė? 


"a 


VI + Babiligiės vergijos | 


(NUO 606 B 536 m. pitm iRristaus: gimimo) 


Babilono vergijoje judejiečiai išbuvo 70 metų. Gyveno 
jie pasklidę po visą plačią Babilono valstybę. Babilonie- 
čiai juos vadino judejiečiais arba žydais. Nuo to laiko 
izraelitus visi ir vadina žydais. 606 metais pirm Kristaus 
gimimo Babilono valstybė užpuolė ir nugalėjo Asirijos vals- 
tybę, kurios vergijoje jau nuo seno gyveno buvusios Izraelio 
valstybės žydai. Tuo būdu visi žydai pasidarė Babilono 
karaliaus pavaldiniai ir vergai. Tiesa, ta vergija nebuvo 
žydams labai sunki. Žydai turėjo beveik tokias pat teises 
kaip vietos gyventojai: galėjo jie verstis prekyba, galėjo 
pirkti žemės, niekas jiems nekliudė eiti savo religines pa- 
reigas. Tačiau nežiūrint to visa vergijos sunkumą žydai 
labai skaudžiai atjautė. Neturėjo jie čia bažnyčios, nega- 
lėjo atnašauti aukų, ir tas jiems labiausiai širdį slėgė. Ver- 
gijoje begyvendami žydai pradėjo visur statytis maldos na- 
mus arba sinagogas. Sinagogose jie rinkdavosi pasi- 
melsti, paskaityti šventąsias knygas ir pasiguosti nelaimėse. 
Neapleido visai savo tautos ir Dievas. Dievas ir čia, vergi- 
joje, siuntė žydams pranašus: Baruchą, Ezekielį 
ir Danielį. Visi jie buvo ateities regėtojai, didieji pra- 
našai. Pranašai guodė savo tautiečius visur skelbdami, 
kad vergija baigsis, ir kad grįžę į tėvynę sulauksią Iš- 
ganytojo, 

Žemiau dedami keli vaizdai rodo, kaip žydai vergijoje 
gyveno. 


* 59. Danielis ir jo draugai. 
(1. Danielis patenka į karaliaus dvarą). Babilono ne- 
laisvėje žydų tarpe buvo daug jaunikaičių paeinančių iš 
kunigaikščių ir net iš karalių giminės. Karalius Nabuko- 

donasaras įsakė parinkti iš tų jaunikaičių tarpo pačius svei- 
kiausius, gražiausius ir išmintingiausius jaunuolius ir mo- 
kyti jos prie dvaro babiloniečių rašto, kalbos ir kitų 
mokslų. Karalius taip pat įsakė, kad tiems jaunikaičiams 
būtų duodami tokie valgiai ir tokie gėrimai, kokius pats 
karalius valgė ir gėrė. Po trijų mokslo metų tie jauni- 
kaičiai turėjo gauti valdininkų vietas Babilono valstybėje. 
Jaunikaičių tarpe buvo Danielis ir jo draugai Anani- 
jas, Misaelis ir Azarijas. 


(2. Danielis ir jo draugai laikosi žydų valgių įsakymo). 
Dauguma jaunikaičių pasidavė karaliaus įsakymui: valgė 
tuos valgius ir gėrė tuos gėrimus, kokius gamindavo ka- 
raliaus virtuvė. Danielis gi ir trys jo draugai nutarė lai- 
kytis žydų valgių įsakymo ir draudžiamų valgių nevalgyti. 
Visi jie prašė savo viršininką, kad jis neverstų jų valgyti 
draudžiamų valgių, o leistų valgyti kitus valgius. Virši- 
ninkas kalbėjo: ,„Aš bijau valdovo. Jei tik jis pamatytų, 


“ kad jūs suliesiejote, jis mane lieptų nužudyti“. Danielis 


jam atsakė: „Išmėgink mus per dešimtį dienų! Per tą 
laiką duok mums valgyti vien vaisius ir gerti tik tyrą van- 
denį! Praėjus dešimčiai dienų pažiūrėsi, kas geriau atrodo: 
mes — ar tie jaunikaičiai, kurie valgo karališkus valgius. 
Paskui jau galėsi daryti, kaip tau patiks“, 


(G. Dievas laimina ištikimus sau jaunikaičius).  Virši- 
ninkas bandė Danielį ir jo draugus per dešimtį dienų. Po 
dešimties dienų jie išrodė geriau negu tie jaunikaičiai, kurie 
maitinosi karališkais valgiais. Tai pamatęs, viršininkas 
leido jiems ir toliau maitintis vaisiais ir tyru vandeniu. 
Dievas laimino ištikimus sau jaunikaičius ir suteikė jiems 
sveikatos, gražumo ir išminties. Danieliui be to Dievas 
davė dar dovaną sapnus atspėti ir pranašauti. Po trijų 
metų karalius Nabukodonasaras padarė jaufiikaičiams 
kvotimus. Per kvotimus pasirodė, kad Danielis ir jo drau- 
gai buvo sumaningesni ir išmintingesni už visus kitus savo 
draugus. Visus juos karalius paskyrė savo valdininkais. 

Išvada. Pasninkauti labai naudinga. Kas 
dažnai pasninkauja, tas paprastai yra sveikesnis, gražesnis ir 
sulaukia ilgesnio amžiaus negu tie, kurie niekada nepasnin- 
kauja. 


Kaip Danielis pateko į Babilono karaliaus dvarą? Kaip 
vadinosi Danielio draugai? Ar Danielis ir jo draugai valgė 
karaliaus įsakytus valgius? Kaip Viešpats už tai jaunikaičiams 
atsimokėjo? 


60. Nabukodonasaro sapnas. 


(1. Karalius sapnavo sapną, kurio negalėjo atminti). 
Antrais savo viešpatavimo metais karalius Nabukodona- 
saras sapnavo keistą sapną, kuris jį labai išgąsdino. Nu- 
budęs valdovas nieku būdu negalėjo atminti, ką jis sapna- 
vęs. Valdovas tuoj liepė sušaukti Babilono išminčius ir 
žynius, kad jie pasakytų, ką jis sapnavęs ir koki to sapno 
reikšmė.  Išminčiai ir žyniai atsakė: ,Jokis žmogus ne- 
gali pasakyti, ką tu sapnavai. Papasakok mums, ką tu 
sapnavai, tai mes pasakysime, ką tas sapnas reiškia!“ Už 
tokį atsakymą karalius labai supyko ir įsakė visus išmin- 
čius ir žynius tuojau išžudyti. "Tame skaičiuje buvo taip 
pat Danielis ir jo draugai. Danielis nuėjo pas valdovą ir 
prašė duoti laiko pagalvoti, gal jis galėsiąs sapną pasakyti. 
Valdovas sutiko. 

(2. Dievas per Danielį pasako valdovo sapną ir išaiš- 
kina jo reikšmę). Danielis ir jo draugai ėmė melstis. Die- 
vas išklausė jų prašymo ir apreiškė Danieliui Nabuko- 
donasaro sapną. Danielis nuėjo pas valdovą ir tarė: „Tą 
paslaptį, kurią tamsta nori sužinoti, jokis žmogus negali 
pasakyti. Tačiau danguje yra Dievas, kuris visas paslap- 
tis žino. Jis tamstos sapną ir jo reikšmę man apreiškė. 
Tamsta matei sapne didelę stovylą. Stovylos galva buvo 
auksinė; pečiai, krūtinė ir rankos — sidabrinės, liemuo ir 
strėnos — varinės; blauzdos geležinės, pėdos molinės, Tams- 
tai bežiūrint, nuo kalno krito akmuo ir į šiupulius sutru- 

pino tą stovylą. Sutrupinęs stovylą akmuo virto kalnu, 
kuris apėmė visą žemę. Šito sapno reikšmė yra toki. 
Tamsta esi valdovų valdovas. Dievas davė tamstai valdžią, 
galybę ir garbę. "Tai reiškia auksinė stovylos galva. Po 
tamstos įsikurs kita valstybė, mažesnė, silpnesnė — si- 
dabrinė. Paskui bus trečia valstybė — varinė, jos sienos 
apims visą žemę. Ketvirtoji po tamstos valstybė bus ge- 
ležinė. Kaip geležim galima viską sutrupinti, taip šita vals- 
tybė nugalės kitas valstybes. Tačiau ta geležinė valstybė 
bus silpna, nes tamsta ir sapne matei, kad stovylos blauz- 
dos buvo geležinės, o pėdos molinės. Galop Dievas įkurs 
valstybę, kuri nugalės visas pasaulio valstybes ir bus am- 
žina. Tai reiškia tas akmuo, kuris sutrupino stovylą, virto 
kalnu ir apėmė visą žemę“. Nabukodonasaras tarė: „Tik- 
rai jūsų Dievas yra Aukščiausias Viešpats, kuris tokias pa- 
slaptis žino ir jas apreiškia!“, Valdovas davė Danieliui 
brangių dovanų ir padarė jį savo pavaduotoju visoje Ba- 
bilono valstybėje. Danielio draugai taip pat gavo aukštas 
valdininkų vietas, 


Išvada. Tik vienas Dievas žino visas pa- 
slaptis, ateitį, visas žmogaus mintis, sa- 
pnus ir svajones. Eiti pas sapnų aiškintojus, ateities 
spėjikus ir panašius monelninkus draudžiama, nes jie tiek te- 
žino, kiek visi žmonės, 


Ar išminčiai ir žyniai galėjo pasakyti, ką Nabukodonasaras 
buvo sapnavęs? Ką jie valdovui pasakė? Ar valdovas buvo 
jų atsakymu patenkintas? Kaip sapno paslaptį sužinojo Da- 
nielis? Koks buvo tas valdovo sapnas? Koki buvo sapno reikš- 
mė? Kaip Nabukodonasaras Danielį ir jo draugus išaukš- 
tino? 


= ŽAB = 


61. Blogas karaliaus Baltasaro elgesys. 


(1. Baltasaras išniekina šventus indus). Kaip Danielis 
buvo Nabukodonasarui sakęs, taip ir įvyko. Po Nabuko- 
donasaro mirties Babilono valstybė ėmė silpnėti. Jos val- 
dovai mažai tesirūpino valstybės reikalais. Prie karaliaus 
Baltasaro Babilono valstybę užpuolė persai ir ją 
nugalėjo. Įvyko tai šitaip. 


Vieną kartą karalius Baltasaras surengė savo valstybės 
didikams didelį pokylį. Visi gėrė ir linksminosi. Jau ge- 
rai užsigėręs valdovas liepė atnešti į pokylį šventus indus, 
kuriuos kitą kartą jo tėvas Nabukodonasaras buvo paėmęs 
iš Jeruzolimos bažnyčios. Iš tų indų gėrė dabar įkaušęs 
valdovas, jo didikai ir moterys. 


(2. Dievas Baltasarą baudžia). Staiga pokylio salėje, 
visiems matant, pasirodė stebuklinga ranka, kuri parašė 
ant sienos tris žodžius ir išnyko. Karalius Baltasaras labai 
nusigando ir ėmė iš baimės visas drebėti. Sumišo ir nu- 
sigando taip pat visi jo svečiai. Valdovas liepė pašaukti 
sostinės išminčius ir žynius. Tačiau nei vienas jų negalėjo 
parašytų ant sienos žodžių ne tik išaiškinti, bet ir perskai- 
tyti. Karalius liepė pakviesti Danielį. Jis atėjo ir tarė val- 
dovui; „Tamsta pakėlei maištą prieš Viešpatį Dievą: liepei 
atnešti šventus Dievo namų indus ir gėrei iš jų s1 savo 
didikais ir žmonomis.  Bausdamas tamstos blogą elgesi, 
Dievas ir siuntė stebuklingą ranką, kuri čia parašė ant 
sienos tuos tris reikšmingus žodžius: Mane, Tekel, 
Pares (tai yra — suskaityta, pasverta, padalyta). Žo- 
džių reikšmė yra toki: „Mane“ — suskaitytos yra 
Žamstos viešpatavimo dienos; jos greitai baigsis. „Tekel“ 
— pasvertas esi tamsta ant svarstyklių ir rastas per- 
daug lengvas. „Pares“ — padalyta bus tamstos 
valstybė medams ir persams“. Baltasaras liepė ap- 
vilkti Danielį brangiais rūbais, valdžios ženklan uždėjo jam 
ant kaklo auksinį retežį ir paskelbė jį trečiuoju savo vals- 


— 137 — 


tybės kunigaikščiu. Tą pačią naktį Baltasaras liko nužu- 
dytas. Didžiulę jo valstybę pasidalino medai ir persai. Žy- 
dai pateko persų valdžion. 


Išvada. Girtuoklystė yra nuodėmė, kuri la- 
biausiai žmogų pažemina. Girtuoklystė nelaimin- 
gais padaro visus: ir tuos, kurie geria, ir jų šeimynas,. 
ir gimines, ir tautas, ir valstybes. 


Ar Baltasaras buvo rūpestingas valdovas? Kokiu būdu jis 
išniekino šventus indus? Ar blogas jo elgesys paliko nenu- 
baustas? Kokiu būdu Dievas Baltasarą nubaudė? Kas per- 
skaitė ir išaiškino stebuklingos rankos ant sienos parašytus. 
žodžius? Ar tai, ką Danielis buvo sakęs, įvyko? 


“8 


VIII Sugrižus iš Babilono | 


(Nuo 336 m. iki pat „Kristaus AS 


Babilono nelaisvėje žydai pamatė daug vargo ir išken- 
tėjo daug nelaimių. Babilonas, galima pasakyti, buvo žy- 
dams lyg antras Aigiptas. Tiesa, ne visi Babilono valdovai 
juos persekiojo. Bet buvo ir tokių laikotarpių, kada per- 
galėtojai babiloniečiai varė žydus į sunkius darbus ir visaip 
juos spausdavo. Būdavo laikotarpių, kad žydai negalėjo 
garbinti savo Dievo, negalėjo laikytis jo įsakymų, nes tai 
visa buvo jiems griežtai draudžiama. Tačiau vergija buvo 
žydams naudinga. Dabar jie atsipeikėjo, pamatė savo nuo- 
dėmes, gailėjosi nepaklausę Dievo, o ilgainiui ir visai pa- 
sitaisė. Dievas pamatęs, kad žydai nors vargų nelaimių 
slegiami jau pasitaisė, dovanojo jų ir jų tėvų nuodėmes ir 
vėl visus sugrąžino tėvynėn. Atsitiko tai šitaip: 


62. Žydai grįžta iš vergijos. 

(1. Žydai gauna leidimą grįžti tėvynėn). Galinga Ba- 
bilono valstybė, užkariavusi ir išvedusi žydus vergijon, pati 
žuvo. Persų karalius Kyras įsilaužė į Babilono miestą, 
nugalabijo Baltasarą, nugalėjo visą jo valstybę ir pats liko 
jos valdovu. Belaisviai žydai atiteko persams. Pirmaisiais 
viešpatavimo metais Kyrui atėjo galvon gera mintis pa- 
leisti žydus tėvynėn. Tą mintį valdovas tuojau įvykino. 536 
metais Kyras paskelbė įsakymą, kad visi jo valstybėje gy- 
venantieji žydai, jei tik norį, galį grįžti savo tėvynėn, Su- 
grįžę galį vėl pasistatyti Jeruzolimos bažnyčią. Kyras su- 
srąžino dargi jiems babiloniečių kitą kartą paimtuosius iš 
Jeruzolimos bažnyčios šventus auksinius ir sidabrinius 
indus, brangius rūbus ir kitus daiktus, 

(2. Žydai grįžta tėvynėn). Žydai to tik ir telaukė. Pa- 
skelbus karaliaus įsakymą, jie dėkojo Dievui ir sujudo 
rengtis kelionėn. Tuojau su visu savo turtu susirinko apie 
42.000 vyrų su šeimynomis ir kunigaikščio Zorobabe- 
lio vedami iškeliavo tėvynėn. Gerų kelių, tiltų ir kitokių 
kelionės patogumų tuomet nebuvo. Žmonės keliavo pėsti, 
daiktus vežė. 
Taigi ir žydų 
kelionė buvo 
sunki, Ji tru- 
ko net ištisus 
keturis mė- 
nesius, Betgi 
visi laimingai 
sugrįžo. Atsi- 
stoję jau tė- 
vų žemėje ir 
pamatę išto- 
lo  Jeruzoli- 
mos  griuvė- 
sius, žydai 
bučiavo bran- 
gią žemelę 
ir | džiaugs- 
mo ašaromis 
verkė. Tą, 
ką buvo pra- 
radę, dabar 


vėl atgavo. Kyras sugrąžino žydams šventus indus... 
(žiūr. 138 pusl.) 


Išvada. Tėvynės meilė yra įgimta kiekvie- 
no žmogaus dorybė. Kas savo tėvynės nemyli ir ne- 
brangina, tas yra menkos vertybės žmogus. 


Kokiu būdu žydai pateko persų valdžion? Kada ir koks 
persų valdovas leido žydams grįžti tėvynėn? Ar atsirado no- 
rinčių tėvynėn grįžti žydų? 'Kas grįžtantiems vadovavo? Ar 
džiaugėsi žydai pamatę Jeruzolimos griuyėsius? 

63. Žydai stato bažnyčią ir atstato Jeruzolimą. 


(1. Žydai stato bažnyčią). Sugrįžę tėvynėn, žydai tuo- 
jau pradėjo statyti Jeruzolimos bažnyčią. Statė jie ją 
išviso dvidešimt metų. Ši naujoji bažnyčia stovėjo toje 
pat vietoje, kur ir buvusioji Saliamono bažnyčia, betgi ne- 
bebuvusi toki 
graži, kaip 
anoji. Buvo 
ji, tiesa, brans 
gi, didelė ir 
graži, bet jai 
kažko trūko. 
Taigi per nau- 
josios bažny- 
čios pašventi- 
mą žili se- 
neliai, atsimi- 
nę senąją su- 
griautą  baž- 
nyčią, verkė 
ir dejavo. 
Tuomet tai 
dvasios pa- 
gautas prana- 
šas Agejas 
paguodė ver- 
kiančius  se- 
nelius saky- 
damas: „Cit, 
neverkit! Šios mūsų naujosios bažnyčios garbė bus dides- 
nė už senosios! Šitoje bažnyčioje lankysis ir 
mokys laukiamasis visų Išganytojas!“ Se- 
neliai įtikėjo pranašo žodžiams ir nurimo. 


„pamatę Jeruzolimos griuvėsius, žydai verkė... 
(žiūr. 159 pusl.) 


(2. Jeruzolimos miesto ir visos žydų tėvynės atstaty- 
mas). Neilgai trukus po bažnyčios pastatymo ir pašven- 

timo Jeruzolima susilaukė net dviejų naujų belaisvių 
žydų būrių iš Babilonijos. Pirmą būrį parvedė kunigas 
Ezdras. Antrąjį — aukštas persų karaliaus dvaro val- 
dininkas, žydas Neemijas. Ir pirmasis ir antrasis grį- 
žusių belais- 
vių būriai bu- 
vo lygiai 
skaitlingi.Tuo 
būdu žydų 
skaičius tėviš- 
kėje dar pa- 
didėjo. Grįž- 
tančiam savo 
tėvynėn Ne- 
emijui persų 
karalius da- 
vė leidimą at- 
statyti  Jeru- 
zolimos mies- 
tą. Žydai tuo- 
jau ėmėsi dar- 
bo ir po ke- 
liolikos metų 
atstatė ne tik 
sostinę Jeru- 
zolimą, bet ir 
kitus savo tė- „„.„žydai tuojau pradėjo statyti Jeruzolimos 

'š bažnyčią... (žiūr. 140 pusl.) 
vynės su- 
griautus miestus. Bažnyčioje vėl prasidėjo visos pamaldos 
ir aukos, kaip senovėje. Žydus valdė jų pačių kunigaikščiai 
ir vyriausieji kunigai. Žmonės buvo laimingi, mylėjo Dievą 
ir karštai laukė Išganytojo. Kraštas priklausė persams ir 
žmonės kasmet mokėdavo jiems duoklę. 


Išvada. Katalikų bažnyčios yra tikri Die- 
vo namai, nes jose Švenčiausiame Sakramen- 
te gyvena Jėzus Kristus — pasaulio Išga- 

nytojas. Dėliai to bažnyčioje reikia gražiai elgtis; einant 
pro didįjį altorių reikia maldingai priklaupti; einant lauko pu- 
sėje pro bažnyčią turime persižegnoti, dievotai linktelėti galvą 
arba pakelti kepurę. 


Ką pirmų pirmiausiai grįžę tėvynėn žydai daro? Kodėl 
seneliai senosios bažnyčios gailėjosi ir verkė? Kaip guodė 
žmones pranašas Agejas? Kiek dar paskui žydų belaisvių bū- 
Tių grįžo tėvynėn? Kas juos parvedė? Kodėl pirma buvo pa- 
statyta bažnyčia, o tik paskui atstatytas Jeruzolimos miestas? 


64. Žydai graikų valdžioje. 

(1. 100 metų žydus valdo Aigiptas). Grįžę iš Babi- 
lono vergijos žydai 200 metų išgyveno po persų karaliais. 
Persų valdžioje jiems buvo gyventi nebloga. Galinga 
persų valstybė ilgainiui taip pat žuvo. Ją užkariavo grai- 
kų valdovas Aleksandras Didysis (332—323 m. 
pirm, Kristaus gimimo). Žydai ir jų tėvynė Palestina, 
kuri iki tol buvo persų valdžioje, dabar atiteko graikams 
—Aigipto valdovams. Pradžioje, per ištisus 100 metų, 
ir po graikų karaliais žydams nebloga buvo gyventi. Žy- 
dai. „galėjo garbinti savo Dievą ir gyventi pagal savo reli- 
giją ir tėvų papročius. Graikai tenkinosi kasmet jiems. 
mokamais mokesniais. 


(2. 140 metų žydus valdo Sirijos valdovai). Betgi il- 
gainiui (daugmaž apie 200 m. pirm Kristaus gimimo) 
žydai ir Palestina iš Aigipto valdžios pateko Sirijos 
valdovams, kurie taip pat buvo graikai. Sirijos karaliai 
pradėjo žydus labai persekioti, Jie užgynė žydams gar- 
binti savo Dievą, draudė laikytis Mozės įstatymų ir tėvų 
papročių, ir sunkiomis bausmėmis vertė garbinti stabus. 

Žydai priešinosi ir neklausė. Prasidėjo didžiausi žydų 
persekiojimai. Žinoma, silpnesnieji žmonės klausė karalių: 
laužė tėvų įstatymus, garbino stabus, bet daugelis taip DAS 
griežtai atsisakė nedorų karalių klausyti, 

G. Žiaurūs žydų persekiojimai). Nekaltas žydų krau- 
jas gausiai buvo liejamas po visą kraštą. Daug žydų 
buvo nukankinta. Jųjų skaičiuje žinomiausi: 90 metų 
senelis Eleazaras ir 7 broliai su savo motina. Ir 
seneliui Eleazarui, ir 7 broliams su jų motina buvo liepta 
išsižadėti savo religijos ir valgyti kiaulieną mėsą. Jie tai 
padaryti atsisakė.  Užpykęs karalius įsakė tarnams vi- 
sus  nukan- 
kinti.  Senelį 
Eleazarą  iš- 
tiesė ir tol 
mušė, kol jis 
mirė. Dar 
nuožmiau li- 
ko nukankin- 
ti 7 broliai su 
savo motina, 
Jiems buvo 
lupama nuo 
galvos oda, 
piaunami lie- 
žuviai, kerta- 
mos kojos, 
rankos ir taip 
vos gyvi dar 
kepinami ug- 


nyje, Visi 
kentėjo, visi 
mirė, Pali- 


ko jauna E ao 
sias sūnus ir 

motina. Karalius bandė maloniais žodžiais perkalbėti tą 
jauniausiąjį sūnų, kad bent jis išsižadėtų savo tėvų tikėjimo: 
ir liktų gyvas. Tačiau motinos padrąsintas jis atsisakė ka- 
raliaus klausyti ir kartu su savo motina liko dar žiauriaw 
už visus nužudytas, 

Persekiojimams nei galo nesimatė. Reikalinga buvo 
Dievo pagalba, ir Dievas žydams ją suteikė, 


Išvada. Garbingiausia mirtis yra mirti už 
religiją. Toks žmogus yra dvasios galiūnas, didvyris. 


Kiek metų žydai išgyveno persų valdžioje, kiek  Aigipto 
graikų valdžioje, kiek Sirijos graikų valdžioje? Ar Aigipto val- 
dovai žydus persekiojo? Kaip Sirijos valdovai žydus valdė? 
Už ką liko nukankintas senelis Eleazaras ir 7 broliai su savo 
motina? 


65. Žydų karai dėl religijos ir tėvynės laisvės. 

(1. Žydai narsiai kovoja dėl religijos ir tėvynės laisvės). 
Žiauriems Sirijos valdovams persekiojant žydus, Jeruzo- 
limoje gyveno didelis savo tėvynės mylėtojas, senas ku- 
nigas Matatijas, sū penkiais savo sūnumis. Jis, ma- 
tydamas visus tėvynės vargus ir nelaimes, ėmėsi ginklo. 
Tuo tikslu jis išbėgo į kalnus, susirinko panašių į save nar- 
suolių būrį ir ragino tautiečius gintis nuo persekiotojų. 
Kaip bematant pasklido po visą šalį jo pasiuntiniai ir kvietė 
tautiečius, mylinčius Mozės Įstatymą, dėtis su Matatiju. 
Žydai mielai klausė. Maištas prieš žiauruolius sirus augo. 
Trumpu laiku Matatijas surinko kelis tūkstančius narsių 
vyrų ir pradėjo žydų kovas dėl tikybos ir tėvynės laisvės. 
Sirai buvo galingi, žydai silpni. Kovos buvo sunkios ir 
ilgos. Betgi žydai nepasidavė ir nepadėjo ginklo. "Tose 
kovose mirė patsai Matatijas. Tėvo pradėtą šventą darbą 
varė toliau iš eilės penki jo sūnūs. Ypatingų narsumu pa- 
sižymėjo vyresnysis Matatijo sūnus Judas, už savo 
drąsą ir pasisekimus pramintas Makabieju (t. y. plak- 
tuku). judas ir keturi jo broliai taip pat žuvo mūšiuose, 
bet užtat laisvę, Dievui jų žygius laiminant, žydams ir 
tėvynei iškovojo. Po tų ilgamečių su sirais karų žydai 
13 metų nežinojo jokių svetimų valdovų ir visai laisvai gy- 
veno savo tėvų žemėje. Senąja tvarka prasidėjo Jeruzo- 


4 kiai Kiuiuiūūiūių.." | 

limos bažnyčioje pamaldos, vėl buvo atnašaujamos aukos 
ir visi žmonės uoliai laikėsi Mozės įstatymų. 

(2. Žydus valdo kitatautis karalius). Kilus naujiems 
pavojams, žydai padarė sutartį su romėnais. Mat, jie 
manė, kad tuo būdu lengviau ir ilgiau galėsią išlaikyti savo 
nepriklauso 
mybę.  Pra- 
džioje viskas 
ėjo gerai, r0- 
mėnai žy- 


dams  padė- 

davo.  Ilgai- 

niui betgi pa- 
. tys romėnai 
su žydais vi- 
sai nebesi- 
skaitė ir sąa- 
. vo nuožiūra 
skyrė jiems 
valdovus ir 
karalius. Pir- 


mas toksai 
romėnų pa- 
skirtas žy- 
dams  kara- 
lius buvo 
Erodas. Jis 
DEBLOS ŽIdU ntiečius sindi adis persekiotas (Ais Užpes) 
kilmės, bet 

kitatautis. Čia ir įvyko seno Jokūbo prieš mirsiant 
pasakyta vaikams pranašystė. 

Jokūbas savo vaikams 'Aigipte sakė: „Išganytojas tuo- 
met ateis, kuomet iš Judo ir jo giminės bus atimta val- 
džia, kada 'žydus jų pačių žemėje valdys kitatautis! 
Jokūbo žodžiai virto tikrenybe. Juk iš Judo ir jo giminės 
valdžia jau buvo atimta. Žydus jų pačių žemėje jau valdė 


Šv. Senojo Įst. Istorija, 10 

kitatautis karalius Erodas. Taigi dabar ir turėjo žemėn 
ateiti Dievo senai žadėtasai, visų pranašų skelbtasai — 
Dievo Siųstinasis, pasaulio Išganytojas. 

(G. Dievas siunčia pasauliui Išganytoją). Dabar, atėjus 
laikui, gerasis Dievas žmonių pasigailėjo ir įvykino savo 
dar Rojuje jiems duotąjį prižadėjimą.  Erodui viešpatau- 
„jant Dievas atsiuntė žemėn iš dangaus pasaulio Išgany- 
toją, mūsų Viešpatį 


"Bao Jėzų Kristų. 


Išvada.Dievas yra geriausias žmonių tė- 
vas ir teisingiausias Viešpats. Jis savo 
vaikus — žmones labai myli. Žmonės nusidėjo, rei- 
kėjo juos nubausti, ir Dievas tai padarė. Bausdamas žmonės 
Dievas prižadėjo atsiųsti Išganytoją ir savo prižadėjimą ište- 
sėjo. Atėjęs Išganytojas pataisė tą begalinę blogybę, užtaisė 
tą baisią spragą, koki buvo pasidariusi Dievo ir žmonių santy- 
kiuose po pirmojo žmogaus nuodėmės Rojuje. 1šganyto- 
jas vėl sutaikė žmones su savo geriausiu 

- tėvų — Dievu. Už tai žmonės turi savo ge- 
rąjį tėvą — Dievą mylėti. 


Ar kovos dėl religijos ir tėvynės laisvės žydams sekėsi? 
Kas pirmas žydus į kovas prieš sirus ragino? Kas buvo Ju- 
das Makabiejus? Ar žydai laisvę dar išsikovojo? Dėlko žy- 
dai susidėjo su romėnais? Ar tas buvo jiems naudinga? Kaip 
vadinosi pirmas žydų karalius kitatautis? Ar įvyko Jokūbo 
Aigipte pasakyta pranašystė? Kada atėjo žemėn Išganytojas? 

. 
Turinys. 
Pusl. 
Įžanga 2 Ž 2 2 k i asa : 2 3 
I. Seniausieji laikai. 
1. Pasaulio sutvėrimas „ š Ž Ž K N 3 2 7 
2. Angelų sutvėrimas . 4 š 5 i ž Ž i 9 
3. Pirmojo žmogaus sutvėrimas į Ž Ž 10 + 
4. Pirmojo žmogaus nusikaltimas. Nuodėmės pasekmės A 4 11 + 
5. Kainas ir Abelis . 3 i p 14 
6. Žmonių ištvirkimas prieš aną, Dievo Kantrumas 7 š 16 
7. Nojus ir jo vaikai. " š p 2 or 4 
5. Babelio bokštas. Tautų išsiskirstymas . S š 4 . 20 - 
II. Patrijarkų laikai. 
9. Abraomo pašaukimas | 5 ė k ž 5 224 
10. Abraomo taikingumas ir gertmas r Ž 2 I 4 24 
11. Sodomos nubaudimas . Ų Ė Ė - “ š BV A 
12. Abraomo auka Ž “ REALS, Žž 3 5 sedi 
15. Izaoko vestuvės | 2 į „G 2 2 5 R 31 
14. Ezavas ir Jokūbas . r š į ! 4 Ž j 3212 
15. Jokūbas bėga į Mezopotamiją Ž 5 3 š | 36 + 
16. Jokūbo sugrįžimas į tėviškę . 2 Č į 4 38 + 
17. Juozapo jaunystė . k f 4 i 6 40 
18. Juozapo išvežimas į Aigiptą , 4 R ; 6 41 
19. Juozapas kalėjime . I P o ž * EL oe 45 
20. Juozapo išaukštinimas ž 5 Ė KyžLė ž 45 
21. Juozapas ir jo broliai Aigipte p 5 ę A L $ 47 
22. Jokūbas su šeimyna Aigipte. |. 4 i į i žo -S0 
III. Mozės laikai. 2 
25, Mozės jaunystė E Sio . 4 š 4 2 - 55. + 
24. Mozė tautos vadas. 5 7 , 3 2 4 57 T 
25. Izraelitams leidžiama išeiti iš "Aigipto Š Š 2 39 T 
26. Perėjimas per Raudonąją jūrą . k š £ L = 62 
27. Stebuklai kelionėje Į a > > bi Ė 64 
28. Dešimties įsakymų paskelbimas 3 J a 3 p Š 67 +1 
29. Žvalgai į Žadėtąjąe žemę | š 3 70 
30. Izraelitų nusikaltimai LaūoNėio ir "bausmė už juos r Ž 72 


31. Mozės mirtis | Aga 2 E 5 : Ė G va 


IV. Jozuės ir Teisėjų laikai. 


Žadėtojon žemėn įėjimas 
Jeriko ir Hajo paėmimas 


Kanaano užkariavimas ir padalinimas. Jozuės mirtis 


Teisėjų gadynė 5 4 t 
Gedeonas . Č Ę 
Samsonas 

Helis ir Samuelis 


V. Karalių laikotarpis: Saulius, Dovydas, Saliamonas. 


Pirmasis izraelitų karalius Saulius 

Dovydas nugali Galijotą 

Karalius Dovydas . 

Absalomo maištas 

Išmintingasis karalius Saliamonas: 

Bažnyčios pastatymas ir pašventimas . ž 
Saliamono garbė ir amžiaus galas |. 4 4 


VI. Judo ir Izraelio valstybės. 


Valstybės suskilimas 2 
Izraelio ir Judo valstybių nykimas 


A. Izraelio valstybė 


Pranašas Elijas 
Elijo auka ž 4 

Naboto vynuogynas “ 
Pranašo Eliziejaus stebuklai. 
Pranašas Jonas L 
Izraelio valstybė žūna 

Tohijas Ninivoje 

Jaunojo Tobijo kelionė į Mediją 


B. Judo valstybė 
Pranašas Izaj, 


Pranašas J. 
Judo valsty a 


VII. Babilono vergijos laikai. 


Danielis ir jo draugai r Ž. 4 
Nabukodonasaro sapnas 
Blogas karaliaus Baltasaro elgesys 


VIII. Sugrįžus iš Babilono. 


Žydai grįžta iš vergijos +. 

Žydai stato bažnyčią ir atstato Jeruzolimą . 
Žydai graikų valdžioje ž i 
Žydų karai dėl religijos ir tėvynės laisvės 


